
Știri nouă despre refugiații munteni la 
Brașov în secolul al 18-lea și în 
răsmerița dela 1821 


l. 


Brașovul a fost din cele mai vechi timpuri unul dintre cele 
mai căutate locuri de refugiu ale Românilor de miază-zi. Puter- 
nica cetate „Brașovia“ de pe coama Tâmpei adăposti la sfârșitul 
veacului al 14-lea și pe marele voevod Mircea cu familia lui. 
Importanța strategică a Brașovului crescu și mai mult după în- 
conjurarea și fortificarea lui cu ziduri și cu bastioane mari de 
„piatră, făcută în secolul următor la porunca celebrului învingător 
al Turcilor, a Românului lancu Corvinul de Hunyad, pe timpul 
când acesta era voevod-guvernator al Transilvaniei. 

In veacurile următoate nu au fost rare cazurile când ce- 
tatea Brașovului a adăpostit aproape întreaga clasă conducătoare 
a voevodatului Ţării Românești. Marele comerț al Brașovului cu 
ținuturile vecine, . locuite în mod compact de Români și faptul 
că chiar în: coastele lui se formase la sfârșitul veacului al 14-lea 
“cartierul românesc al Șcheiului, din refugiații de pe teritoriul | 
împărăției sfărâmate de Turci a Asanilor, a contribuit și mai 
mult la atragerea Românilor, deși în afară de comerț şi cărăușie 
orașul nu oierea Românilor, din cauza lipsei totale a terenului 
cultivabil monopolizat de Sașşi, alte resurse mai însemnate de trai. 

In jalba, cu care conducătorii Românilor braşoveni impio- 
rară în aftul 1738, în decursul luptelor lor cu Sașii, mila şi aju- 
torul împăratului Carol VI, document descoperit de noi de curând, 
greaua situație economică a Românilor brașoveni era înfățișată 

cu cuvintele următoare: „Suburbiul Şcheiului, întemeiat de stră- 
moșii noștri pe un loc pustiu cumpărat dela cetățenii sași ai 
Brașovului cu preţ foarte scump .... fiind situat pe un loc foarte 
strâmt încunjurat de munţi înalți, păduri și râpe stâncoase, noi 
nu putem avea nici loc de sămănături, nici vii, nici fânațe. De 
aceea noi suntem nevoiţi de a ne ține gospodăriile noastre, vitele, 
bucatele, viile şi livezile afară de teritoriul împărătesc, pe teri- 
toriul moldavo-turcesc (în țara Românească și Moldova — Nota 
Aut.), iar acolo din pricina deselor răsmeriţe noi le cultivăm și 
lucrăm cu continua primejduire a vieţii noastre“.1) 

Cu toate greutățile mari de trai ale Românilor brașoveni, 
siliți să plătească de cele mai multe ori o dare întreită: și vis- 
tieriei Ţării Românești, și vistieriei principatului Transilvaniei, 
iar mai târziu vistieriei imperiale austriace și și magistratului 
săsesc al Braşovului, totuși numărul refugiaților români stabiliți 
la Braşov crescu în mod considerabil, mai ales după ocuparea 
Transilvaniei de cătră Austriaci și înfrângerea definitivă a pre- 
tendenților maghiari la tronul Trausilvaniei Emeric Tokoli și 
Francisc Rakoczy II, la începutul veacului al 18-lea. 

Cruzimile săvârşite de cătră Turcii izgoniți de armatele 
coaliate europene peste Dunăre și peste Carpaţi, față de supușii 
creștini rămași sub stăpânirea lor și continuele lor lupte cu ar- 
matele împărătești pe teritoriile țărilor locuite de Români au în- 
demnat un mare număr de familii'românești, chiar și de dincolo 
de Dunăre să imigreze și să se așeze definitiv în imperiu. Nu 
puţine familii româneşti se așezară atunci și la Brașov. In jalba 
amintită mai sus citim despre aceasta între altele: 

„Când ni se înfățișă înaintea ochilor prilejul fericit de a 
putea sta sub scutul și sub grația gloriosului sceptru al unui 
împărat creștin.... ne-am hotărât a merge de bună voe întru în- 
tâmpinarea oștirii împărăteşti. Ne adunarăm deci cu femeile și 
copii noștri și împreună cu clerul nostru, mergând cu crucea 
„ în frunte, cu Sf. Evanghelie, și cu cântece de psalmi, și cu mari 
manifestații de bucurie, ne-am supus cu toţii şi cu toată sme- 


5 In Octomvrie 1724 un fruntaș român braşovean scria delegatului Ro- 
mânilor braşoveni la curtea din Viena, Christof Voicul, între altele: „Precum 
şti hrana noastră a tuturor ne iaste în țara rumânească“. —v. Dr. St. Stinghe, 
Documente, etc. Braşov 1901; vol. |. pag. 123. 

renia ordiei împărătești, după care îapt îu nevoită să se predea 
după puţină rezistență și cetatea Brașovului.i) Această supunere 
sinceră şi generoasă a plăcut atât de mult și generalului coman- 
dant de atunci?), încât acesta a făcut mult bine comunei noastre 
și sa purtat. cu multă milostivire și față cu biserica noastră a 
Sf. Nicolae. In urma aceasta ne-a și reușit de a obține instituirea 
sub auspiciile Majestății Sale Romane Imperiale, a Marelui Leo- 
pold, a unei comisiuni care să asculte plângerile noastre. Această 
comisiune ne-a și învrednicit în modul cel mai milostiv după 
cercetarea plângerilor noastre din prea înaltă putere împărătească, 
cu un Privilegiu cuprinzător de 8 puncte, în virtutea căruia noi 
putem trăi neturburați cu cetățenii Braşovului în locuințele și 
pământurile noastre scump cumpărate, ne putem mări și înmulți: 
colonia după voe, și ne putem continua neturburați neguţătoria 
și treburile noastre sub protecțiunea împărătească.) Ne-am și 
bucurat cât-va timp de această milă şi grație împărătească cu 
atâta liniște, încât mulţi creştini, cari trăiseră până atunci sub 
stăpânire turcească, atât de origine nobilă cât și comună, îşi pă-. 
răsiră moșiile și cumpărându-și cu bani scumpi unele terenuri 
pustii dela cetățenii Brassoviei se așezară la noi în Șchei sub 
ocrolirea împărătească, mărind astfel precum era şi de dorit, 
colonia noastră.*) | 


1) Austriacii au ocupat Braşovul după un scurt asediu în Mai 1688. 
Magistratul hotărâse să predea de bună voe cetatea, dar majoritatea. popo- 
rului, condusă de breasla cizmarilor se împotrivi şi răsculându-se prinse şi 
întemniță pe consilierii judeţeni şi comunali, pregătind cetatea pentru asediu. 
După o bombardare scurtă cu tunuri grele răsculații se predară însă în ziua. 
de 26 Mai 1688. Conducătorii lor, între cari și un bătrân de 85 de ani, fură 
mai târziu decapitaţi. 


2) Generalul conte Veterani, de origine Italian. 


3) Acest privilegiu al împăratului Leopold I. este dat din Viena și poartă 
data de 16 Septemvrie 1701. El a fost publicat în două traduceri românești. 
din secolul al 18-lea în volumul V. al Documentelor Stinghe. 


4) „Haben auch diese allerhâchst Kays. Huld und Gnade eine Zeitlang 
so ruhig genossen, dass viele in tiirkischer Bothmiăssigkeit angesessene ge- 
wesene Christen unseres herkommens adelich und gemeinen Standes ihre 
Giitter verlassen, und sich mit theuer erkauffung einiger Odem grundstiicke 
von denen Brassovichen Biirgern zu ihren Wohnungen Bey uns in Bolgarszek 
unter den Kays. Schutz niederliessen, folgl: unsere Colonie erwiinschter- 
massen vefhehrten“. — Am reprodus în traducere românească întreg pasajul 
de mai sus, pentru că nici cronica lui Radu Tempea și nici o altă cronică 
cunoscută până astăzi nu vorbeşte despre felul cum au trecut Românii bra- 
șoveni sub stăpânirea împăraţilor roman-germani. 

Pe lângă conducătorii lor bisericești veniţi din alte părți 
ale Transilvaniei, dar mai cu seamă din străvechiul ținut ro- 
mânesc al Făgărașului (Tempea, Grid etc.), familiile românești 
refugiate la Brașov, în primele decenii ale secolului 18-lea, din 
Ţara Românească și chiar și din țările de dincolo de Dunăre și 
până chiar și din Macedonia, au fost motorul principal al întă- 
ririi și înfloririi din prima jumătate a veacului al 18-lea, al su- 
burbiului românesc al Brașovului. Frumoasa luptă pentru inde- 
pendenţa politică și socială a Românilor din Brașov și întreagă 
țara Bârsei din anii 1724-— 38, luptă care a premers acțiunii na- 
ţionale și politice a episcopului unit Inocenţiu Micu-Klein, nici 
nu ne-am putea-o închipui fără sprijinul și colaborarea fami- 
liilor fruntașe românești refugiate la Brașov după cucerirea Tran- 
silvaniei de cătră Habsburgi. 

Ori-care ar fi fost originea familiilor așezate la Brașvv, ele 
nu-și putură câștiga existența de cât prin comerţ, căci moșii ele 
nu puteau cumpăra de cât pe teritoriul comitatelor așa zise un- 
gurești. Sașii cari ajunseră să formeze un adevărat „stat în stat“ 
reușiră să împiedece până. la sfârșitul secolului al 18-lea chiar 
și pe nobilii ardeleni, de a putea cumpăra moșii pe teritoriile 
lor şi case în cetățile lor. Tot pământul pe care-l posedau Ro- 
mânii din împrejurimile Brașovului, din satele străvechi românești, 
ca Râșnovul, Tohanul, Săcelele etc. etc., îl moșteniseră dela străbuni. 

Încercarea de a reconstitui o listă a familiilor românești 
mai însemnate așezate în prima jumătate a secolului 18-lea la 
Brașov ne-o rezervăm pentru altă dată. Publicăm deocamdată 
două documente nouă relative la fruntașul român Hagi Enache 
Stama, refugiat la Brașov în anul 1730, şi care nu poate fi de 
cât marele postelnic al Ţării Româneşti cu acest nume pomenit 
în hrisoavele domnești dintre anii 1716—1724.!) Faptul că Enache 
Stama devine la Brașov iarăși „neguţător“ nu trebue să ne sur- 
prindă. Negoțul în vremurile vechi nu era o ocupație cu totul 
streină boerimei românești. La noi nu era interzis nobilimei ca 
în unele state din apus?) Chiar și principi ca Alexandru Lă- 


1) Grecianu, Genealogiile familiilor boerești, vol. li., pag. 158 et passim. 


: 2) O excepție făcea Anglia, unde nobilimea nu părăsise obiceiul de a 
se îndeletnici cu comerțul, care împrejurare însă făcu pe Montesquieu să o 

pușneanu, făceau întinse afaceri de comerţ cu țările străine.!) 
Un istoric maghiar scrie despre principele Ardealului Gavril 
Bethlen, pe care împăratul Ferdinand, contimporanul său, îl nu- 
mise odată în mânie „Valah“?), că era „primul negustor al ţării 
sale“). De aceea nu trebue să ne mirăm dacă vedem în vremile 
vechi neguțători fruntași ocupând funcţii boerești și foşti boeri, sau 
descendenţi de boeri îndeletnicindu-se cu negoțul.?) Unul dintre 
primii fruntași munteni așezați la Brașov la începutul erei habs- 
burgice a fost și marele neguțător Dumitru Nona, ginerele lui 
lane Clucerul, pe care Constantin-Vodă Brâncoveanu îl numea 
în scrisorile sale „prietenul iubit al Domniei mele“. 

Numele lui Enache Stama, care pare a fi de origine mace- 
doneană, îl întâlnim la 1732 și în cronica brașoveană a lui Radu 
Tempea, când îndeplinește în interesul bisericei Sf. Nicolae și 


considere de una din cauzele principale „ale slăbirii guvernământului monarhic 
în Anglia“. Vezi Montesquieu, De /P'esprit des lois, cartea XX, cap. XXI. 

1) N. Iorga, Negoțul și meșteșugurile în trecutul românesc, pag. 109. 

?) Dr. A. Bunea, Vechile episcopii românești, Blaj 1902, pag. 69. 

3) „Bethlen a fost primul negustor al țării sale. Uneori a interzis ex- 
portul boilor, cailor sau al cerii, ca să-şi scumpească propriile sale mărfuri“, 
Angyal David, Magyarorsszdg tărtenete II Mătydstăl III Ferdinând halălăig, 
Pesta, 1908, pag. 416. 

4) Aşa de pildă la anul 1688 mare postelnic al Țării Românești era un 
„neguțător“, probabil refugiat de dincolo de Dunăre, căci era „sărac“. Vezi 
„Raportu istoric despre starea Țării Românești 1679—1688“ în Magazin istoric 
pentru Dacia, Tom. V. pag. 47. — Uneori întâlnim lângă titlurile de boerie 
și pe acela de neguțător ca acel „Mănăilă paharnic și neguțător“ (Grecianu, 
op. cit.) etc. Foarte dese erau şi încuscririle neguțătorilor fruntași cu familiile 
boerești ca aceea a lui Manu Apostol, neguțător și om de încredere al lui 
Constantin Brâncoveanu căsătorit cu Zamfira, nepoata _vistierului Enache Vă- 
cărescu, apoi pe fiul acestui Manu, căsătorit în anul 1740 cu contesa Smaranda 
Bălăceanu, nepoată de fiu a cunoscutului rival al lui Constantin Brâncoveanu 
şi partizan al Austriei, Constantin Bălăceanu, făcut de împăratul Leopold | 
conte și general austriac şi mort în șirurile imperialilor în bătălia dela 
Zârneşti dela 21 August 1690; a lui „Cernica neguțătorul“ dela 1750 căsătorit 
cu nepoata de fiu a armașului Știrbei; a lui Țigara, neguțătorul grec căsătorit 
cu fata marelui vornic Mihalache Sturdza etc. etc. (D. Z. Furnică, Din istoria 
comerțului la Români, Bucureşti 1908, pag. XII). Chiar și neamuri vechi şi 
mari boergşti, ca acela al Bantaşeștilor din Moldova, din care se trăgea și 
mama lui Dimitrie Cantemir, numărau printre strămoși pe „Vicol neguţătorul 
din Lăpușna“. (Hașdeu, Efymologicum magnum Romanie, la cuvântul! Bantăș). 

a obștei românești a Brașovului diferite misiuni. lar la anul 1740 
cronica îl amintește scriind: „Zugrăvitu-s'au în anul trecut biserica 
cea mare (a Sf. Nicolae) toată, că făcuse și podul (tavanul) mai 
nainte, cu cheltuiala dumnealui chir Enachi  Stama, cum arată 
această pisanie“. Publicăm mai jos un document nou, scrisoarea 
prin care fruntașii obștei românești a Brașovului îi dăruește drept 
mulțumită pentru jertfele și ostenele sale o criptă (cavou) în in- 
teriorul bisericii. 

Familia Stama a dăinuit în Braşov prin descendenţii fra- 
telui lui Enache, ai lui Teodor Stama, care a fost de sigur tatăl 
lui Stan Stama. cunoscutul neguțător brașovean din a doua ju- 
mătate a secolului al 18-lea, care avea soție din fruntașa familie 
braşoveană Hagi Şandru. 

Inventarul moștenirii lui Enache Stama pe care-l publicăni 
“mai jos este copiat exact după originalul scris cu slove, care nu 
poate fi de cât o traducere românească contimporană a actului 
original scris de consilierul comunal și viitorul senator orăşenesc 
Marcus Igel și de secretarul și arhivarul magistratului Braşovului 
Martin Schneeweiss. lată și cele două documente: 


Il. 

Noi Preoţii și Gocimanii şi ceialalți Clirici ai Sfintei Biserici a scheilor 
Braşovului Carii mai jos ne vom iscăli; Datam scrisoarea Noastră la mâna 
Dumnealui chir Enache Stama. Precum să să ştie că îndurânduse Dumnealui 
de au zugrăvit Sfânta biserică, și noi am dăruit Dumnealui o groapă să-i fie 
de moşie Dumnealui și neamului Dumnealui. Care groapă e lângă zid tocmai 
la uşa paraclisului celui nou care s'au făcut acum de curând, să o stăpânească 
cu pace şi de nimeni să naibă nici o învăluială. 

Şi pentru credința (sic) ne iscălim toți mai jos; În Schei Braşov: 

1741 Iunie 7 


ss. Radul Pricop ss. Protopop kadul Tempea 
ss. Petcu Inașu ss. Erei Teodor P/r. (Popii Florii) 
ss.- Radul Dumei . ss. Pop Eustatie Grid 

2. 


Anul 1747 Martie 23. 


Dupăce au murit Hagi Enache Stama neguțătorul am chiemat noi cei 
mai jos iscăliți și rânduiţi dela cinstitul maghistrat împărțitori. Cei mai jos 
iscăliți am căutat toată avuţia lui ce sau aflat, şi fiind și Todor Stama fratele” 
răposatului dimpreună cu soția răposatului Hagi Enache Stama. Și am scris 
toate ce sau aflat cum se va numi mai jos anume: 

Și dupăce am scris sau aflat toată avuţia lui A „ f.(iorini) 2202-00 
Și din această avuţie ce sau aflat sau luat cu voia 
fratesău și cu voia soţiei răposatului Hagi Enache de sau dat 


la o fată ce o ținut de pomană R f. 12750 
l sau mai dat şi văduvei un brâu dc argint fas de 
împărțeală de . ; Î. 90:00 


I sau dat și frăținisău lui Todor Stama un rând de haine de Î. 44-60 
Şi acestea ce sau dat sau scos din suma ce este mai 


sus numită j ; ; ; fi 262:50 
Și au rămas suma care sau împărțit la 2 păr . : f. 1939-95 
Care se vin la o parte . . . . SI 96997 


Partea Stanei văduvei 

Dintâi i să dă văduvei casa Ai di și grădina şi pim- 
nița jumătate cari fac : i Î 
Grădina care este afară de lângă casă Î 
Jumătate din via care este la Valea Zidului Î 
Dela altă vie ce este la Valea Călugăreascâ jumătate f 
1 sau dat şi 3 buți cu vin care este Ia vie cari fac î 
I sau dat partea ei dela o caretă Î 
I sau dat şi partea ei dela un cal f 
1 sau dat și partea ei dela o vacă f 
Un inel de aur cu diamant și cu 3 robinuri î 
Un inel de aur vechi , i 
Un inel de argint şi cu stâclă A i 
O păreche de nasturi de argint : 8 fărtale Il î 
Un păhar de argint luți 8 | ; ; : : î. 

3 linguri de argint luți 3 fărtale 3 i ; : ş f. 7'15 
Copce de argint ă . f 
O. pereche de ace de învelit d3 argint f 
Cositor punți 81 Î 
1 sfeșnic de aramă , î 
Arămi punți 5 Î 
1 roche verde i 
1 surță de mătase f 
1 rochie de tabin î 
2 şurţuri de pânză f 
1 zăbun 3 f 
Pânză de in coţi 23 t 
i 
i 
f 


Pânză mai proastă coți 7 ; 
Suma 
Mai rămâne Todor Stama să întoarcă văduvei 

= Toată suma întreagă f. 96997 


După toată rânduiala ce sau scris să ştie tot omul precum au luat 
Todor Stama şi văduva partea lor. 

Și din maria din boită au luat Todor Stama mai mult afară din partea 
lui ce i sau căzut f(iorini) 200 și sau împăcat înaintea noastră ca să răspunză 
Todor Stama la toţi datornicii cari sânt, ca nimin (sic) să nu aibă a căuta 
la văduvă. 

Și pentru moşie să aibă a porta grija unul ca altu și să nu se scoață 
din moşie unu pe altu păn vor trăi ei. lar dupăce întâmpla (sic) moarte au 
la unu au la altu să aibă a întoarce cei cari va (sic) rămânea la rud(e)le mor- 
tului dup(ă) cum sau prețuit. Și acestea sau scris înaintea noastră care săntem 
rânduiți împărțitori în Schei dela cinstitul maghistrat cari ne am iscălit mai 
jos” şi am pus şi peceţile noastre: 

Mărtin Șneivis, împărţitor jurat cinstitului Maghistrat 
Marcus Ighel, împărţitor jurat cinstitului Maghistrat 


Il. 


Refugiați munteni morţi la Brașov în răsmerița 
dela 1770—73 


Războiul ruso-turcesc dela 1769—74, al cărui teatru neno- 
rocit fură în parte principatele românești, alungase iarăși peste 
hotare întreaga clasă cultă și avută a Ţării Românești. Se știe 
din cronicile timpului că aglomerația refugiaților la Brașov fu 
atât de mare, încât numai era casă în Brașov, care să nu adă- 
postească una sau mai multe familii de refugiați. 

Cine nu cunoaște duioasa istorisire a acestui refugiu făcută 
de Enăchiță Văcărescu în „Istoria“ sa, refugiu care nu fu lipsit 
și de momente plăcute, ca acelea, când în decursul vizitei la 
Brașov a bunului împărat losif II, boerii români fură invitați la 
o mare „asambiee“ aranjată în locuința generalului comandant 
al Brașovului, baronul Eichhoiz, unde împăratul condus de braţ 
de Enăchiță Văcărescu, care ştiind bine italienește făcea și pe 
interpretul, se întreținu mai multe ceasuri cu boerii români. „Deci 
seara, scrie Văcărescu, ne-am adunat toți acolo după poruncă cu 
jupânesele noastre, și venind și împăratul la 8 ceasuri nemțești, 
întrând în casă mau întâmpinat lângă ușe pe mine, și mi-au 
zis: Sinior Vacarescule (căci îmi aflase numele dela audiență) 
te pohtesc și te pui în osteneală ca să-mi faci astă seară tergi- 
manlâc. Îndată eu închinându mă i-am răspuus că aceasta este 
cea mai fericită noapte ce am întâmpinat în lume de când m'am 
născut. Şi așa luându-l de subțioara din stânga, m'am aflat 
într'această slujbă și cinste până la un cias după 12, nelăsând 

nici un boer și nici o jupâneasă ca să nu facă vre o întrebare 
sau vorbă sau mângăere, până când vrând să meargă la gazdă, 
ne-au chiemat ca să mergem a doua zi afară din cetate la loagher 
unde are însuși să facă exerciţiul ostașilor ce era acolo. Deci 
mergând, după ce au făcut exerciţiu, ne-au făcut iarăşi multe 
vorbe de mângăiere, și așa ne-au slobozit a merge la gazdele 
noaste, şi împăratul au purces în Ţara Leşască.“!) | 

Enăchiţă Văcărescu avu însă și zile foarte triste la Brașov. 
EI pierdu aici pe mai mulți membri ai familiei sale. Intr'o con- 
dică veche a bisericii St. Nicolae, găsim notați şi următoarele 
persoane moarte și îngropate în interiorul bisericei Sf. Nicolae 
din Brașov: 

La anul 177|: 

O copilă de boer Maria lui Enăchiță Văcărescu. 

La anul 1772, în Aprilie: 

Văcăreasca, o jupâneasă bătrână din Ţară și 
Ștefan al lui Enăchiță Vacarescu. 

„Jupâneasă bătrână“ nu poate fi decât mama lui Enăchiţă 
Văcărescu, despre care el SERE scrie că se refugiase cu dânsul 
la Braşov. 

Tot în acest an la luna Mai găsim însemnată moartea co- 
pilului Constantin fiul banului Nicolae Brâncoveanu. lată în- 
semnarea lapidară a registrului: 

Brâncoveanul, un copil Constantin al lui Nicolae. laste În- 
gropat lângă groapa Dutculesii. 

„Dutculeasa“ era Zamfira Duma-Făgărășanul, dintr'o fa- 
milie boerească făgărășană, văduva îruntașului neguțător Nicola 
Duma, poreclit și „Dutcă“, venit în anul 1722 dela Făgăraș la 
Brașov, și mama fruntașilor români brașoveni, frații Zaharia și 
Nicola Nicolau. „Jupâneasa Zamfira Dutculeasa“ decedase la 19 
Martie 1769. 

În condică mai întâlnim numele următorilor refugiați români 
morţi la Brașov: 

în anul 1770: 


Scarlat al lui Aga Gh. Guliano; 
Scarigt, Vornicul, un boer din Țara Românească ; 


1) Văcărescu, Istoria imperiului otoman, în A. Papiu, „Tezaur de mo- 
numente istorice“, vol. II, pag. 285 

Hagi Cocea, un boeri; 
Manta, un neguțător strein din. Țara Românească. 


În anul 1771: 


Un neguțător strein Hristodor; 

„Nica logofătul, boeri din București; 

Plastara, un boeri State, îngropându-se dinaintea bisericii spre școalele 
<ele mari; 

Cocoana Maria nevasta lui Ioniță Brătășanul din Țară, îngropându-se 
în tindă lângă Scarlat; 

Cocoana Păuna, o muere fiica lui Mihai Măgureanul, îngropându-se în 
biserică la locul Bălăceanului ; 

Cocoana Maria, o boeroae, sora Pârvului Măgureanul dela biz inuli u 
(în tinda bisericii) ; | 

Hagi Nica, Doftorul dela București; 

Dimitrie al cocoanei Ilincii Paharnicesii dela București; 

Copilul Radu al D-lui Slugerului Costin dela București; 

Sturzea, o copilă Elisafta a D-lui boer Dimitrie Sturzea; 

Copilul Constantin al D-lui Ioniță Creţulescul; 

Un copil de boeri al Obedeanului dela București; 

Un copil loan al lui Enache Leca; 

Un boer bătrân Constandin, socrul paharnicului Miche; 

Un copil Manolie al medelnicerului Enache. 


În anul 1772: 


Un boer Gheorghe al Neagului Cămăraş; 

O fată Safta şi un copil Matei al lui Ghica Spătaru; 

O copilă Eufrosina a lui Teodosie Țigara; 

Cop. Dimitrie a lui Mihalache Conduratul ; 

Alexandru Cămărașu, un boer (la locul părintelui Radu înaintea bisericii); 

Lambra, o boeroaică muma lui Ștefan Cămărașu dela Bucureşti; 

O muere Dumitrana a Comisului Nicolae din Țară; 

Un copil Pană al lui Matei Fălcoianu; 

Enea Gheorghiu, un neguțător strein din Țară; 

O boeroaică Safta Bălăceanca (îngropată la locul Bălăceanului) ; 

Cernovodeanul, un neguțător Hristea și s'au îngropat înaintea Bisericei 
Jângă Statie Plastara. 


În anul 1773: 


Gulianu, Chiriachi, o fată dela boeri Aga... (în afară de biserică dea 
dreapta, este și peatră pe mormânt); 

Ștefan,” Vameșul dela București; 

Anastasie, un neguțător strein, este în locul Stati Plastara; 

Copilul Dimitrie al lui Aga Guliano, (ingropat lângă mormântul lui 
Joan Moldovanu) ; 

Simeon Apostoli din Cetate strein din Țara Românească. 

Soarta refugiaților munteni la Brașov în 
răsmerița dela 1821. 


Marea revoluţiune franceză şi războaiele napoleoniene își 
avură răsunetul lor şi în peninsula balcanică. Mișcarea consfinţită 
prin moartea de martir a Aromânului Riga Fereu, care discutase 
chestiunea eliberării „Greciei“ și cu primul consul Bonaparte, 
prinse teren din ce -în ce mai mult. După eroicele sforțări ale 
căpeteniei sârbilor Cara-Gheorghe, urmă activitatea Eteriei con- 
cepută mai întâi ca societate literară în saloanele Parisului. Și 
la momentul dat nepotul de fiu al acelui Alexandru Ipsilante, care: 
ca Domn al Munteniei avuse de secretar pe Riga și de prim 
consilier pe Enăchiţă Văcărescu, și care plătise cu capul duș- 
mănia neamului său față de Turci, colonelul rusesc Alexandru: 
Ipsilanti, condus de iluziunea că ţarul Rusiei îl va sprijini, ridică 
la 1821 pe pământ românesc steagul războiului eliberator. Ro- 
mânii la cari mișcarea naţională făcuse mari progrese în ultimul. 
timp și cari abea așteptau momentul răzbunării lor, se ridicară: 
și ei sub conducerea viteazului sluger Tudor Vladimir, care: 
Iuase și mai înainte parte cu pandurii săi alături de armata ru- 
sească în luptele contra Turcilor. 

Expuși deci dintrodată și sălbătăciei trupelor turcești, și: 
jafului arnăuților zavergii ai lui Ipsilanti și și exceselor pan-: 
durilor lui Tudor, fruntașii Țării Românești, chiar și aceia cari 
simpatizau cu mișcarea lui Tudor, luară din nou drumul pri- 
begiei spre Ardeal. A fost atunci o adevărată invazie de refu- 
giați la Brașov și împrejurimi. 

Era însă acum după marea mişcare a revoluției franceze: 
şi ocârmuitorii maghiari șt maghiarizați ai Transilvaniei prinseră 
îrică de Români. Abea așezați la Brașov, magistratul săsesc și 
primi ordine secrete dela guvern pentru îndepărtarea lor. Ur- 
mară intervenții peste intervenții la guvern și la curte. Sașii, 
cari găseau în refugiații români în totdeauna pe cei mai buni 
clienţi ai lor, sprijineau pe Români. 

Doftă documente aflate de noi de udă ne fac să putem: 
înţelege și mai bine situația critică a refugiaților români dim 

răsmerița dela 1821. Ajunși în mare strâmtoare de bani, ei soli- 
citară dela guvernul împărătesc al Austriei un împrumut mai 
mare „cu hipotecă sigură imobiliară“. Pentru a satisface întru- 
cât-va ordinul guvernului ardelean Sașii încercară să plaseze 
pe cei mai mulți dintre refugiați în satele din împrejurimile 
Brașovului. Auzind acestea 44 de boieri mai mici și negustori 
scriu Mitropolitului Dionisie, refugiat și el la Brașov, rugându-l 
să intervină pe lângă magistratul Brașovului în favorul lor. 

In această scrisoare ei se plâng, că unii dintre ei nu mai 
au: mijloace nici pentru plata chiriilor și sunt avizaţi la ajutorul 
acelora dintre dânșii cari au mai multă avere, dela cari însă nu 
vor mai. putea primi ajutor dacă vor fi trimiși și împărţiţi în 
mai multe locuri. Ei roagă deci pe mitropolit ca să intervină să 
nu fie duși de aici. 

Mitropolitul Dionisie trimite la 24 lulie 1821 această scri- 
soare magistratului săsesc, comunicând că cei mai mulți se 
găsesc „întru asemenea nedestoinicie de averi“, încât „mijloc nu 
au a pune în lucrare hotărîrea ce li s'au vestit“ și-l roagă să 
aştepte până la realizarea împrumutului „de la vre-o casă îm- 
părătească, cu amaneturi sigure lucrurilor stătătoare“. De aceea 
el propune „pentru ușurarea greutăţii ce iaste pe acest oraș“ 
să se mute mai întâi de aici acei dintre boierinași cari nu 
au familii. 

La scrisoarea mitropolitului magistratul dădu la 7 Aug. 1821 
următoarea rezoluţie: 

„Este de prevăzut cu siguranță că toți streinii cari petrec 
aici vor ierna tot aici, așa că se va ivi o mare scumpete, dar 
chiar locuitorii de aici cari stau cu chirie vor fi tare strâmtoraţi. 
Pentru evitarea acestor consecințe neplăcute nu este de cât o 
singură soluţie: ca o parte a streinilor, și anume cei lipsiţi cu 
totul de mijloace să fie trimiși în district, cei mai cu avere în 
orașele și târgurile învecinate Magistratul n'are nimic împotriva 
-ca Mitropolitul să facă dimpreună cu câţi-va boeri singur această 
alegere. Dar fiind-că până la sosirea răspunsului Excelenței Sale 
guvernatorului sar face o mare ușurare publicului prin expul- 
zarea număroșilor Evrei (der vielen Juden), să se dea ordin 
categoric poliţiei ca să expedieze de aici pe Evrei fără nici o 
cruţare“. 

iată și scrisoarea adresată magistratului de mitropolitul 
Dionisie scrisă românește cu elegante slove chirilice cu prescurtări: 


Către cinstitul Sfat al maghistratului din Brașov: 
Dela smeritu metropolit al valahii. 


Din coprinderea aceştii închiși arătări ce mi să face De către fii miei 
cei duhovnicești, curată ştiinţă poate lua cinstitul sfat. Cunoscută dar de toţi 
este obșteasca noastră jăfuire ce ni sau făcut de către făcătorii de rău. Și 
pentru că atât cei iscăliți cât şi alții, Întru asemenea nedăstoinicie de averi 
aflândusă mijloc nu au a pune în lucrare hotărârea ce li sau vestit. 

De aceea îndrăsnind mă rog să bine voiască cinstitul sfat a fi ascultat 
ru(gă)ciunea ce facem, mai vârtos că pentru lipsa în care să află cei mai 
mulți chiar şi de hrana vieții, după rugăciunea de obşte ce au făcut, nădăj- 
duesc Dela înalta Gubernie și ajutor de împrumutare de la vreo casă împă- 
rătească, cu amaneturi sigure lucrurilor stătătoare. Şi pentru uşurarea greutăţii 
ce iaste pe acest oraș, între boerinaşi să află felurimi de oameni, încă şi 
fără familii, carii şi mai ușor aflândusă pot să înlesnească mutarea lor de aici. 

Am cinste dar a îndoi rugăciune peste rugăciune către cinstitul sfatu 
al Maghistratului, tare fiind nădăjduit că voiu fi şi ascultat, rămâind de obşte 
îndatorați a ne ruga milostivului Dumnezeu întâi dentru lungimea vieții paci- 
nicei întăriri și a prea puternicului împărat și pentru adăogarea cinsti, între- 
gimea sănătății, iarăşi lungimea vieţii Naţionului cinstitului sfat către care 
deosebit respect avănd 

luli 24 
Prea Sf. Metropolit 


Chir Dionisie 

Relativ la G. Munteanu 


Numele fostului director al liceului din Brașov, într'o defi- 
nitivă expunere a istoriei culturale și literare românești, se va 
ivi concomitent cu al altora, printre cei ce caracterizează anume 
curente, anume opintiri ale naţiunei. Un semn particular al său 
ma avut. De-aceea nici nu se mai știe cam ce-a fost el; ce-a 
fost gavrilmuntenesc la noi! 

Însă în bibliografia lui Goethe va trăi. Pentru traducerea 
sa, tipărită. în slove: 


SUFERINŢELE 
JUNELUI WERTER 


din 
Goethe 


—— 


BUCUREȘTI 
În tipogratia curţii a lui Fr. Valbaum. 
1842. 


Până la o vreme, se mai știa de ea. Şi eră chiar preferită. 
Astfel un anonim o compară la anul 1875 (lunie 1), în 7ransil- 
vani'a, care pe-atunci apărea în Brasiovu, cu o traducere nouă 
a unui Evreu destul de romanisat. Evreul era B. V. Veimout, 
gazetar, literat de-a șaptea mână, traducător activ ca și următorii 
gazetari de-aceeaşi rassă (dar nu și de-aceeași nobleță sufle- 
tească: Vermont era Evreu, ăștia sunt jidani ticăloși), francmason, 
astronom, diletant și bunicul actriţei Ventura! Anonimul ardelean 
dela 1875 (7. c., p. 135) găsiă defecte în traducerea lui Vermont, 
dar nu chiar atâtea câte-i găsise A. D. Xenopol. Despre Munteanu 
anonimul scriea, de sigur din conștiința personală a felului său 
de-a lucra: „Munteanu era unul din acei literați ai noştri, cari 
meditează profund și se decid greu ca să iasă în public, fie cu 
lacruri originale, fie cu traducțiuni“. Recitind pe Werter-ul său 
Și eu cred că traducerea i-a fost meditată. 

Fireşte nu cred că ne-am puteă întoarce la ea; însă la un 
prilej de aniversare, pentru ce n'am lua din raft elegantul volum, 
să recitim? Cartea-i rară. Pentru „Țara Bârsei“ extrag, deci, eu 
un pasaj: 

18 August. 


Pentru ce să fac tocmai așa, ca, ceeace face fericirea omului, să ajungă 
apoi a fi isvorul nenorocirilor lui? 

Astă simţiciune înfocată a inimii mele pentru natură şi viață, care vărsa 
preste zilele mele atâta desfătare, care din lumea după împrejur făcea un 
paradis, a ajuns acum a fi pentru mine chinuitorul cel mai nesuferit, un duh 
rău care mă goneşte în tot locul. Când altă dată dupe vâriul stâncii preste 
râu din colo până la piciorul dealului priveam rodnica luncă, și vedeam toate 
răsărind şi crescând; când mă uitam la acei munţi acoperiți de jos până sus 
cu arburi stufoşi, acele văi umbrite în toate cotiturile de pădurile cele mai 
vesele; şi cum linul râu curgea printre trestia clătitoare, şi în apele sale. ca 
într'o oglindă resfrângea pe ușorul nor ce blândul vânt de seara îl legăna pe 
cer; când auziam pasările împrejur a însufleți pădurile, şi milioane de roiuri 
de musculițe a se juca vesele în roşatecele raze din urmă a le soarelui care 
cu a sa căwătură pe sfârşit slobozia din iarbă pe cărăbuşul bombăind; când 
vâjâirea și bâjbiirea după lângă mine îmi întorcea luarea aminte asupra stâncii 
pe care stam, şi mușchiul care îşi stoarce hrana din stâncă, şi grozama care 
creşte în lungul sterpului şi pietrosului deal, îmi descoperia acea vieaţă din 
lăuntru, misterioasă, pururea activă, pururea puternică ce însuflețește natura: 
— a! cu câtă căldură toate aceste le primia inima mea! și subt povoiul im- 
presiilor cum mă simțiam ca înzeit! și mărețele forme ale lumii nemărginite 
cum se mişca şi viia în sufletul meu! Munţi grozavi mă împresura, râpe pră- 
păstioase sta înaintea mea, şi pârae de ploae s'arunca în adâncul lor, râurile 
şiroia subt paşii mei, şi pădure și munte răsuna, și eu vedeam în adâncurile 
pământului pe toate acele puteri necoprinse de minte lucrând și relucrând 
între sine, şi subt cer şi subt pământ pe nenumăratele fiinţe înfelurite furni- 
când. Tot, tot este împopulat, plin de făpturi viețuitoare subt mii de mii de 
forme, şi oamenii în căscioarele lor se asigurează între sine, și se încuibează, 
şi în ideea lor, domnesc preste întinsul univers! Sărace, sărace, cum ți se par 
toate mici, pentru că tu ești aşa de mic. De la muntele neapropiat al pustiului 
pe care piciorul încă m'a călcat, până la marginea oceanului celui mai necu- 
noscut, suflă duhul dătător de viață a vecinicului făcător, şi se veseleşte tot 
atomul care îl simte, şi care viază. Ah! de câte-ori atunci râmniam ca, pe 
aripile cocorului care trecea pe deasupra capului meu, să pociu sbura la 
țermul ne-măsuratelor mări, ca să beau desfătare de viață din paharul spu- 
megând al nemărginitului, și numai un minut să simț în hotarele înguste ale 
sânului meu o picătură din fericirea ființei ce naşte toate în sine însăşi şi prin 
sine însăși, 

Frate, numai suvenirul acestor ceasuri mă mai ușurează. 


Mai cetesc odată; și-mi aduc aminte de proza lui Costache 
Negruzzi. 

Şi măntreb pe ce drum va fi ajuns G. Munteanu până la 
apropierea de prozatorul Moldovei? 

G. Munteanu se născuse în 'Iransilvania, dar la vârsta de 
cca. 23 ani trecii în Ţară. Aici îl găsim — ca prefect de studii 
sau corepetitor — în școalele mari ale ţării, la Sf. Sava, între 
zidurile căruia se desvoltă, însă, o mișcare literară serioasă. Şi'n 
curând îl găsim chiar în centrul activ al acelei mișcări, printre 
bărbaţii cari se sileau să dea teatrului român o literatură dra- 
matică. Intâia lui traducere a fost Încurcătara, după A. Kotzebue.*) 

In curentul teatral-bucureștean se aflaseră și se aflau încă: 
|. Eliade, |. Văcărescu, |. Ghica, |. Roset, căp. I. Voinescu, C. Mo- 
roiu, C. Aristia, C. Boliac, col. |. Câmpineanu. 

Până acum (1836) Munteanu auzise graiul românesc din 
Vingard, din gimnasiul romano-catolic al Albei-lulie, din Cluj; 
dela 1835 ascultă (şi cetiă, de sigur setos) graiul mugtenesc al 
elevilor dela Sf. Sava, scrierile noue ale literaților care se opintiau 
să ne dea limba literară modernă. Până la anul 1842, privitor la 
aceasta, se desfăşuraseră discuțiuni largi, care de sigur nu i-au 
rămas necunoscute, nici negândite și de el. 

Acesta a fost îndemnul general, care și pe Munteanu I-a 
ridicat Ja rang de mijlocitor între culturile străine și viitoarea 
cultură română. 

Astfel, cași vărul său Florian Aron, istoricul, care asemenea 
scriă cu înlesnire, el trebue privit cao sinteză de stil ardelenesc 
și stil muntenesc, precumpănitor fiind acesta. 

Ce resărise, astfel, dintr'o mișcare cu largă circumferință, 
lui G. Bariț i se pării o — „surprindere“. Pentrucă în nota cetită 
în Academie și tipărită ca prefață Ja traducerea lui Tacit, naiv, 
copilărește chiar, G. Bariț prezentă așă: „In anul 1842 Munteanu 
ne surprinse cu publicarea Suferințelor lui Werther, traduse după 
Goethe. Numai așă cevă nu aşteptam noi dela seriosul nostru 
Munteanu“. 

Pentru ce nu?! Să fi scris un Catechism, o gramatică cu 
litere latinești etc. La ce le-ar îi trebuit Românilor Goethe? La 
ce eroismul încercărilor literare-mari ? De astă dată Bariț a fost 
chiar ridicul. 

G. Bogdan-Duică. 


*) V. A, Ureche, Jstoria școalelor, II, p. 344. 

P. S. Am spus mai sus o vorbă despre sintetismul stilistic 
al lui Munteanu. Ar fi de dorit ca vreun tânăr Ardelean, care-a 
dat şi prin ţară, să studieze acest fenomen, nu numai la Mun- 
teanu, ci și la alţii, ca fenomen comun, vast. Pentrucă numai aşa 
vom dovedi complect ce este de dovedit: mersul integral al celei 
mai mari reforme literare pornite din Țară, de pe la 1823/4, mers 
identic cu alcătuirea limbei literare. 

Din acest punct de vedere G. Munteanu era atât de panromân, 
încât cereă ca și dialectul macedo-român să fie învățat ca studiu 
obligatoriu în şcoalele secundare, ca Mittelhochdeutsch-ul la 
Nemţi.*) Apoi, tot panromânește, el mai cereă: „Obiectul gra- 
maticei române nu este și nu poafe îi decât materia și formele 
limbei ce o vorbesc toți iști români fără căutare la țeară“. 

Trecerea lui Munteanu înapoi la Brașov, în ortodoxissima 
Sf. Sofie, această semnificație a avut-o: Acolo el s'a înapoiat cu 
o bucată mare din Ţara, ce 'nvățase a o cinsti, care, mai târziu 
l-a cinstit pe el chemându-l în Academie, publicându-i scrierile 
(şi la Bucureşti, și la laşi). Ă 

Sfârșesc c'o notă simbolică și de duioşie (cel puţin pentru 
mine): In anul 1850 G. Munteanu a avut la Brașov, elevi pe 
aceeași bancă, pe loan Meșotă, directorul şi pe Titu Maiorescu, 
cari mai apoi s'au reîntâinit la Convorbiri literare! Elevii au fost 
panromâni cași întâiul lor dascăl de gimnasiu și director. 

Fi, cine-i tânărul ce-l ceream mai sus unei probleme de 


importanță tradițională? 
G.B.D. 


Li 


*) Gramatică română, 1860, Prccuvântare, p. Il. 

Meditaţii religioase 


traduse de G. Munteanu 


Respectul cătră naţia noastră. 

Fericită este țara, în care domnește duhul Hristianismului, 
în care nimic strălucește de podoaba mincinoasă, ci numai vir- 
tutea singură triumfează, unde credința cetățenilor este tare ca 
ferul, unde nici unul se trage dela datoria și râvna de a înainta. 
binele obştesc ! 

Acolo înflorește un nou raiu pe pământ, acolo sântem toți 
fraţi prin plăcerile și necazurile ce le simțim împreună. Dra- 
gostea cu sfânta ei mână unește patria pământească, ce ne este: 
scumpă, cu cea cerească, ce este și iai scumpă. 

%* 


Este veche întocmirea în Biserica creștinească, ca fii ei 
măcar odată pă an să-şi aducă aminte de păcatele lor, să le 
mărturisească preotului, să se pocăiască și cu umilință să cază 
înaintea Judecătoruiui tuturor cerând ertare. Această sfântă în- 
tocmire însă, ca să aducă toată mântuirea, cere dela creștini, pe 
lângă părere de rău de păcatele săvârșite, o hotărâre tare de: 
ași schimba viețuirea cea rea, adecă să se părăsească de tot de 
păcate și să urmeze virtutea. 

Nimic nu poate îi mai primejdios pentru mântuirea sufle- 
tului, decât greșita credință în care cade gloata neînvăţată a 
creștinilor, socotind, că oare câteva mătănii, oarecâteva rugăciuni 
rostite numai din gură, singure și fără îndreptarea viețuirii cei. 
rele, ajung spre dobândirea de ertare a păcatelorl.. 

Este vreme să se încredințeze odată fiecare creștin: că 
„ sfânta aceasta întocmire este aducătoare de mântuire numai când 
se păzeşte pe deplin. 

Este vreme să se încredințeze odată toată nația creștină, 
că spre a dobândi întreaga ertare a păcatelor, spre a depărta 
pedeapsa ce trebue să urmeze neapărat după păcat și pe care 
Dumnezeu o trimite și aici preste călcătorii legilor lui, nu ajunge 
numai goala mărturisire a păcatelor și împlinirea canoanelor, ci 
mai vârtos trebue să ne lepădăm de păcate, să ne ferim de 

stricăciuni, care vor aduce preste noi și țara noastră blăstămul 
lui Dumnezeu. 

Dumnezeu este milostiv, eartă, dar el este și drept: biciu- 
rile lui nu cad fără dreptate, stricăciunea morală a unui norod 
este ceea ce face să plesnească preste capul său toate ticăloșiile. 
Vecinica lege după care vecinicul Judecător judecă popoarele 
pământului este: „Păcatul naște moarte“. 

Numai întoarcerea dela păcat la virtute poate scăpa pe o 
nație de ticăloșie, căci păcatul perde popoarele, iar dreptatea 
înalță neamul (Pild. 14, 34). 

Toată naţia trebue să se poarte cu dreptate cătră popoarele 
străine; această dreptate însă nu este destul, deși printrânsa 
câștigăm patrii noastre stima, respectul, sau măcar bună voința 
și cruțarea dela celelalte neamuri. Inainte de toate nația trebue 
să fie dreaptă cătră sine însăși, această datorie este ua asupra 
fiecărui cetățean. 

Fii drept cătră naţia ta şi nu nesocoti mărirea şi vrednicia 
ei. Noi nu putem respecta și iubi decât pe persoanele a căror 
merit este dovedit. Tot fiul patriei care este încredințat despre 
cinstea și meritul naţiei sale, ca unul ce și dânsul se împărtă- 
șeşte din slova ei, nu se va micşora lesne la vr'o faptă ne- 
trebnică, prin care sar aduce necinste ţării, ce'l hrănește. 

Din nenorocire însă sânt destui oameni carii sunt orbi 
pentru tot binele ce se lucrează împrejurul lor, și se pare a nu 
avea ochi decât numai pentru desvălirea răului, și a nedesă- 
vârșirii. Prin vecinicile lor cârtiri ce necontenit varsă asupra 
legilor, întocmirilor, măsurilor guvernului, îneacă în inima lor 
și acelor ce-i ascultă toată iubirea de patrie, se naște egoismul 
cel mai de nimic. 

Fără îndoială, ţara ta, naţia ta mare tot bunul ce ar putea 
să-l aibă, însă fii numai drept cătră lucrurile bune ce le are, și 
atunci te vei împăca lesne cu neajunsurile ei, ce a le critica 
este totd'auna mai lesne decât a le îndrepta. Sau măcar nu 
micșora vrednicia reală a neamului tău și cu aceasta nu'l lipsi 
de încrederea dintru dânsul. Că cea mai nenorocită dintre toate 
națiile este ceea ce și-a perdut credința și bizuirea dintru sine: 
aceasta și'a perdut și singura proptea pe care răzemându-se s'ar 
îi putut scula din cădere. 

Descopere mai vârtos slăvitele fapte prin care s'a însemnat 
neamul tău în vremile trecute. 

Invață a cunoaște darurile organizaţiei politice a ţării și: 
caracterul compatrioților tăi. Şi în tot locul şi în toată vremea 
te îndeletniceşte a face să se prețuiască aceste foloase. Cu chi- 
pul acesta insuilă concetățenilor tăi mai multă bizuire în sine, 
mai multă tragere de inimă pentru binele obștesc, mai multă 
jertfire pentru patrie, cu chipul acesta deșteaptă întrânși nobila 
mândrie de a se rușina de toată fapta ce ar putea păta cinstea 
şi slova neamului. 

lată mândrie națională, mândrie ce şade bine însăși virtuţii, 
pentrucă ea trebue a se respecta pe sine și a nu se lăsa să 
cază jos din înălțimea la care sa ridicat prin osârdia sa. 

Fii drept cătră naţia ta, nu micşora prețul ei, pentru aceea 
că nu are toate foloasele și darurile ce au naţiile străine. Nu 
lăuda nici mări pe celelalte naţii cu paguba neamului tău. 

Căci precum fiecare are deosebitele sale foloase şi însușimi, 
are și a ta. O potrivire de năravuri și de talente la deosebitele 
neamuri, ar fi împotrivire la una din generalele legi ale naturii, 
în natură domnește felurime mare, aplecările oamenilor ce ho-: 
rărăsc caracterul și obiceiurile naţiilor nu pot face deosebire 
într'această regulă. 

Trista nărăvire de a lăuda și a înălța tot ce este străin, numai: 
pentru cuvântul, că este străin, este simptoma cea mai doveditoare 
de josoroare în care a căzut o nație. Cercarea întărește aceasta. 

Asemenea nedreptate făcută neamului omoară duhul național 
stinge patriotismul, dărapână bizuirea naţii dintru puterea și 
virtutea sa, şi însfârșit pornește duhurile ameţite -de fermecul 
noului spre urmarea obiceiurilor străine. Omul numai atunci în- 
semnează ceva, când s'arată așa cum trebue să fie în înclinările 
sale, în sfera sa, în felul său, asemenea, un neam nu e: vrednic: 
de cinste fără numai dacă își desvoltă desăvârşit toate puterile 
sale, și dacă strălucește cu toate darurile ce'i sânt însușite făţar- 
nicul și maimuțătorul nu sunt decât jumătate de oameni căci 
ei nu sunt nici ceea ce ar putea fi, nici ceeace din deșărtăciune 
se silesc a se părea. 

Pentru aceasta fii credincios caracterului firesc naţii tale, 
mulțămește ai îndrepta cusururile a căror păgubitoare influență 

stânjenesc mântuitoarea ispravă a îmbunătățirilor. Respectează 
vechile obiceiuri ale ţării tale, dacă sânt bune, și sărbătorile naţio- 
nale, aceste, fiind născute din duhul național, îl hrănesc și îl lăţesc: 
în vreme ce obiceiurile, năravurile și sărbătorile străine alungă du- 
hul național, și cu dânsul și puterile ce fac mărimea unui popor. 

Cinstește limba neamului tău, și priveghează pentru ținerea 
și cultura ei. Limba este haina duhului național, dacă este a lui, 
se mișcă slobod și măreț întrânsa. A prefira o limbă streină, este 
a alege strămtoarea, a ne desprețui pe înșine, a ne osândi noi 
de bună voe la nemernicie. Nu te lua după străini nici chiar 
în iucrurile ce pe dinafară ți se par puțin însemnate, cum: în 
mobili, mâncări, haine. Toate acestea ce le socotești nimicuri au 
influență mult mai mare decât ai putea crede asupra chipului, 
de a gândi aceluia ce ie a îmbrățișat, și aduc în țara noastră 
mai multe viţiuri decât virtuți. 

Insă, când sfătuim acestea, nu zicem că tot ce e național, 
ce e pământesc, este bun și desăvârşit. De vom îi drepți cătră 
lucruriie bune ale nației noastre, nu vom fi fără păsare către 
neajungerile, nedesăvârşirile ei, și atunci prețuind ce are bun îl 
vom păstra şi defăimând ce are rău, ne vom sili al îndrepta. 

Toate ispitiți şi ceea ce este bun ţineţi zice Apostolul. 
A îndrepta răul, a desrădăcina sămânța de stricăciune dintr'un 
norod: acesta va îi pururea scopul legilor și îngrijilor Puterii. 
lată zăgasul ce Prinții şi Guvernele cele înțelepte rădică împo- 
triva șiroiului de stricăciune generală, de felul acesta sânt mij- 
loacele spre a întemeea dreptatea ce înalță neamul. 

De aceea înainte de toate respectează legile, Guvernul și 
pe Prinţul ţării tale. lar respectul către acestea stă în apărarea 
acelora de cătră isbirile hulilor și în supunere credincioasă. 

Respectează legile țării tale chiar şi când nu simți toată 
facerea de bine a lor. Pentru că strâmta sferă în care ești așezat, 
ca cetățean, ca tată ca mamă de familie nu te iartă a putea co- 
prinde cu vederea, și încă mai puțin a putea judeca sănătos totul 
mașinii atât de împleticite a statului și feluritele trebuințe ale 
părților lui. Altă icoană îţi înfățișcază o câmpie privită din vale 
şi cu totul alta când cauţi preste dânsa din vârtul vr'unui munte. 
Boala de a critica toate, de a pretinde a îndrepta toate este un 
rău foarte obicinuit în ţările apropiate de cădere. 

Pentrucă aici luarea după capriciul său s'așează în locul 
cuvenitii supunere și rumpe sfintele noduri de credință dintre 
popor. și capetele lui. Nişte ucenici necercați dar semeți sânt în 
stare a îndrepta învățătura Dascălului lor? 

Niște soldați trași de mișcarea ce a luat trupul taberii lor, 
fără a cunoaște pentru ce se mișcă în partea aceasta sau cealaltă, 
fără a cunoaște pornirea vrăjmașului, pot defăima măsurile Ge- 
neralului lor? sau defăimând și cu aceasta rădicând încrederea 
din Komandiru, acea armie nu va fi oare biruită înainte de a 
fi oare lovită de vrăsmaș? 

„Respectează legile și întocmirile pământului tău, chiar și 
când acele îţi: vatămă interesul particular, căci binele obștesc 
cere adeseori jertfirea intereselor particulare. Unele întocmiri pot 
îi păgubitoare pentru câțiva din cetățeni și folositoare pentru mulți. 

Deosebit de aceasta, nimeni nu ne oprește de a arăta cu 
smerenie plângerile noastre la dregători chemând luarea aminte 
asupra urmărilor păgubitoare ce pot avea orânduelile lor pentru 
noi și pentru alţii. Ba încă asemenea arătare este o datorie. 

Cu toate acestea dacă după cererea ta nu va urma îndată 
îndreptarea dorită, aceasta nu o da la voința de rău sau nedes- 
toinicia dregătorilor ci mai vârtos scrie o împrejurărilor ce nu 
s'au putut birui, 

Respectează Guvernul și pe dregătorii din țara ta. 

Nu-i critica, nu-i def4ima dacă ei în oblăduirea lor nu se 
dreg după planul ce ție ţi se pare a fi cel mai de obște folositor. 

Cine ne încredințează pe noi, că tu, fiind în locul lor și 
atlândute ca dânși în închinări siluitoare, în împrejurări grele 
ție acum cu totul necunoscute, ai face într'alt chip? Cine ne 
încredințează că purtarea ta ar fi măcar așa de înțeleaptă, cum 
este a celur ce se critică amar de tine? Au doară fericirea ca- 
petelor nu se întemeează pe fericirea țării? 

Binele norodului nu este oare vestitorul cel mai răsunător 
de înțelepciunea oblăduitorilor lui? Respectează pe dregătorii 
țării tale, şi atunci chiar când cusururile lor personale ar fi vred- 
nice de hulă; căci ei nu ca oameni sânt mai mari, ci ca 
stăpânire. 

Apoi toată stăpânirea dela Dumnezen este orânduită, zice 
Apostolul. Nu poţi cinsti în trânși om ; cinstește dregătorie, putere, 

stăpânire. Omul trece, moare și'și va lua plata după fapte, însă 
dregătoria, puterea, rămâne sfântă, nevătămată. 

 Supunete legilor și poruncilor ce se trimit de putere, că 
scopul lor trebue să fie fericirea neamului și viața patrii. 

Fii drept cătră naţia ta, îmbrățișază nu numai din supunere 
la legi ci din îndemn patriotic toate mijloacele ce privesc la 
cinstea, slava şi viaţa ţării tale. Mijloacele acestea sânt: învă- 
țătura, bogăţia, unirea vetejia. 

Prin învățătură, adecă: prin înmulțirea cunostințelor folo- 
sitoare și prin întinderea ideilor, popoarele se slobod din ne- 
vârstnicie. Cei din neștiință pururea atârnă dela cei mai înţelepţi, 
aceea nu știu nici să-și întrebuințeze puterile, nici să se folo- 
sească de darurile pământului lor. lar mijlocul cel mai sigur de 
a împrăștia luminile cele mântuitoare prin toate clasele unui 
popor sânt școalele bine organizate. 

Prin bogăţie se ţine viața unei țări. Cerșetorul este prea 
plecata slugă la ori care îi dă sau îi făgăduește ceva. Agricul- 
tura și industria sânt isvoarele cele dintâiu din care se varsă 
bogăţia naţională preste o țară. 

A favoriza și pre una și pre alta stă la voea ta pe cea 
dintâiu lucrând însuşi sau îndemnând pre altu să lucreze pă- 
mânt cât mai mult și cât mai bine, pe cea din urmă prefirând 
productele industrii naţionale la cele străine. 

Cu toate acestea numai înflorirea agriculturii și industrii 
nu este destul spre îmbogățirea ţării, trebue să vie în ajutor și 
simplitatea năravurilor. 

Ceea ce se câștigă prin acelea, se păstreazâ printr'aceasta. 
Agricultura și industria nu poate aduce cât răsipeşte răsipitorul. 
Simplitatea năravurilor naște îndestularea, depărtează relele îm- 
belșugării, și nu lasă a se stinge în noi focul accla zeesc ce ne 
aprinde spre lucrarea faptelor celor mari. 

Prin unire un popor ajunge puternic, de streini respectat, 
în zilele primejdii înfricoșat. li este scumpă patria, învață a 
jertfi pentru unire averea ta, dreptul tău și pe tine însuți. Atunci 
ai trăit pentru patria ta, pentru binele copiilor și concetă- 
țenilor tăi? 

Multe sânt nenorocirile ce pot veni preste un popor, cum: 
boale epidemice, amorţire de negoțu, însă biciul cel mai cumplit 

este neunirea şi împerecherea. Naţia care a căzut într'acestea a 
căzut în agonie de, moarte. 

Prin vitejie se păzeşte și se ține ceea ce un popor are 
bun și de folos: învățătura lui, bogăţia lui, viața lui. Dar vitejia, 
despre care ne este vorba aci, nu stă numai în curajul de a în- 
frunta cu sânge rece primejdiile războiului, de a jertti și avere 
și viață pentru patrie, ci mai vârtos în hotărîrea tare de a război 
pe vrășmașii din pace, care sânt: moliciunea, desfrânarea, luxul, 
egoismul gata în tot minutul spre pătarea cinstei naționale. 
Totdauna mai mulți viteji se găsesc împotriva vrășmașului din 
afară, decât împotriva abuzurilor din lăuntru, pentru că totd'auna 
este mai lesne a birui pe alții decât pe sine însuş. 

Dreptatea înalță neamul! Dumnezeule acum cunoaștem în 
ce stă dreptatea aceasta, cunoaștem cum se poate întemeea, cu- 
noaștem că numai ea va întoarce dela capul nostru, dela țara 
noastră, urmările judecății tale cei înfricoșate. Virtutea aduce 
binecuvântare preste neam, păcatul naște moarte. 

Dăne putere, isvorule a toată puterea, ca, viețuind după 
voea ta, în strâmta sau larga sferă în care ne aflăm, să tragem 
binecuvântările tale preste noi şi țara noastră! 

Amin. 


Comunicate de: Al. lordan. 
Extras din: Meditaţii religioase Tom. II. pg. 117—127. 


OBCU CLUJ 


Activitatea didactică și științitică 
a profesorului Aurel Ciortea 
de Augustin Maior, prof. univ. (Cluj). 


Dacă voim să apreciem activitatea unui om de știință, cred 
că trebuie să o privim din două puncte de vedere. 

Eşti bogat şi trăeşti în împrejurări fericite, avantajoase, atunci 
îți poţi permite luxul mai mare sau mai mic de a tinde să con- 
tribui cu lucrări originale la propăşirea ştiinţei. Din nefericire la 
noi în Ardeal împrejurările vitrege și lipsa de mijloace ale insti- 
tuțiilor noastre au împiedecat pe cei mai buni ai noștri, pe lângă 
tot elanul lor, de a-şi croi acest drum în activitatea ştiinţifică. 

Dar mai este un punct de vedere din care putem aprecia 
opera cuiva. Dotat cu un idealism frumos, cu râvna de a te ridica 
deasupra mizeriilor vieţii, te retragi în camera de lucru, te ocupi 
serios de ştiinţa ta plăcută şi progresele ei şi, după o muncă fără 
preget şi desinteresată, te pui în slujba semenilor tăi dorind a-i 
lumina și a le indica drumuri noi spre orizontul larg al cugetării 
omenești. 

Această din urmă cale a urmat-o regretatul nostru prieten, 
profesorul Aurel Ciortea. 

O întreagă generaţie a ieșit de sub mânile lui şi-i proslă- 
veşte memoria de pedagog şi de mare. măestru în ştiinţele fizice 
şi matematice. 

Aceste sforțări sunt depuse în „Cursul de Fizică experimen- 
ială“ pe care l-a lucrat împreună cu regretatul lui coleg T. L. 
Blaga și care este un monument al activităţii sale ştiinţifice şi pe- 
dagogice. | 

Regret că, personal, nu am avut fericirea de a-i fi fost elev. 
Am răsfoit însă cu mare plăcere această carte. Şi abia atunci mi-am 
dat seama de entuziasmul unei întregi serii de tineri din Ardeal, 
mai târziu şi din Vechiul Regat, cari au avut norocul să se adape 
la acest izvor clar al ştiinţei. 

După împrejurările din Ardeal, această carte s'a epuizat re- 
pede în întâia ediție. Am avut fericirea să-l văd lucrând cu entu- 
ziasmul său obișnuit la a doua ediție. Această nouă ediţie satisface 

întru toate pretenţiile acelora cari vreau să se ridice la un orizont 
mai vast al. ştiinţei de azi. 

Dela data apariției întâiei ediţii (1913) şi până la ediţia a 
doua, — în special pe terenul Electromagnetismului și al Căldurii 
— Fizica a progresat enorm.;Nu doar că s'ar fi ivit noi teorii şi 
ipoteze cu scopul de a revoluţiona ce am primit de la bătrâni — 
cum cred foarte mulți — ci, din contră, aceste noi cercetări, teorii 
și ipoteze au contribuit mult la clarificarea şi adâncirea concepţiilor 
vechi, lărgind orizontul fizicianului. 

Dacă teoria electronilor şi teoria relativităţii au dus în eroare 
pe mulți naivi, chiar şi intelectuali distinşi, de a crede în revoluţia 
ştiinţei Fizicei, atunci tomul al II-lea al cărții lui Ciortea ne arată, 
că aici nu e vorba de revoluţie, ci este de un progres lent, un 
progres câştigat discutând și aprofundând legile clasice, corectate 
prin datele experimentelor. 

Acest principiu îl vedem aplicat cu mare tact şi precauţiune 
în tomul al II-lea al ediţiei noi. 

Ca exemplu al acestei moderațiuni să-mi fie permis a atrage 
atenţia cetitorului asupra capitolului despre relativitate, unde vezi 
toată moderaţiunea şi precauțiunea, ce trebuie să o aibă un om 
al ştiinţei, apreciind toată importanța acestei teorii, făcându-și tot- 
deodată și rezervele cuvenite. 

Teoria electronilor este întrodusă în modul cel mai pedago- 
gic, insistând asupra noțiunilor noui, cari sunt mai mult o gene- 
ralizare a principiilor vechi. 

Elevului ise dă în mână o carte, care îl conduce cu sigu- 
ranța pedagogului iscusit şi încercat dela primele noțiuni până în 
largul Fizicei moderne, iar intelectualului, care vrea să se inițieze, 
— nu în mod superficial — nu-i pot recomanda altă carte bună - 
de Fizică, decât manualul lui Ciortea. 

Şi când vorbim de această carte să nu uităm că literatura 
didactică, pe terenul fizicei, lasă încă mult de dorit. Gigantic se 
delimitează conturele admirabile ale operei lui Ciortea şi așa se 
vede, că mult va mai trebui să aşteptăm până ce vom avea un echi- 
valent din alte părți. 

Afară de acestea, A. Ciortea se prezintă ca un mare populari- 
zator al ştiinţei. Să nu amintim decât lucrarea „Din viaţa stelelor“, în 
care cu mare iscusință şi dragoste te inițiază în minunile universului. 

Când la sfârşitul sec. trecut electricitatea a luat un avânt for- 
midabil şi a deschis un nou orizont în activitatea culturală a ome- 
nirei, atunci regretatul A. Ciortea a fost primul din Ardeal, care 
în lucrarea sa „Curenţii şi razele electrice“ 1901, ne întroduce, în 
modul său obicinuit, atât de clar şi inteligent, în acest domeniu 
vast şi interesant. 

Ca profesor la şcoala de comerț din Braşov a ţinut să lu- 
mineze generația de pe atunci $i în domeniul matematicei şi atunci. 
iese de sub tipar „Aritmetica“ 1903 şi „Matematică financiară“ 1906. 

O dovadă vie a folosului cărţilor de matematici ale lui A.. 
Ciortea, este generaţia de tineri, care numai la acest izvor a putut 
să se lumineze în această direcție. 

lată exemplul unui om de ştiinţă, care atât în vremuri vitrege,. 
cât și după înfăptuirea României Mari, a rămas nestrămutat în 
slujba altarului ştiinţei, spre binele generațiilor viitoare. A lucrat 
din pur idealism și fără a se cugeta în cel mai mic grad la vrun. 
avantaj material. Activitatea lui fie un exemplu pentru aceia a căror 
deviză trebuie să fie armonia şi propăşirea înspre ideal a popo- 
rului român. 

Un îndrumător: ț Aurel Ciortea 
(1872-—9/XI. 1929) 


Cuvinte în numele foştilor elevi braşoveni 


Gândurile pe care le spun aici, nu mă îndoesc, sint gândurile 
sutelor de elevi ai lui Aurel Ciortea. 

In fața proaspătului mormânt al iubitului dascăl, vrem să 
facem mărturisirea că o bună parte din ce a fost și mai este 
bun și vrednic în ființa noastră, e răsad din sufletul său, din 
mintea sa. 

Pedagog de rassă, Aurel Ciortea vedea în şcoală nu numai 
amvon ci mai ales o topitoare de suflete, în care se cufunda o 
materie brută pentru ca să iasă înnobilată, călită la căldura do- 
rinței sale de mai bine. Clasa care-i era încredințată, pentru el 
nu era o grupare de nume catalogate, o sumă de minţi în cari 
trebuia turnată o cantitate programatică de cunoștințe, o turmă 
prea zglobie căreia avea să-i aplice disciplina rigidă a regu- 
lamentului, ci un întreg viu de suflete care putea fi pus în vi- 
brare, o mică oaste de prieteni mai tineri, pe cari voia să și-i 
câștige, cu cari în camaraderească împreună — lucrare tindea să 
se avânte înspre adevăr și peste el, înspre ideal. 

Matematician și fizician distins, niciodată lipsit de cele mai 
nouă cunoștințe în specialitatea sa. Aurel Ciortea a simţit că el 
este copilul unui timp nou și crainicul unei concepţii nouă. 
Așezat în mijlocul unei societăți cu preocupări aproape exclusiv, 
unilateral, spirituale, el și-a dat seama că neamului său, în pragul 
unor mari schimbări, îi trebuie, pentru a se validita în lupta 
pentru existență, mai mult simț real şi practiv, mai multă înţe- 
legere pentru puterile Firii, pe cari omul, dominându-le, şi le 
poate mai lesne aservi și astfel, nestânjenit de ele, va îi în stare 
să se închine cu atât mai mult idealului. Cu darul său admi- 
rabil de a ne face să înțelegem și cele mai grele probleme ale 
științelor, cu mintea sa clară şi vorba sa plastică, Aurel Ciortea 
a știut să desvolte în noi priceperea și interesul pentru o parte, 
până de curând prea puţin cultivată la noi, a cunoștințelor ome- 
menești. Acest pedagog învățat a îndrăsnit, — cred de întâia 

dată la un liceu din fosta Ungarie, — să întroducă în învăță- 
mântul secundar studiul matematicelor superioare și lucrări prac- 
tice de fizică. Îmi aduc aminte de întâia lecție în clasa a șaptea, 
când el, profesor de clasă, ne-a comunicat. că vrea să înceapă 
cu noi această experienţă. În câteva cuvinte lapidare a apelat la 
ambiția noastră, ca să nu-l facem de rușine. Din cea dintâi clipă 
ne-a avântat în vâltoarea entusiasmului și a optimismului său. 
A pus în vibraţie o coardă nebănuită a sufletului nostru: ambiția 
și mândria ca prin noi să se dovedească dece sunt capabili 
tinerii români ardeleni. Nam regretat încercarea făcută: au 
lost doi ani de muncă plină de satisfacție și uimirea comisarului 
statului maghiar la bacalaureat, dupăce prima serie de expe- 
riență a izbutit strălucit, a căpătat în ochii noștri aspectul unei 
mici învingeri naționale. Din acești elevi ai lui Aure/ Ciortea 
și ai prietenului și colaboratorului său Tit Liviu Blaga a ieșit 
un procent deosebit de mare de ingineri, medici, naturaliști și 
economiști, procent de tot neobicinuit pe atunci la noi. Jn îndru- 
marea unor serii de tineri intelectuali români spre științele pozi- 
live și cariere productive, serii cari în bună parte i-au dat Ardealului 
liber şi unit cu Țara veche cadrele de specialiști, vedem noi roiul, 
— nu mă sfiesc să zic istoric, — de inovator al lui Aurel Ciortea. 
Dar pozitivismul său era departe de a-l duce pe panta unui 
materialism sec. Simţul său pentru practic, atât de uti!, ba chiar 
necesar, era fericit îmbinat cu un idealism senin. Insăș alegerea 
carierei sale o dovedește: EI, care cu darurile și cunoștințele 
sale ar fi putut deveni un inginer de seamă și asttel i-ar fi fost 
mai lesnicioase câștigurile materiale, a preferit să rămâie un 
dascăl sărac, dar un îndrumător, — temerăr, mai putem adăoga. - 
idealismul și optimismul său creator Îuau un contur mai clar 
atuncea când era vorba de credința sa în viitorul neamului. Era 
strașnic acest om al științei pozitive, cum știa să ţie isonul 
colegilor săi umaniști dela liceul brașovean, istorici și filologi, 
cari toți nu lăsau să treacă nici un prilej fără a ne picura pe 
nesimţite, insesisabil pentru ochi și urechi dușmane, dar cu atât 
mai viu pentru noi, admiraţie pentru trecutul, dar mai ales în- 
credere în yiitorul nostru. Nu era prea greu pentru un Virgi/ 
Oniţiu sau Alexandru Bogdan în lecţiile de literatură şi istorie, 
să ne spună una și alta ce nu se găsia în cărțile aprobate oficial. 

Dar ai crede că la matematică și fizică nu se poate vorbi de cât 
despre ecvaţii și formule. Ei bine, Aurel Ciortea ştia să iasă din 
cadrul strâns al științelor sale pozitive: un cuvânt despre Spiru 
Haret și a sa mecanică socială, câteva vorbe despre opera pro- 
fesorului 7ifeica, o descriere a minunii tehnice săvârșită de 
Anghel Saligny la Cernavoda, iată lecții pline de tâlc, cari ne 
umpleau de mândrie și încredere! 

Vorbă rea din gura lui Aurel Ciortea noi toți n'am auzit. 
Griji mărunte, supărări, toane, — toate le lăsă la pragul clasei. 
Pedepse, — lucru aproape necunoscut. In schimb, uneori, Sâmbăta, 
chemaţi de el la masa albă, cuvinte glumețe, dela suflet la suflet, 
și multe, multe, neprâțuite îndemnuri — mai mult prin pildă decât 
prin vorbă — cum să ne purtăm în societate, cum să știm să fim veseli 
fără a pierde măsura și buna cuviință. Și totuşi, — sau mai bine 
tocmai de aceea, — toţi eram disciplinaţi. Avea un fel de a apela 
la bunele sentimente ale elevilor, mai ales la simțul de onoare, 
care dezarma şi pe cei mai recalcitranți. Şi dacă vre-unul nu se 
acomoda duhului de omenie pe care Ciortea îl sădia în noi, îi 
făceam noi colegii educația, de vai de el! Căci nimic nu ni se 
părea mai mârşav decât de a abuza de buna credință și buna 
voință a maestrului. . 

Astfel, acestui om intreg, numai prin reflectarea propriei 
sale ființe, i-a reușit să formeze mulți oameni! 

Fericit acest dascăl, care ar îi putut îi temut și a fost 
numai iubit! 

Celui care .ne-a dat atâta merinde pentru viaţă îi aducem, 
ca ultim dar, recunoștința noastră. Celui care ne-a iubit curat, 
“iubirea noastră să-i fie cel mai bun „viaticum“ înspre lumea 
unde cândva nădăjduim să-i revedem. 


Valeriu L. Bologa 


* 
* * 


Date biografice. Aurel Ciortea s'a născut în Cojocna, la 
1872. Fiu de preot ortodox. Clasele primare le face în Cluj; cele 
liceale (1—VI) tot aci, la piariști, iar ultimele două la liceul să- 
sesc din Bistriţa. Tot în Cluj urmează și facultatea de științe 
(matematici și fizică) în anii 1891—1896. In acest ultim an e 
ales profesor la Brașov, la școala reală inf., de unde, în 1904, 

trece la liceu (actualul liceu „A. Şaguna“), la catedra de ma- 
tematici și fizică. 

In vara anului 1900, cu cheltuiala Eforiei școalelor face 
studii în fizica experimentală în laboratoarele Institutului de 
fizică din Berlin și la expoziția din Paris. 





+ Aurel Ciortea 


La izbucnirea războiului, în August 1914, e mobilizat ca 
sublocotenent, făcând întregul războiu — până la demobilizarea 
din 7 Nov. 1918 — parte pe frontul din Galiţia estică, parte pe 
cel din nordul Italiei. 

Dela demobilizare și până la sfârșitul lui lanuarie 1919 a 
fost comandantul gardelor naționale din Ţara Bârsei, conducând 
în acelaș timp și redacția „Gazetei Transilvaniei“ (—lunie 1919). 

In iârna anului școlaţ 1919/20, în calitate de președinte 
al Cercului didactic din Brașov, a colaborat la înființarea Uni- 

versității libere, care a funcţionat cu frumos succes în acea 
iarnă. 

In Martie 1920, chemat de Consiliul Dirigent la postul de 
director al învățământului profesional, lucrează până la 1923 la 
naționalizarea și reorganizarea școalelor în fruntea cărora a fost 
pus. A fost un timp și secretar general al învățământului din | 
Ardeal. Tot în 1920, pe lângă catedra de matematici financiare, 
i s'a încredințat şi conducerea Academiei de înalte studii co- 
merciale și industriale din Cluj. In calitate de rector al acestei 
instituții, până în anul 1929, a depus o muncă fără preget pentru | 
organizarea, naționalizarea și ridicarea ei la nivelul de .azi. 

Lucrări: |. Din viața stelelor, Cernăuţi. 2. Dare de seamă 
asupra studiilor făcute la Berlin și Paris. (Anuarul lic. Şaguna 
pe 1901). 3. Curenţii și razele electrice. Braşov 1901. 4. Aritmetica, 
după Beke, Braşov 1903. 5. Matematică financiară 1906. 6. Fizică, 
în colaborare cu T. L. Blaga, pentru şcoalele' pop., Brașov 1910. 
7. Fizică experimentală, în colaborare cu T. L. Blaga, Brașov, 2 
volume, 1911—1913. 8. Două „Dări de seamă“, 1920-1922 și 
1922—24 asupra Academiei Comerciale din Cluj. 9. Curs de Fizică 
experimentală, ed. II., modificată, Cluj 1923 —25. 10. Introducere 
în principiul relativităţii. Cluj 1924. 11. Diferite articole în „Gaz. 
Transilvaniei“ și „Revista Teatrală“ 1913. . 

Suflete uitate 


Incepând cu numărul de față, vom căuta, sub titlul acestor 
şire, să desprindem' din magazia de tablouri a Braşovului câte-o 
icoană veche dintre cele acoperite de vălul uitării — unele mai de- 
teriorate altele mai cruțate de dintele vremii — ca, ştergându-le de 
praf, curățindu-le de funinginea anilor şi refăcându-le după mărturiile 
care mai supraviețuesc — fie în amintirea bătrânilor, fie prin file 
ofilite de cărți, ziare sau vechi scrisori, — să le redăm aspectul 
inițial şi locul ce li se cuvine în galeria care va trebui odată înfiin- 
țată, ca să adăpostească ce se mai mai poate salva din aceste 
comori. 

Incepem cu icoana celui care, tocmai cu trei sferturi de veac 
în urmă, — deşi soarta nu-i îngăduise secerişul ostenelelor unei 
primăveri deosebit de promițătoare — a făcut, totuşi, atâta cinste 
oraşului său de naştere și de vecinică odihnă. 


Dr. Grigorie Pantazi 
(1824—28 Nov. 1854). 


Vechimea de peste două secole a familiei Pantazi, în aceste 
părți, o atestă cronicarul sas Toma Tartler, care face amintire de. 
un Pantazi „fost neguţător și apoi devenit boier în Bucureşti“, mori 
şi înmormântat la Brașov în anul 1738. 

Despre un Nicolae Pantazi, descendent al unei ramificații care 
trăia în Breţcu, se vorbește la anul 1792. Unul din fiii acestuia, 
bunicul lui Grigorie P., se stabileşte în Brașov în a doua jumătate 
a veacului al XVIILIea. 

Ioan Pantazi — zis și Hogea — tatăl lui Grigorie, se naşte 
pela 1790. Era neguțător şi îşi avea „cantorul“ în apropierea bi- 
sericii Sf. Nicolae, în Ulița Mare (strada Prundului de azi.)!) Soţia 
sa, mama lui Grigorie, se chema Elena şi era fiica lui Ioan Petcu. 
Naş le-a fost jupânul Hagi Guvril Ciurcu. 

Intre firmele cari se distingeau, la mijlocul veacului trecut, în 
comerțul cu lână, se amintește și firma Ioan Pantazi.) „Aceste 


') Un Nicolae Pantazi locuia la 1820 în Uliţa Șcheilor Nr. 514, după 
cum o arată registrele Bisericii grecești. 

N. “G.v. Gologan: „Cercetări privitoare la trecutul comerțului rom. 
din Brașov.“ București 1928 pp. 33, 52. 

firme trimeteau anual la Pesta, Viena, în Germania, Olanda şi în 
alte părți peste 50 vagoane lână spălată, în valoare de aproximativ 
550,000 Îl!) 

Cumcă-i mergeau bine afacerile lui loan Pantazi, ne-o arată 
casa în care găzduia pe Șaguna când venia la Brașov, o dovedește 
educația pe care a dat-o fiilor săi, și-o mărturisesc jertfele bănești 
pe care le-a făcut pe seama instituțiilor noastre culturale. 

Intre cei 20 de reprezentanți ai bisericilor Sf. Nicolae din Șchei 
şi Sf. Adormiri din Cetatea Braşovului, cari se leagă prin contractul 
dela 14/26 Sept. 1850 „a pune temeiul la un gimnaziu fierbinte dorit 
de cătră toți drept simțitorii“, se află și numele lui loan Pantazi.) 

Nu lipsește nici de sub contractul celor 18 neguțători cari se 
obligă ca, din ziua în care se va deschide gimnaziul, în curs de 10 
ani conseculivi să verse la cassa acestuia sumele de bani trecute 
alături de numele lor (ÎI. Pantazi e trecut cu câte 100 fl. In 10 ani: 
1000 fl.),— cum nu-i lipsește semnătura nici de sub „Legământul“ 
dintre cele două reprezentanțe bisericești. 

Iar când lucrările clădirii noului gimnaziu, din lipsă de bani, 
se opresc la jumătate, între cei 11 fruntași cari fac posibilă conti- 
nuarea lucrărilor, subscriind, ca împrumut, câte 1000 fl. m. c. pe 
timp nedeterminat, și dintre cari unii — nu ni se spune cari — dă- 
ruiră mai târziu şcoalei întreaga sumă, îl aflăm iarăşi şi pe loan 
Pantazi.) 

Dintre 261 de binefăcători ai şcoalei în cursnl anilor 1850-60 
(înşirați în Bârseanu o. c. pp. 132-139) numai cinci inși sunt trecuți 
cu sume mai mari decât loan Pantazi. 

Şi pilda tatălui devine tradiție familiară. In anul şcolar 1851/52 
opi neguțători, între cari și Nicolae Pantazi, fiul lui 1. P, „văzând 
că școala n'are mijloace să plătească un profesor de muzică, au 
angajat pe cheltuiala lor pe maestrul capelei orăşeneşti, pe Misle- 
vicek, pe timp de lirei ani“, 

Un neguțător cu astfel de preocupări și de înțelegere a nevoilor 
noastre culturale nu e de mirare că a făcut toate jertfele posibile 
pentru creșterea fiilor săi, îndeosebi pentru cel care arătă mai multă 
dragoste de carte, pentru Grigorie, pe care, dupăce termină clasele 
primare în Braşov și pe cele secundare la Sibiu, îl trimise la Uhni- 
versifatea din Pesta. De aici, după ce-și luă doctoratul în filozofie, 
la 1846, tânărul Grigorie P. trecu la Viena, uude urmă la facul- 
tatea de teologie. 


1) Vezi articolul „Pantazeştii“ de Aurel A. Mureșianu în „Carpaţii“ 
(1926), reprodus, în parte, şi de N. G. V. Gologan. 


3) A. Bârseanu: „Istoria şcoalelor centrale rom. gr. or. din Braşov“. 
Braşov 1902, pag. 52. 


3) Ibidem pag. 101. 


OBCU CLUJ 


E „E 


In 1848, în urma eveimentelor cari se precipitau, se înapoien 
acasă, de unde, oferindu-i-se o catedră la seminarul din Sibiiu şi 
postul de secretar episcopesc, trecu în acelaș an la Sibiiu. Aci, 
pentru a se putea dedica cu totul numai bisericii sale, în anul ur- 
mător, în 1849, îmbrăcă rassa de monah, fiind hirotonit la scurte 
intervale : diacon, proto-diacon, preot. Ajunge apoi asesor consistorial 
și administrator al protopopiatului Sibiiului, iar la 6 August 1851, 
Șaguna, apreciindu-i superioarele calităţi, il înaintează protosingel 
al Episcopiei, deschizându-i în chipul acesta un mai larg câmp de 
afirmare. 

„Boala ascunsă, însă, ce începuse a-i roade puterile vieții, deși 
bătu el acest rău cu o bărbăție adevărat stoică în timp mai de trei 
ani“, îl condamnă „la zăcere în pat neprecurmat“,) trăgând dungă 
peste atâtea planuri de viitor ale tânărului protosingel și înțărcând 
atâtea speranțe îndreptățite în sufletul îndurerat al episcopului său. 

Șaguna, nemângăiat de pierderea „mânei sale drepte“, întâm- 
plată chiar în ziua de Sf. Andreiu, refuză să primească felicitări de 
ziua numelui său, iar în timpul ceremoniei de înmormântare „nimica 
n'a făcut impresiune şi sensațiune așa adâncă în inimile celor de 
față ca larimile cele fierbinţi şi adevărate ce Excelența Sa a vărsat 
pe sicriul răposatului când l-au ridicat de acasă și când i s'au dat 
in biserică sărutarea cea de pe urmă“. „Lacrămile Excelenţiei Sale 
împreunate cu ale poporului au arătat cât au fost de scumpă 
viața reposatului“.?) 

„In reposatul — îşi încheie „Tel. Român“ articolul-necrolog — 
părintele său trupesc pierde un fiu credincios și supus, frăținii un 
frate duios și plin de iubire către dânşii, amicii şi cunoscuții un 
amic deschis și plin de desinteresare, societatea un membru folosiior; 
dar pierderea cea mai mare e a bisericii, a diecesei, a popo- 
rului și a națiunei, cari nu știu într'alt chip a se mângăia 
decât zicând: Domnul a dat, Domnul a luat, fie numele Dom- 
nului binecuvântat!“ 

Conform ultimei sale dorințe, unica-i avere — biblioteca — a 
rămas seminarului pe care l-a :ervit ca profesor, iar osămintele sale 
au fost transportate şi înmormântate în orașul său de naștere, în 
Brașov, în cripta familiară din cimitirul bis. Sf. Nicolae din Șchei. 


Grigorie Pantazi n'a lăsat scrieri, dar a lăsat amintirea unei 
vieți nu de toate zilele. A lăsat, când a închis ochii — după cum 
se poate vedea din mărturisirile rămase — o jale cum nu o lasă 
decât sufletele în jurul cărora s'au polarizat speranțele unei colecti- 
vități. Dovadă că toți coreligionarii săi, în frunte cu șeful bisericii 


5 „Telegraful Român“ Nr. 95 dela 1 Dec. 1854. 
2) Ibidem. 

ortodoxe din Ardeal, își dădură seama de valoarea pe care o pier- 
deau — biserica şi nația — prin dispariția acestui fiiu al Braşo- 
vului. 

Că n'a lăsat scrieri, e explicabil. La 24 de ani, secretar epi- 
scopesc — „mâna dreaptă a lui Şaguna“ — într'o vreme (1848) când 
totul trebuia creat sau refăcut, ultimii trei ani luptând şi cu o boală 
neiertătoare, și inort la 30 de ani, — când era să mai și scrie? 

Şaguna, cel mai în măsură să-l cunoască și să-l aprecieze, a 
rămas nemângăiat întreaga-i viață pe urma acestei pierderi. 

„Moartea acestui bărbat a fost pentru mine — spune în „Me- 
moriile“ sale — o prea dureroasă întâmplare, căci dânsul a fost 
pentru clerul nostru o achizițiune de tot excelentă, atât cu privire la 
calitățile științifice, cât şi morale, el a fost mâna mea dreaptă; 
el pătrundea cu agerimea priceperii sale în fondul ideilor mele şi știa 
să le pună pe hârtie întocmai pe cum mi le gândeam mie acelea. 
Pentru această mare şi ireparabilă pagubă am fost și sânt în- 
tristat până la moarte; de aceea am şi înființat un monument pe 
numele lui prin o fundaţiune de 2000 fiorini, ca una sută de ani 
să fructifice, şi apoi să servească spre ajutorul clerului nostru din 
Ardeal“.!) 

Și cumcă întradevăr nu l-a putut uita, ne-o dovedește în ace- 
leaşi „Memorii“, în capitolul privitor la an. 1855, când revine asupra 
durerii sale: „Moartea protosincelului meu Dr. Grigorie Pantazi m'a 
săgetat pe mine până la inimă“. Și-o mai dovedește și cu prilejul 
facerii testamentului său, când sporeşte „Fondul Dr. Gr. Pantazi“ 
cu încă 25.000 fi. 

Dacă mărturisirea lui Șaguna onorează sufletul lui Gr. Pantazi, 
sinceritatea cu care-i recunoaște, pe lângă calitățile științifice și 
morale, pătrunderea „cu agerimea priceperii sale în fundul ideilor“ 
care-l preocupau pe el, ştiind „să le pună pe hârtie“ întocmai cum 
şi le gândia el, — ca și jertfa materială pe care o face spre a 
eterniza amintirea colaboratorului său, onorează şi ridică şi mai sus 
pe mărturisitor. 

Andreiu Mureșianu — căruia „nu-i dă mâna să-i facă monu- 
mânt“ — închină memoriei lui Gr. Pantazi o poezie de 8 strofe, din 
care, ca încheiere a acestor pagini, dăm ultimele patru: 


Sânt ființe'n lume cu caracter rar, 
Cari fiind modeste, sufere amar! — 
Lucră din vârtute, până lângezesc, 
Făr a spune cuiva, de ce pătimesc. — 


1) „Memorii“ (1847-71) p. 77. 

Floarea de Mimoză, când o ai atins 
Numai cu un deget, ea de loc s'a stins; — 
Astfel de simţire, deacă-i între flori, 

De ce să nu fie şi 'ntre muritori? 


Laurul e cununa bravului ostaș, 

Care nu se trage din foc nici un paș; — 
lL.aurea cerească și triumf pompos 

Ai și tu bărbate, blând și generos! — 


Mie nu-mi dă mâna să-ți fac monumânt; 
Voiu plânta flori însă pe-al tău lin mormânt: 
O Mimoză verde şi un trandafir, 

In recunoştinţă și drept savenir? 


1854. 


= 


- Ștergând colbul de pe icoana uitată a lui Grigorie Pantazi și 
a tatălui său, ne împlinim nu numai o datorie de pietate, ci şi de 
mângăiere pentru atâtea suflete harnice şi modeste, pe a căror muncă 
tăcută şi istovitoare, dar cu atât mai rodnică, se razimă mai-binele 
de mâne al țării şi al neamului. 
Ax. Banciu. 

Notițe 


Lauda Brașovenilor 


In Revue de geographie, red. de M. L. Drapeyron (Paris) 
Sa publicat un studiu al lui Attila de Gerando: Etude sur es 
hautes plaines de Transylvanie. Vorba este despre munţii estici 
ai Ardealului, din Toplița până 'n Buzaie, cum i-a văzut autorul, 
dar și cum i-au văzut alți scriitori (unguri și nemți). 

Cine se ocupă de Românii dintre Săcui face bine să ce- 
tească lucrarea aceasta. 

Despre Braşov şi Braşoveni Geârando pomenește adeseori. 

Pagina 40: „Parmi les Roumains, ceux de Brass valent 
le mieux, non seulement dans les Hautes Plaines, mais dans toute 
la Transylvanie. Ils sont laborieux, actifs, et se civilisent rapi- 
dement. Ceux de la montagne sont encore tres en arriere...“ 

Paginele 72/3: Se dă o descriere sumară a Junilor, ale 
căror sărbători autorul le numește foarte curioase. 

(Decrivons, pour Jinir, une fâte roumaine. L'une des plus 
curieuses est celle de Pâques etc.) 

Paginele citate privesc extrasul separat. 

G.B.D. 


Trocarii (?) și Suedezii 


Incă din Archiv des Vereines f. s. L., N. F. XVII, p. 298 s'a 
vorbit despre Suedezii lui Caroi XII, trecători din Turcia, pela 
noi, spre patrie. i 

Unii au trecut prin Pitești, Turnu-roșu ; alții prin Brașov. 
Regele însuș pela Turnu-roșu. 

Arhivarul brașovean Fr. Stenner comunică (1883) lui Franz 
Zimmermann că'n 1714 (lanuarie) a plătit lui Văsii Kesulitze, 
care era Wallach și mai este scris și HKessulecz, denari 60, 
pentrucă a însoţit pe cancelarul suedez până la Făgăraș. Altă 
dată, fiindcă a mers cu alţi Suedezi până la Oşorheiu, Căciuliță 
(?) a luat | florin. Al treilea drum l-a făcut, pentru alți 60 denari, 
până la Șercaia, de două ori. 

Cevă, cevă despre Suedezi auziau, deci, Brașovenii chiar 
dela oamenii lor. 





i 

Curios îmi sună, însă, în acel studiu, vorba lui de la 
Motraye, care a trecut, prin Brașov la 8 Noemvrie (căl. julian) 
și spune (după informații repezi) că Braşovul este „cetate bine 
întărită, bine locuită de Unguri, Sași veritabili, Nemţi şi câfiva 
(einigen) refugiați Români şi Bulgari!“ 

Câţivă ! 

Cine-i va fi spus lui de le Motraye*) acest neadevăr? 

G.B.D. 


Ep. loanovici 


In bibl. universității din Cluj se află o carte a lui Andrei 
Wolny: Historiae naturalis elementa. Conscripta per Andrean 
Wolny, care-și dă titlurile: profesor de umaniore, director al 
gimnasiului din Carloviţ, membru al soc. mineralogice din lena 
și al soc. botanice din Regensburg. Data cărții 1805 Buda. 

Exemplarul bibl. din Cluj (nr-ul 56114) are o dedicație din 
care reiese că autorul a fost prieten cu ep. loanovici, pe care. 
aceste zile l-au serbat la Arad. Dedicaţia sună: 

Reverendissimo Domino 

Venerabilis Monasterii Besenovo 

Egumeno Nestori /oanovits 

veteris amicitiae ergo 

A. W. 

O va fi cetit egumenul? In orice caz o va fi resfoit. Note 


prin carte ?, nimic. 
Ș G.B.D. 


*) Memoriile acestuia sunt un isvor pentru istoria Moldovei la 1710/1711 

Insemnări răsleţe 


Etimologia pop. a numelui Ciangăilor. 


In rev. „Magyar Nyelvâr“ dela 15 Nov. 1885, la pag. 519, 
Veres Ferencz comunică etimologia poporană a cuv. csdngo 
(Ciangău) „numele locuitorilor celor 10 sate ungurești din Țara 
Bârsei“. 

In județele Trei-scaune și Odorheiu — îi explică lui Veres 
Ferencz bătrânul „Magd6 bâcsi“ — se întrebuințează expre- 
siunea: csângăl, adecă: trage râu clopotul. „lar Maghiarii din 
Ţ. B. sunt csăngăl6k, adecă de soiul celor care nu aparțin părții 
acesteia sau aceleia, ci umblă pe de lături — fe/re-felre csăngălnak— 
va să zică: nu aparțin de tot nici Maghiarilor nici Valahilor, 
ci numai pe jumătate. Din acest csâdngd/d sa născut apoi csângo“. 


Ad. Biografia lui Gavril Munteanu. 


In urma unei porunci arhierești „în Nov. 1852 i s'a interzis 
repausatuiui Gavr. Munteanu colaborarea la Gaz. Trans. ca din 
chiar senin şi bietul, carele încă fusese spoliat în 1849 de avere 
(preste 3 mii fl. m. c.) în Sibiu, a trebuit să renunţe totodată 
la modestul honorariu ce trăgea ca colaboratoriu“. Şi mai departe: 

„Inspectorii supremi mai adaugu încă și argumentulu atens 
mai susu, mai ales dacă aceia mai suntu și prelați. Fi adecă 
pretendu, ca unu diariu politicu redactatu de profesori subordi- 
nați loru, să stea între toate împrejurările în modu exclusivu la 
porunca, la servițiu, pentru confessiunea propria și să lovească 
în altele, precum vedemu în adevăru, că se mai întemplă ici-colea. 

Unu diariu însă, care nu voliesce se ia îndesiertu titlulu 
de diariu politicu, independente, nici că se poate cugeta, deacă 
redacțiunea lui nu va fi emancipată dein capulu locului, perfectu 
şi pentru totu-deauna, de ori-ce influenţia a rivalitățiloru și 
cumu. dicu francii, a velleitățiloru confessionali. Nicairi proce- 
dura strinsu obiectiva nu este așia necessaria ca pe terrenulu 
acesta. De aci încolo, cei cu musca pe nasu ori pe căciulă, 
veadiă cu cine-și voru împărți certele, dara diariulu politicu. şi 
independente să nu le deschidă terrenu de ceartă nici pe unu 


minutu“. 
G. B(ariţ). 


Com. de A.B. 
(„Transilvania“, 1874 pg. 78—79.) 

Scrisori vechi 


Viena, 21/VIII 861. 
Stimatisime Domnule. 


Chiar astăzi sunt trei săptămâni de când mă aflu în Viena; 
misiunea mea era numa de a prezenta la împăratul adresa comi- 
tatului Zarand și apoi a mă întoarce acasă, ci cauzele naționali 
încredințate deputațiunei române m'a mai reținut aici. 

laca-ţi trămit aci adresa comitatului nostru şi vreo câteva 
cuvinte lângă ea, aceste pentru Gazeta şi ceea pentru Foaia. Aș fi 
prea lung când aş vrea să-ți descriu toate amăruntele cu audiența 
noastră la împăratul şi cu audiența mea la miniştri. 

La împăratul am fost mai '/, de oră; încât pentru uniunea 
Transilvaniei cu Ungaria ne-a zis că aceasta nu o va concede 
nici odată („nie“); încât pentru dieta Transilvaniei, ne-a zis că a 
dat mandat pentru de a se convoca cât de curând; încât pentru 
celelalte două punte, adecă, anexiunea Zarandului cu Ungaria și 
congresul general român, ne-a zis că le va lua în considerare și 
va urma decisiunea sa preaînaltă. 

Am fost la Kemeny; cu acesta numa nu m'am luat de cap, 
că el zice că nu vre să se amestece în causa cu anexiunea. Ci 
vre Rainer şi Schmerling. şi vreu şi ceialalți miniștri. Astăzi am 
fost la cabinet şi mi s'a spus de acolo'că adresa noastră s'a tran- 
spus spre pertratare la ministeriul întreg. De nu vom reeşi cu causa 
Zarandului, apoi vina cea mai mare o vor purta celelalte 2 comi- 
tete și distriptul de Peatra — că să fie făcut aceste causă colep- 
tivă cu noi, atunci demult se decidea causa în favoarea noastră. 

Acum ceva despre pașii deputațiunei române şi totodată ca 
răspuns la epistola D-tale din 12/VIII a. c. 

Banii, în sumă de 200 fr. v.a. s'a primit dela Fogaraşi. Alții 
şi dela alții de atunci n'a mai venit şi nu s'a primit. 

Despre conchemarea Dietei transilvane şi despre noul mod 
de alegere vă vom telegrafa și veţi şti încă înainte de ați primi 
această scrisoare. Speram că toate aceste se vor face în înțelesul 
scrisorilor noastre de până acum; ba credem că în acest înțeles 
sa făcut dgja deciziunea. 

Alaltăieri s'a ţinut conterenţa ministerială în cauza Ardealului. 
Incercările lui Kem6ny de a nu se schimba legea eleptorală și câte 

Şi mai câte intrige de ale lui pe cale presidială, au remas toate 
fără resultat. Dupăce cancelaria trans. şi-a făcut propunerea sa 
pentru convocarea dietei trans. și dupăce s'a adus lângă aceasta 
şi votul separat al românului, şi dupăce Kemeny a propus în cale 
presidială ca să nu se schimbe legea eleptorală — noi am alergat 
la Schmerling şi la Creneville!), cel dintâiu ne-a primit în cance- 
laria sa din casa senatului imperial şi ne-a asecurat că el încă va 
vorbi în persoană cu împăratul despre causa dietei; iară cestalalt 
ne-a zis că împăratul cunoaşte meritele naţiunei române, şi el care 
„are onoare a ne cunoaşte prea bine nu.va lipsi nici-odată a ruga 
pe Majestate ca să nu-și uite de credincioasa naţiune română. 

Despre luptele noastre cu K. şi despre intrigele lui, mai pe 
larg cu gura. 

Incât am potut ceti din fizionomia lui Schmerling, congres 
naţiunal nu ne vor da deocamdată, sunt însă până astăzi de pă- 
rere a mulțumi națiunalitățile şi a organiza Ungaria după naţiu- 
nalități, adecă toată țeara se va împărţi în atâtea voivodine, capi- 
tanate sau pretepture, câte naţiunalităţi exist în ea, fiecare voivodină, 
capitanat sau prefeptură va avea capul său națiunal şi administra- 
ţiune naţionale, amploiați naţionali aleși sau denumiți, teritoriul 
acestor voivodine, capitanate . sau prefepturi se va întinde până 
unde se estinde limba, adecă forma cum sunt diecesele bisericești, 
şi iară, dacă o comună ar fi amestecată, aceasta se va ţinea de 
acel teritoriu către care cumpăneşte cu maioritatea limbei în acea 
comună — se vor face adecă aşa numite enclave. 

— In causa cu Sinodul, cancelaria încă nu şi-a dat opiniunea 
Ci gubernul e?), şi încă bună. Nouă ni se pare ca Sinodul abia 
se va potea ţinea, înainte de ţinerea dietei, care e la noi. 

Protestele din Săsime şi comitate toate au  adjuns la cuno- 
ștința împăratului. Protestele comitatelor a fost aceea ce a făcut de 
pe K. acuşi nu-l vom mai vedea în postul unde se află. 

-— Cam unde vreau să ducă Vienezii lucrul? La Reichsrath. 
Au mare speranță că dieta Transilvaniei va trămite deputați la 


') Contele Francisc Folliot de Creneville (1815—1888) general austriac. 
A luat parte la luptele din italia. A fost un timp comandant al corpurilor de 
armată din Ardeal şi Croaţia. De pela 1860 până la începutul erei constitu- 
ţionale a avut multă influenţă la Curtea din Viena. 


> da 

senatul imperial; şi pe Ungaria atâta o vor organisa şi desorga-- 
nisa, până va trămite şi ea. Diploma din 20 Opt., patenta din 26- 
Febr. o vor susține cu ori şi ce preţ. 

Statutele Societăţii sunt ca întărite, vrem să zicem că s'a 
supus Maiestăţii Sale spre aprobare, şi se vor aproba deacă cumva 
schiopul nu va face ceva intrige vulpeşti. 

Rescriptul la a 2-a adresă Dietească se aşteaptă să iasă mâne 
o poimâne; el va fi foarte scurt și se va referi numa la disolvarea 
dietei din Pesta. Manifest nu va ieşi, pentrucă nu vreu a da așa 
mare însemnătate la dieta ungurească. 

Ceje ce am zis mai în sus despre organisarea după naţiu-: 
nalități cu enclave, le ştim dela M...ni'), care a vorbit ieri în 
acest obiept cu Schmerling; acesta a şi provocat pe M...ni ca să 
facă un elaborat în înțelesui acesta. 

Remânerea deputațiunei aici e condițiunată dela ieşirea ordi- 
naţiunilor pentru conchemarea dietei transilvane. 

M...ni era la Marienbad; Schmerling știa şi a dat unui 
român de aici să priceapă că ar vre să vorbească cu M., aşa noi 
numa decât am telegrafat după el, şi cum am zis, ieri a fost la 
Schm. şi a vorbit despre organisarea cu enclave, între altele Sch. 
zise că Serbii și-a şi dat elaboratul !or. 

Complimente şi salutări dela noi toţi D-voastră tuturor. lară. 
venerabilului Domn Metropolit cea mai profundă reverinţă. 


Ai D-tale stimători 
(ss) Hodosiu 
(ss) Ratiu 


Viena în 27 August 1861. 
Tizule, frate lacobe! 


Noi suntem încă tot în Viena, deşi stăm ca pe spini; deşi 
am sbura de ici întrun minut departe, departe — la voi, căror: 
avem să vă spunem sute şi mii. 

Promisiunile după care era să se decidă causele transilvane 
— după cum v'am înştiințat în ultima noastră scrisoare — încă. 
ieri sau azi o săptămână, nu s'au împlinit. Cea dintâiu conferință. 


Notă. E cisoafea e a lui Hodoșiu. B. 
) Mocioni. 

ministerială în privința Ardealului s'a ţinut în sâmbăta trecută şi 
a doua — de e drept ce ni s'a spus astăzi — a fost ieri, fără 
de a fi făcut vreo decisiune definitivă. In săptămâna aceasta le 
mai dă lucru şi discusiunea asupra adreselor care au a se în- 
drepta cătră Monarhul de cătră ambele case de aici. 

lară un ce care amână decisiunea causelor noastre așa cât 
— precum puturăm pipăi astăzi — de abia pe sfârşitul săptămânei 
acesteia putem spera a ajunge la un cap al alergăturilor. Se croesc 
intrigi infernale asupra celor băgate de noi pe moară; avem însă 
speranță că se vor nimici şi delătura acelea de însăşi piatra morii 
aşa cât nu vor ajunge în sacul cu făină. Spre zădărnicirea lor 
lucrăm şi noi cât putem, şi ne-am pus în cap, că deacă am șezut 
atâta, acum să nu ne mișcăm de aici până nu se va isprăvi lucrul, 
ca să nu ne aflăm în stare seu!) a mulțămi, seu a descoperi ne- 
mulțămita noastră — după cum vor face și după cum neva 
dicta inima. 

Noi mai rămânem aşa dară pe tâmp neştiut, dară nu fac 
aşa şi pustiile de parale. Ele nu consimt cu noi, ci cu cât şedem 
noi mai lung aici cu atât mai tare se mişcă ele și ne părăsesc, 
Acum ne vom pomeni fără de nici o sămânță de a lor. Pentru 
aceea vă rugăm ca, deacă puteți, să ne mai trimiteţi prin telegraf 
atâtea parale câte veţi afla de lipsă, spre a ne smulge de aici şi 
a ne arunca în Sibiiu. 

De nu vă e cu putință a ne ajuta, să aveți bunătate a ne 
trimite negativa, iară prin telegraf, ca să putem noi îngriji de un 
„împrumut“ de vro 200 f, până nu ne dă apa la gură. 

Mâne sau poimâne va ieşi în „Presă“ refrângerea afurisitului 
articol ieşit tot în aceea din peană ungurească şi. din inima Bur- 
tosului asupra noastră. 

Cetiţi-l şi o puneţi şi voi. 

Spune fratelui Georgie pe lângă cordialele mele sărutări şi 
aceea, că vezi acuma aş vrea să călătoresc cu dânsul vro două 
trei zile. Aş avea a-i număra la blăstămaţii. Am tăcut mare expe- 
riință. Ne vom întâlni de vom trăi, apoi să ascultați, 

Vă sărutăm pe'toți şi rămânem ai voştri | 

sinceri 
lacob*) et Comp. 


1) sau, 
*) Iacob Bologa. 

Sibiiu în 25 Sept. 1861. 
Tizule ! 


Mam recit în zilele trecute şi aşa, fiind marod, nu-ţi scriu 
însuşi ci întrebuințez bunătatea unui tânăr de-ai noştri. d 

De când ne-am despărțit am mai primit eu două epistoale 
dela bărbatul nostru din sus, care cred că vă vor interesa, pentru 
aceea vă trimit cuprinsul lor cel mai esenţial în copiile următoare: 


Viena în 16 Sept. 1861. 
"Vere, dragul meu ! 


Ți-am fost scris în 10 1. c.. despre resoluțiunea imper. în 
causa Dietei. 

Ce ţi-am scris, au fost drept, de atunci însă s'au schimbat 
lucrul! sigur de tot încă nu ştim: adecă resoluțiunea imper. în 
câtva favoritoare lui K... s'a luat îndărăpt și s'a luat alta în 1] 
|. c., se vede că mai puţin pe gustul lui Kî) că acesta în 131. c. 
şi-a dat  dimisiunea, până astăzi însă nu șiim că primitu-i-s'au 
sau ba, însă tare credem că i se va primi, fiind Dumnealui puţin 
plăcut la locurile cele mai înalte și pierzându-şi mult şi din credit, 
de care poate nici nu a avut mult! Se dă acum cu socoteala, că 
sa primit propunerea lui Sch.*) şi în privinţa înmulțirii numărului 
Deputaţilor. — Tu ştii că eu nu scriu fleacuri, dară aş vrea să 
fie fleacuri acele ce se aud mai încolo, că adecă Rosenfeld să se 
facă Cancelariu, poate Geringer etc. Fie cine va fi, că noi nu 
aşteptăm nici dela unul bine — binele nostru va veni și trebuie 
să vie dela împăratul, că numai împăratul nu are interes neci voie 
neci inimă rea a ne asupri, cum au toţi frații noştri de altă limbă! 
Așadară speranță de bine! 

Până când va ajunge acest ordin la tine va fi otărită cauza 
Dietei seau, mai bine, o vom şti de sigur. 

De se va schimba ceva în cele ce ţi-am scris deunăzi și 
am îndereptat acuma, apoi îţi voiu telegrafa când va ieşi reso- 
luțiunea la publicitate precum şi dimisiunea lui K. de nu, apoi 
nu-ți voiu telegrafa. 
ri 

1) Kemâny. 

2) Schmerling. 

Incă una: de seară mă duc la !/,7 oare ştii fu unde; cu- 
getam să aştept cu trimiterea Epistoalei până mâne, dară iară am 
cugetat, că o zi e mult, aşa îţi espedai scrisoarea aceasta numai 
degât şi de cumva voiu afla deseară ceva nou, interesant, apoi îţi 
voiu scrie mâne iară. 

Vărul 


P. S. Petiţiunea Făgărășenilor şi a Belgrădenilor e pe calea 
cea mai bună, se vede că K... au referat fals despre comitat,.... 
Era bine să fi fost voi acuma aici, da încă de era Episcopii 
ambii, cum umbla Hainald. | i 
Viena în 19 Sept. 1861. 
Dorite Vere!? 


Tantae molis erat etc. Resoluţiunea imper. pentru Dietă o că- 
pătarăm, toate așa după cum ţi-am scris: 

1) Dieta în Alba lulia, în 6 săptămâni de astăzi — daher 
în 4 Nov. 

2) In cens tot feliul de dare direaptă. 

3) Dela 30.000 un deputat. 

4) Propuseţiunile reg. a) inarticularea b) Alegerile la Gubern 
etc. c) Reichsrath d) Aenderung der Gesetze etc. 

Acuma să fie şi Românii oameni, ca să scoată la cale de- 
putați din fundul pământului; tot insul trebuie să se miște, mult 
va atârna dela preoți, carii dară prin Preasânţiţii Episcopi va trebui 
a-i informa pe deplin ce au de a face. Kemâny şi-au căpătat di- 
misiunea, cap nu avem, Kabos face treaba pânăce ne vor da Can- 
celariu. Curtenii ar vroi pe campul de Rose!) însă eu l-am cosut 
bine auf die Gefahr hin von ihm — als eventuellen Vorstehenden 
— verfolgt zu werden, știi tu la cine! la care mergeam seara la 
1/27, vedeam că nu-i pare bine, dar nu poteam să-i fac pe voie 
în punctul acesta, i-am zis: R. ist bei den Ungarn verhasst, die 
Românen  kOnnen ihn nicht leiden und bei den eigenen Stams- 
genossen hat er keine Popularităt etc. 

Combinații se fac multe, poate se va face Kozma etc. numai 
pe mine să nu cadă soartea, că nu știu ce va mai fi. 


') L. von Rosenfeld, membru al Casei seniorilor (Herrenhaus), din 
Viena, fruntaș politic al Sașilor, 

Eu în cauza aceasta nu mai scriu nimănui, tu comunică cu 
ai noştri atât în Sibiu cât și afară cât mai curând, și vedeți de 
fiți gata. 

„ Propunerea pentru Regalişti se urgește astăzi nu ştiu ce vor 
fi făcut reprezentanţii Românilor la Gubern pentru fraţii lor. Adio 
vere! Cu protonotariatul încă nu s'a făcut nemica. voiu trebui să 


urgesc, că ne trebuie protonotariu la Dietă. 
Vărul 


P. S. leri am uitat să pun epistoala pe poșttă, astăzi e și 
în W. Z. dimisiunea lui Kemeny,— cu D-zeu! 

Lumea de pe aicea aşteaptă acuma dela Români să deie de 
lucru la Unguri. Să ne legăm brăcinarele! 

Din aceste copii veți vedea cum stăm și veţi face întrebuin- 
țare cuvenită din ele, împărtăşindu-le la cei de un simţ cu noi. 
Fratele Georgie încă nu se va fi înturnat. Numai de n'ar lipsi prea 
lung timp de acasă. Eu mă voiu arunca, dacă îmi va sta în putință, 
până la Blaşiu, pentru ce, știți. Au sosit timpul lucrnlui şi vine 
cât de curând şi al luptelor morali. Să ne pregătim dară. 

Ca un curios îți însemn aîci aceea ce povestește un amploiat 
de rangul întâiu şi Neamț transilvănean, care s'au întors în zilele 
acestea dela Viena. Acesta era bine văzut de fostul nostru Cance- 
lariu şi așa cercetă pe cel din urmă înainte de a pleca din Viena. 
Cu ocaziunea aceasta — spune amploiatul nostru — că i sar fi 
plâns Kemeny, că atunci când şi-a dat el dimisia, ar fi venit Im- 
păratul în foc şi i-ar fi zis: Gut ist, hat nichts zu sagen, ich 
werde mit meine treue Românen bleiben“. 

De sunt acestea adevărate sau ba, nu știm, însă noi le cre- 
dem pe temeiul celor ce am esperiat și am văzut acum în faptă. 

Salutare tuturor fraţilor iar ţie îmbrăţioșare frățească dela al tău 


(ss) Tizu. 
comunicate de Ax. Banciu. 

O plângere a preoţilor din protopopiatul 
Brașovului 


— Din arhiva Brașovului. — 


Copie ad. No. 2881/801. | 
Comunicată de C. Muşlea. 


Prea Cinstitului Consistoriuni al Neuniţilor în Marele Principat Ardealului: 
Zmerita cerere a tuturor Preoţilor din Protopopiatul Braşovului : 
Pentru multe năcazuri ce trag de cătră Tisturile Locului. 


Prea Cinstit Consistorium ! 


Greutățile și necazurile care le tragem noi preoţii neuniţi 
din Protopopiatul Braşovului de cătră arăndători și alte tisturi 
a scaunului acestuia care și până acum mai în multe rânduri 
liam așternut atâta Cinstitului Consistoriumului cât și înălțatului 
crăiesc Gubern, ne silește iarăși și de iznov a mai supăra pe 
Cinstit Consistorium și ane ruga ca iarăș a se se instiințască 
la Inălțata Crăiasca Gubernie, căci că vedem că deși vine ceva 
mile și scutințe pe sama noastră de la înălțatu Crăiescu Gu- 
bernium, pe aicea foarte puțin se bagă în samă. 

Adecă sau fost milostivit Excelenţia Sa Domnul Guber- 
natorul George Banfi la 27 lanuar 793 Nro. 39. Prezidialiter prin 
reposatul Domnul Episcop Gerasim Adamovici, pe toţi preoţii 
noștri milostivește a încredința precum că feciorii noștri cei din 
preoț născuţi nu se vor jura la Reglute. Care milostivă rân- 
duială după aceea și de la Innălțat Crăiesc Gubernium pentru 
cantori care încă sunt feciori de ai noștri, și pentru dascali 
supt Nro 709 Anului 1800 — au urmat și nouă la toți de obște ni 
sau publiceluit. Insă ce folos că 

Intei. Domnul Arendatorul Raaber din Satulung necăutând 
la mai sus numitele milostive rendueli, au sculat Săcui de aici 
şi iau trimis acum nu de mult la preotul luon Mertin de aci 
de iau căutat feciori cu puterea prin poduri și pivnițe săi prinză 
în cătane, apoi văzând că nu capătă, au poruncit numitului preot 
ca au săi dea cătane sau un fecior de ai săi. 

Al Doilea. Domnul Arendatorul Mijs au trimis aseminga 
putere pe casa popii Eremia Eremiovici de la Bacifalu care 

aflând pe feciorul popii în curte, lau prins, și ducândul la nu- 
mitul Arendator lau ținut legat până adouazi, apoi după multă 
rugăciune a popii iarăș lau slobozit. 

Al Treilea. Deregătoarele de la Râșnov au făcut aseminea 
potentie pe casa popii Oncii de acolo, dară nau găsit nimica. 

Al Patrulia. In Braşovul Veichi sau sculat prinzătorii și 
au prins pe feciorul popii Dumitru Popovici de acolo în câmp 
şi lau dus în Czukthaus, apoi iară lau slobozit. 

Al Cincilea. La Herman au prins pe feciorul Popii luon 
Popovici din curtea lui, măcar că acest fecior este și cantor şi. 
dascal, apoi după ce lau dus la Brașov iarăș lau slobozit. 

Al Șaselia. La Bran au prins pe feciorul răposatului Popa 
luon Vartolomei, anume pe Neculae, din curtea popii lui luon 
Fota, însuș domnu Castelanu Johan Gaudi cu mâna sa (care pe 
tutindenea singur aţâță oamenii la unele ca acestea) măcar că 
feciorul acesta iera acuma și candidiluit să se facă Preot în locul 
răposatului tatăsău, care după ce sau trimis prin Gaudi 'la 
Braşov în Czukthaus și prin domnul Județu de loc sau slobozit 
iarăș afară. 

Tot acest domn Gaudi fie atâta îndrăsnire și ne ciufu- 
luiește cât noi preoţii de prin prejur neam speriat, că au bătut 
pe popa luon Comșa de la Zârnești cu palma și cu bâta, numai 
pentru că au mers săl roage ca să nu bată pe alt om ce iera 
cu sfinția sa, fiind omul din fruntea satului. - 

Mai în colo au trimis la preotul Vlad Ţeposul de la Bran 
pe slujitoriul său de lau luat din Biserică și din slujba Dum- 
nezeiască cu puterea, afară puindui năpastă în batjocură că ar 
fi găsit comoară, săi dea dintrânşii 200 de îlorinţi, ba rugând 
numitul preot pe acel trimis de Gaudi, ca săl lase până își va 
isprăvi slujba, lau lovit cu măciuca tocma în cap, și nemerindul 
peste falcă, iau stricat falca, apoi după ce lau dus înaintea 
numitului Gaudi și iau cerut popa satisfacție aflânduse nevi- 
novat, în batiocură iau răspuns Gaudi: Dute acasă, despre 
care bătaie dovedeşte adeogatul attestat. 

Al Șaptelia. Au trimis Arendatorul Miis de au prins pe 
feciorul popii Costandin Brencia din biserică. Măcară că acesta 
ieste daseal şi pe luon al Zamfirii care ieste cantor, amândoi 
din Turkiș și după ce le zut dreptățile, iară iau slobozit. 

Aseminea au prins pe Dascalui Crăciun Nicolae de la 
Altstadt și lau dus în Czukthaus. 

Pe cantoru de la Satu Tely, și alți mai mulți care nui 
mai putem socoti aici. | 

Pentru aceia ne rugăm, Cinstitului Consistorium ca de vreme 
ce noi toate poruncile câte ni se trimit de la mai marii noștri, 
ne silim și cu inimă dreaptă le împlinim, pe lângă aceia 
Si[n]doxia, și dare dăm, și deosebit când au venit să ajute 
fieşte care pe Innălțatul Imperatul la răsboi cu ceva putea, nu 
numai fiește care preot am dat câte 1 galbin, ce și pe norodul 
nostru la atâta am îndemnat spre acest scopos și la Milostenia 
pentru Tiroli, și alți care sau primejduit și sau sărăcit, dela 
Fra[n]ţozi, umblând noi dela casă la casă, pentru ajutorul acelor 
săraci, cât socotim că nau ieșit nici întrun protopopiat atâta 
sumă cât de la noi în tot Ardialul. Ba prin osteneala și stre- 
dania noastră și hoţii de pe munţi sau risipit, care lucru și 
Cinstit Consistorium va fi cunoscut, că popa Radu Verzea de la 
Satulung pe 3 hoți cu cuvinte bune, și cu cumpăna capului 
suinduse în sus singur cu capul său acolo la iei în munte, iau 
plecat și iau adus la Brașov de șiau cerut pardon, din care 
pricină și ceilalți hoți sau împrăștiat și cu toate că noi așa am. 
păzit norodul nostru spre pace, cât și acuma cu prinderea re- 
grutelor celor multe la "Ţara Bârsii nu sau întâmplat atâtea pri- 
mejdii de moarte; cum auzim pe airea, și tot n'avem nicio 
mângăiere, ci mai multă batjocură de cât alții. Aşa să se milos- 
tivească Cinstitul Consistorium, a areta la Innălțatul Creiesc 
Gubernium, și osteneala, și plata noastră ce luăm pentru ostenele, 
fiindcă pe noi ca tolerați nare cine ne recomendălui, de nu ne 
vom recomendălui însuș noi, ca să avem și noi o mângăere și 
să putem mai cu mare dragoste sluji pe mai marii noștri și 
lui Dumnezeu. 

Leontie Puşcașu din Tohanul Nou în Numele tuturor Preo- 
ților din Protopopiatul Brașovului. 


EXTRACT. 


Preoţii din Protopiatul Brașovului arată precumcă măcar ca: 
Domnul Gubernator la 27 lanuar 793 N-ro 39 sau fost încre- 
dinţat prin Domnul Episcop Gerasim Adamovici, că feciorii lor 

nu vor îi supăraţi la reglute, și această încredințare pentru das- 
căli şi cantori, care încă din feciorii lor se află alcătuiți, ar îi 
urmat și dela Innelțatul Creiescul Gubernium La A. 1800 N-ro 
709. Totuş nau nici o scutință de cătră Arândaș și tisturile lo- 
cului, ci împotriva acestor mai sus numite rândueli se supără, 
și se batjocuresc de către acestea Tisturi, care trimit cu puterea 
pe casele lor și le prind feciorii, Cantori și dascali. 

2-do. Deosebit arată asupra castelanului dela Bran Johan 
Gaudi că acesta nu numai într'acest chip tare îi batjocurește, dară 
și pe popa lohan Komșa de la Zernești fără nici o vină însuș cu 
mâna Sa lau bătut și pe popa Vlad Țeposul de la Bran prin 
trimisul său luon Corcodel asemiunea lau batjocurit luândul 
încă de la sfântul Oltariu din slujba Dumnezeiască, și. bătândul 
cu măciuca acel trimis până al duce în Naintea lui Gaudi. 

Pentru care toată se roagă ca să se aștearnă La Innelţatul 
Crăiescul Gubernium săși capete mângăierea și făgăduita scutință. 

Partea literară 


Flutur de noapte 


Mă uit la fluturul de noapte 
Ce sboarăn jurul lumânării 
Și văd din flacăra albastră 
Pândindu-l ghiarele pierzării, 


A fost și sufletu-mi un flutur 
Atras de farmecile tale — 
Sărmanul suflet — și plătit-a 
Cu preţul aripilor sale. 


Mi-e dor 


Mi-e dor de cărăruia 
Ascunsă'n flori mărunte 
Ce urcă tăinuită 

Spre creștetul de munte, 
Mi-e dor de umbra văii, 
De freamătul pădurii, 
De banca învechită 

Din capul cotiturii, — 
Mi-e dor de visătorul 
Cu ochii de cicoare 

Cu pletele bălaie 

Ca razele de soare, 

De teii de pe drumuri 
Ce-i bate noaptea luna, 
De tot norocul nostru 
Pierdut pe totdeauna. 


Ecat, Pitiş 

Balada plopului. 


Si-au curmat pe dealuri codrii 
Melancolicul lor cânt, 

Numai tu mai plângi prin noapte, 
Plop sărman, bătut de vânt. 


Si 'n amarul ce te *nneacă, 
Fără stâmpăr nici alint, 
Nimeni nu-ți cunoaşte iaina 
Lacrimilor de argint. 


Cum adorm cu şoapte slinse 
Apele 'mpăcate 'n vad, 
Peste ramuri despletite 
Razele de lună cad. 


Ca o toacă de vecernii 
Plâng în graiul lor păgân 
Frunzele-ţi împrăștiate 
Prin căpițele de fân. 


Iar prin zarea 'nlunecată 
Trec siniştrii pelerini, 

Trec în stoluri negre corbii, 
De durerea îa streini. 


Fâlfăind grăbit din aripi, 
Doar vre-un graur rătăcit, 
Pe sub ramurile tale, 
Țipă scurt și răgușit. 


Si 'n acorduri dureroase 
Tu fe legeni la pământ 
„Și fe 2baţi pustiu pe strune, 
Plop sărman, bătut de vânt. 


Dumitru Olariu. 

Muezinul 


| se 'ncâlcesc versetele în barbă 

Şi zorile din lampa cafenelii 

Cu paginele sfintei evanghelii, 

De câte ori prind cobele să-l fiarbă. 


Și, muezinul, pradă îndoielii 

Că toată 'nțelepciunea lui e oarbă, 
lronic scuipă 'n pragul plin de iarbă, 
Proptit pe balustrada minarelii. 


Dar cum ridică ochii câte-odată, 
Privirei lui îi iese 'n cale luna, 
De vârful minarelii aninată. 


Şi vede muezinul totdeuna, 
Că lunei îi lipsește o bucată, 
Deși pe cer mai vede încă una. 


Dumitru Olariu 

Din stânga și din dreapta 


In Chișinău, 1918. 

Un tânăr, asupra exteriorului căruia soarta-și revărsase toată 
dărnicia și care-ţi făcea impresia că se gândește la orice numai 
la biserică nu, trecând pe lângă casa Domnului, se oprește, 
își descopere smerit capul şi se închină. 

Peste câteva zile, acelaș tânăr, prin faţa aceleiaşi biserici. 

De astă dată, nici nu se oprește, nici nu se închină. Nu 
mai vede casa Domnului. 

E cu o femeie... . 


Pe Romuri. Septemvrie. 

Plouase. 

De pe spăteaza unei bănci, cun picior pe pământ și cu 
altul pe bancă, un bătrân, adus de spate, cu muchea nasului 
încovoiată spre gura îngropată între doi obraji supți, privește 
aiurit în gol. 

O mustață -scurtă, sură, umbrește două buze pătlăginii, în- 
viorate din când în când de jarul unui muc de ţigară, supt cu 
atâta patimă încât ai crede că bătrânul sărută o Cosânzeană. lar 
când eliberează fumul din coșul pieptului scofâlcit, în suluri 
lungi, șerpuitoare, mărgelele ochilor micșorați ca de o plăcere 
tăinuită, îi clipește repede-repede, ca unui cocoșel după un 
cucurigu triumfător, 

Oare ce amintiri plăcute vor îi încălzit inima acestei „ju- 
cării stricate“? .... 


3, 


Pe serpentinele care duc spre vâriul Tâmpei, un asin co- 
boară și urcă în fiecare zi. In jos, cu două lăzi goale; în sus, 
cu ele pline. E aprovizionatorul restaurantului de pe culme. 

Vilegiaturiștii pot verifica oricând spusele mele. 

Intr'o zi, astă vară, îmi luai și eu inimamn dinți, îmi co- 
borîi voinţa în picioare și hai pe Tâmpa. 

Pe serpentina dela mijlocul dealului iată și asinul. Cobora 
ca un filosof cu capun pământ și povaram spate: două lăzi cu 
sticle goale, cumpănite desăgeșie. 

Inaintea mea, un bărbat alături de o cocoană voluminoasă 
care încălecase aproape în întregime îngusta serpentină. 

Bucureșteana — după cât am înțeles de-acolo era — obiş- 
nuită numai cu cavaleri de pe Calea Victoriei, aștepta şi din 
partea măgarului: gestul de complezanță al acelora. Acesta 

însă, îngândurat cum era, și pe de-asupra nici umblat prin lumea 
aleasă a Căii Victoriei, își văzu de drum, urmând inima ser- 
pentinei. 

Urmarea ? Cocoana izbită de-o ladă, se pomeni cercând cu 
nasul tăria unui colț de stâncă. 

— Fire-ai al dracului de dobitoc / — ţipă bipedul la pa- 
truped. 

Urechiatul filosof, oprindu-se în valul de parium care ră- 
mase pe urma cocoanei, sughiță de trei ori sughițul său carac- 
teristic și apoi, tacticos, iertător, porni mai departe. 


4. 


Ua elev de școală militară, mărunt dar țanţoș, călca ener- 
gic pe dinaintea unor fetișcane. 

Strașnica egretă din chipiul dopului de militar părea că 
sfidează pe cei mai înalți decât el. 

Un țăran mucalit, ochindu-l de departe, se opri tocmai în 
dreptul fetelor și, când îl văzu trecând țanțoș, scăpă vorba: 

— Măăăi,.... mai mare pana ca cătana! 

Dopul, roșu gotcă, în hohotele fetelor, făcu stânga 'mprejur 
și, cât ai baten palme, se mistui în mulțimea care tocmai ieșia 
din biserica satului. 


5. 


Intro zi, se prezintă șefului unei întreprinderi comerciale 
un plutonier. Părăsise omul armata şi umbla să obțină o slujbă 
„în civilie“. 

Acte, — nici unul. Mergea doar „în persoană“. 

— Dom'le Director, —- se adresează șefului — aș dori, 
dacă se poate, se intru în serviciul d-voastră. 

Mi s'a spus că sii nevoe de oameni probați, 

— Ce pregătire ai + 

— Patru clase primare, la bază, și plutonier major cu o 
vechime de 15 ani. 

— Atât? 

— Şi practica vieţii, dom'ie ! — îşi rotunzeşte mândru cali- 
ficaţia plutonierul nostru, subliniind-o cu un gest hotăritor. 


S. Tamba. 

Babu Mitiu 


Pavcă-l văd aievea, cu toate că e mai o vârstă de om de 
când l-a înghiţit pământul: un huzdup de om, gras dar sărac» 
cun cap zdravăn, acoperit c'o ploscoană de păr cam negreblat, 
isprăvit într'o chică inelată, pe o ceată bulbucată, scurtucel în 
ciolane și boboloţ în flămânzeli ca o ploscă poinărească. 

Vara gâfăia, iarna dârdăia. Şi cât era ziulica de mare — 
din straja dimineții și până 'n fumuriul amurgului — încălzia 
un butuc din patruzecișiopt, pe care-și odihnia neputincioasele 
șale și de pe care, vara, săgeata prin păstrunga dinților de dinainte 
muscăria care-l târcolia par'c'ar fi fost uns cu miere. 

Arareori se întâmpla de le mai strica tovărășia câte-o ne- 
vastă, care venia să cumpere vr'un „punt“ de carne. Căci Babu 
Mitiu, uitasem să vă spun, era măcelar de îelul lui. Şi-apoi nici 
nu băgai de seamă cum se scurgea câte-o jumătate bună de ceas 
pănăce ajungeau să se înțeleagă. Că era dat naibii Babu Mitiu 
ăsta!... Cu toată povara anilor și-a osânzei — mai ales a osânzei ! 
— îi plăcea și lui ce-i frumos. Vorba ceea: Ochii văd, inima cere... 
Şi ca să opăcească mai mult pe cele cu vino'ncoa prin mă- 
celăria lui, le răstălmăcia vorbele, se făcea că nu 'nțelege ce 
vreau să cumpere și-apoi, de-aici, ciorovăială — ciorovăială cu 
trageri de ochiu — care nu se isprăvia pânăce biata nevastă, 
cu obrajii îmbujoraţi de sfială, nu se ducea să pună degetul pe 
„trandafiri“ și să-i zică, făcând pe supărata: „laca d'ici“. 

lar Babu Mitiu, făcând pe mâniosul: „Păi, săca-ţi-ar nă- 
ravu, nu mi-ai putut arăta dela 'nceput, de mă căușești la cap 
de-atâta vreme !“ 

Tot ei de cătră pădure!... 

Să fi văzut apoi necaz ce trăgea bietul om pânăce-și po- 
trivia iarăşi șalele în cuibul de pe mult îndurătorul butuc!.... 

Așezat odată, își cercuia cu braţele-i durdulii burduful pân- 
tecelui — par'car fi fost patriarhul dela Țarigrad! — și n'ajun- 
geai să zici un „Tatăl nostru“ pânăce începea să-ți mâne porcii 
la jir. + 

Și ţi-era mai mare dragul cu câtă pricepere Și inimă ţi-i 
mâna. 

Părea că 'ngână deslănțuirea unei furtuni. Incepea cu adieri 
abia de deslușit, ca, după câteva „ponturi“, — smârcăite sau 
supte când cu noduri când în şuer prelung și tremurat — să 
răbutnească în trăsnete și durduituri. Și nu trăsnia în sec. După 
fiecare durduit, trăsnetul, în formă de palmă cărnoasă și grea, 
statoria pildă strașnică prin gongăria care i se plimba pe fața 
înrourată de truda somnului şi mai ales printre cele care i se 
obrăzniceau prin gura întredeschisă, chinuindu-i odihna. 

Şi-apoi ia-o iar din capăt cu șopote, adieri și fluerături!.. 
Şi somnul ăsta cu „ponturi“ nu se curma: pânăce nu mai venia 
vrun mușteriu să i-l sperie cu: „Sus, Babo Mitio, c'o întrat lu- 
puwn târlă!“ | 

„Pe el Burcuș!“ țâșnia de pe butuc Babu Mitiu, zăpăcit de 
somn. | 

lar dupăce se descebălia din gâmboseală, porniau căscatele 
Și "ntinsăturile voinicești, însoțite de câte-un geamăt prelung. 

Şi "nainte de a trage cu barda ?n carne, trăgea Babu Mitiu 
nişte binecuvântări, amestecate cu armindeni și pomeni, la adresa 
muștelor care nu l-au lăsat „nici să ațipească măcar“, încât te 
tot mirai cum de nu se năruia cerul să turtească (sau vecii 
vecilor acest neam afurisit de jigodii. 

Așa-i Babu Mitiu azi: somnoros și greoiu. Vara 'ntreagă nu 
face altceva decât trage la aghioase, omoară muşte și, ici colea, 
nai vinde și carne. 

Dar n'a fost tot așa. Cine ar mai bănui că burdutul ăsta 
are ceva de-aface cu Babu Mitiu pe care l-am cunoscut în tinereţe ? 

Doar când s'aprindea dacă mai ghiciai ce umeri săltau odată 
tohoarca-i învechită. 

Atunci sufla ca un vier rănit, iar încheieturile căsuliei tră- 
sniau sub povara pasului său apăsat. Punea apoi mâna pe secure 
Şi când o izbia în butucul de-alături, nu-i mai rămânea afară 
decât coada și muchea. Toată povara sufletului i se descărca 
în acest paratoner, în oftatul care-i urma, și 'n lacrimile care-i 
umpleau ochii. 

De piatră să fi fost ca să nu te 'nduioșezi când îl vedeai 
în starea aceasta. 

— Măi băieţi, măi, — se spovedia uneori — de-aţi şti voi 
„ce durere-mi paște sufletu, mi-ați plânge de milă! 

Voi tot vesel m'ați pomenit, dar numai biet sufletu mew 
știe ce stâncă duce. Când mă gândesc ce eram odată și ce-am 
ajuns, mă tot mir cam mai putut ajunge ziua de azi și — fă- 
cându-și cruce — mulțumită aduc Celui de sus, că nu mi-a luat 
mințile ca să-mi curm zilele necreștinește, ci mi-a întărit inima 
ca să le pot purta toate, câte-mi vor fi sortite, pânăn capăt. 

Dzeule Doamne, da schimbăcioasă-i roata asta a lumii!.... 
Azi poruncești tu, mâne-ţi poruncește altu!... Nu fiți prea 'ncre- 
zuți niciodată, dragii mei, că să poate 'ntâmpla să vă pomeniți 
întro bună dimineață numai cu ce-aveţi pe voi. V'o spun din 
pățania mea. Că să nu credeți cam fost tot simbriașu altora, 
cum mă vedeţi azi. Nu, dragii mei!... Cât am fost băețandru am 
fost la târla tătuțutui — Dzeu să-l odihniască, că inimă bună 
de om a fost. Dupăce mam mai ridicat și-o văst tătuțu că-mi 
văd de treabă și nu umblu haimana, m'o făcut părtaş. Când am: 
ajuns apoi de sama vecinului Dumitru, o chemat Dzeu la sine: 
pe tată-meu și, așa, am rămas singur stăpân peste toată averea. 
Nu erau p'atunci în satu 'ntreg 4—5 târle ca a mea. Nici casă 
mai cu rânduială. Și lucru-mi era cu spor, nu săpam în stâncă 
ca acum. Adevărat, că nu căram nici io p'atunci povara asta de 
untură. Eram slăbuţ, dar de nădejde. Eram numai oțel. Unde 
puneam mâua, rămânea urmă, să cunoștea multă vreme. De 
să'ntâmpla să dau nas cu vr'un lup, care s'a 'ncumetat să-și vâre: 
botu unde nu-i fierbia oala, îi cetiam io deslegarea, că-mi în- 
cleștam mânile "n urechi-i și-apoi ori îi dam pielea la argăsit,. 
ori își lăsa urechile zălog. Şi aveam o haită de câni, de n'aș îi 
dat-o pe toată lumea! Când aveam lângă mine pe Burcuş și pe: 
Prostu, urs să îi fost acela, care să fi scăpat neciugulit și ne- 
vămuit. Azi? Un vaideloc!... 

-— Şi cum de-ai ajuns așa rău, Babo Mitio? îl întreb eu. 

— Păcatele mele și bătaia !u Dzeu pe semne. Ca azi ve- 
selie și râs și ca mâne — plâns cu lacrimi de foc. In câteva. 
zile am rămas numai cu tohoarca 'n spate și cu ce brumă am. 
mai avut afară de târlă, — nimica toată. 

M'or băgat păcatele în ceata unor stricați: cărțași și beţivi. 
Azi o ţâră, mâne-o țâră — așa mai mult de petrecere — pân” 
ce petrecerea s'o prefăcut în patimă. Târla a rămas în grija. 
străinilor — cari tot de-al tău nu mai pot — și io umpleam. 

buzunarele altora cu crunta mea agoniseală de ani de zile, 
Dupăce m'am trezit la cap și mi-am venit în fire, am luat-o iar 
Ja târlă, hotărît să rup cu viața destrăbălată de până aci. Acolo 
ce să văd? Şi-acum mi să strânge inima când mă gândesc! 
Dăduse dălacu *ntre oi — bagseamă de grija a mare ce le-o 
purtau străinii pe mâna cărora le încredințasem. Degeaba m'am 
mai zdrobit zi și noapte să pun stavilă boalei. A fost cu nepu- 
tinţă. Pe zi ce mergea, muriau tot mai multe oi. Azi 10, mâne 
20, pân'or picat toate. Parcă le trăsnia din senin, așa picau. 
„Mi să despica suiletu de durere, uitându-mă la ele și văzând 
cum să prăpădește agoniseala părinților și truda mea de ani 
de zile. 

„Doamne, Doamne, grea ţi-e mâna uneori!“, — suspină, îne- 
dând: -se parcă, dup'o pauză dureroasă, în care-și trecu pela 
ochi mâneca cămășii. 

— De câte-ori vă văd, măi băieţi, — continuă 'ntrun târziu — 
mă năpădeşte o tristeță mare gândindu-mă la vremurile când 
eram și io de sama voastă. Voi nu le-aţi apucat, câ-i mult de 
atunci și, Doamne, ce mai vremuri!... Şi să nu credeți că numai 
soartea mea a fost de-așa. Nu! Sunt mulți oameni bântuiți de 
soarte în satu nost, — oameni cu averi pe vremuri și-ajunși la 
sapă de lemn azi, ca și mine. 

P'atunci numai belşug și tignă pe unde te uitai, nu lipsă 
și lacrimi ca acum, Şi ce mai gospodării românești erau prin 
casele ăstea de piatră, în care sau încuibat acum străinii!... 
Şi ce berechet în cele pustii acum!... 

Uite 'n casele ălea mari cu două rânduri ședea p'atunci 
Pătru Cruţiu, fruntaș vrednic, cu dare de mână. Porci în coteţ, 
vite ?n grajd și 'n pivniţă buți de vin nebotezat, care de care 
“mai bun și mai ruginit. Nu era om mai de-dai-Doamne care să 
mu-i fi trecut pragu casei şi pe care să nu-l fi omenit la masa 
lui. Când aducea vinuri, trebuia să mergem să-l gustăm și noi 
Și să-l „ghiciuluim“. Din gustat să "'ncingea apoi câte-o drăguță 
de peirecere, de n'o uitai ani de zile. Când tăia porcii, trebuia 
să mergem „la proaspăt“. C'așa era p'atunci! Nu-şi tăia nime 
porcu, ca să nu fi trimis și vecinilor și neamurilor câte-o bucată 
din proaspăt, ori să nu-i fi chemat la el acasă să-i cinstească 
masa. Azi?... Doamne iartă-ne și ferește pe toi omul... 

— Şi cum s'a sfârşit familia asta creștinească, Babo Mitio ? 
— îl întreabă unul dintre cei care îl ascultam. 

— Rău de tot, dragu meu. Mai rău nu să putea. Siuguru 
ficior pe care-l avea, icoana casei și podoaba junilor, l-au găsit 
încleștat, c'un pistol lângă el, — nu l-ar odihni Dzău pe ăl de 
le-o mai născocit și pe ălea! Să pușcase oblu 'n inimă. Să vorbia 
de-o haită de muiere, care i-ar îi luat minţile!... 

N'o fost ficior în sat ca Cosiandinu lu Pătru Cruţiu! Cu- 
minte și frumos, de par'c'o stat Dzău tot de el. Dela jocu la care 
nu lua Costandin parte să duceau fetele nemulțămite, — ăla 
nu era joc. 

Tată-so sărmanu... încremenise când o auzit vestea, iar 
când l-o văzut țapăn, era nebun de jumătate. Luni îniregi o 
singură cale avea, ziua-noaptea: de-acasă la mormânt și dela 
mormânt acasă. L-am văzut dup'un an și abia l-am mai cunoscut. 
Ochii, de nopțile nedurmite, î s'au fost dus în fundu capului, 
păru încâlcit, hainele ne 'ngrijite, fața suptă și c'o barbă țăpoasă... 
— să-i plângi de milă!... Când i-am întins mâna și l-am agrăit 
s'o uitat lung și dus la mine — nu-mi mai iasă din minte uitatu 
ăla ori-cât aș vrea să-l uit, — parcă mă 'niior de câte ori mi-aduc 
aminte de el! — și numai întrun târziu i s'a luminat fața și i s'a 
descrețit fruntea, umplându-i-să ochii de lacrimi. Apoi, iute și-o 
smucit mâna dintra mea şi-o luat-o p'aci 'ncolo, fără să zică 
barem un cuvânt. 

Nici să-mi fi rupt inima din mine, când l-am văzut așa!... 
Nu mai vorbia cu nime, ocolia toată lumea. S'a dat apoi beţiei. 
Nu-și mai vedea de casă, nu de moșie. A fost ajuns ca degetu 
de sărac. Așa a dus-o oarecât, pân'ce într'o iarnă l-or găsit mort, 
degerat lâng'un gard.“ 

Mâneca cămășii trecu iarăși pela ochi și un nou oftat se 
desprinse din pieptul povestașului. 

Noi, înduioșaţi, rămăseserăm cu privirile duse la casele de 
piatră în care locuia odată fruntașul satului, — Pătru Cruţiu. 

— Parca fost bătaia lu Dzău pe satu ăsta! — își reluă Babu 
Mitiu, după o tăcere, firul povestirii. De câți oameni harnici, de 
câte averi frumoase nu s'o ales nimic!... Şi ursita lu Pătru Cruțiu 
o fost a multora. N'o fost singur. Uite casa de-alăturea, unde 
șede azi Mișca lu Koch, era p'atunci alu Dan Loamnăș. Om tot 

așa de cu stare bună și vrednic, ca și Pătru, fie iertat. Peste 
cale de el, sta fratiu Stan Mârtin — bucuria săracilor. Ce târle, 
ce herghelii la moșia lui din Băsărabia!... 1 s”o fost dus vestea de- 
parte... Şi-l pândiau tâlharii fel și chip să-l culce la pământ ca 
să-l jefuiască. Era însă om care nu să spăria de ori-ce tufă. Da 
odată tot li so izbândit doru ticăloșilor. Era ?n drum cătră casă 
— că nu venise de mult — numai el cu sluga. Hoţii îl așteptau 
într'o pădure, prin care avea să treacă. Or răsturnat ei pe vr'o 
doi-trei din ei, da hoţii erau mulți și mor putut răzbi cu toți. 
L-or omorît ca pe-un câne, cu slugă cu tot. Când or auzit cei 
dela moșie, or făcut mere-pere mai toată averea şi pân' să vie 
cei de-acasă, n'or mai găst mai nimic... 

| Și ce suflet de om! N'o făcut rău nimurui nici cât îi negru 
su unghie. Da de ajutat ajuta unde numai putea. De câte ori 
venia acasă îmbrăca și ospăta odată bine pe toți săracii satului, 
care nu să mai puteau hrăni, ajungând muritori de foame. Da pe 
cerșitorii sănătoși nu-i putea vedea ?n ochi. El era omu muncii, 
care prin muncă sârguincioasă și-a agonisit ce avea și nu putea 
suferi trândăvia. | să făcea rău când vedea pe cineva cu mânile'n 
sân și n'avea după ce bea apă.... 

Câte odăjdii w'a dăruit și sfintei biserici! 

Unde mai găsești azi om ca fratiu San Mârtin? 

Fie-i țerâna ușoară c'o avut o inimă ca pânea caldă. Multe 
lacrimi o uscat, pân! o trăit. 

In colțu unde să răscae azi lanoș zidariu, locuia p'atunci 
Mitiu Băroiu. În dreapta lui, la păpucariu Grosman, era pro- 
prietatea lu Văsălie Răcuciu. Oameni fruntași, tot unu și unu! 
Nu treceai pe la poarta lor să nu te poftească 'n casă ca să'n- 
chini cu ei un păhar de vin. La cel dintâiu îi-or pus capu căr- 
țile, la al doilea lenea și fudulia. Să dase trândăviei cu ficiori 
cu tot și nu-și mai vedea de nici o treabă. Unu, după ce Şi-o 
mâncat tot ce-o avut, so 'nfundat în nu știu care mânăstire, 
celalalt, dupăce i-or bătut casele la dobă, o luat lumea 'n cap. 
Nu-i mai știe nime de urmă. Copiii lor, după ce-or ajuns muritori 
de foame, s'or împrăștiat care ?n cătro, ca făina orbului. 

Cine știe pe unde-or muia 'm lacrimi pita străinului!... Vai 
de capu lor, săracii!... Şi-am putea lua așa mai casă de casă. 
Dar la ce? Prea sunt jalnice amintirile ăstea !.,. O, Doamne, la 

grele "'ncercări ne-ai pus! —— își încheie Babu Mitiu, dup'o altă 
pauză, istorisirea. 

Stăteam ca bătuți cu cuie, cu ochii umezi țintă la nefericitul 
nostru povestaș care, contenind cu povestitul, își duse palma la 
frunte, voind parcă să șteargă din memorie toate amintirile 
acestea dureroase. Nouă, singură închipuirea ne era activă. şi 
torcea din cele auzite urzeala trecutului, întrețesindu-l cu băteala 
farmecului caracteristic tuturor lucrurilor necunoscute, dar dorite 
cu foc. Vedeam aievea acest picior de raiu, fără suflet de străin, 
Cun soare mai cald, cu plaiuri mai verzi și mai zâmbitoare, cu 
nopți mai senine, cu fețe mai vesele și mai mulțumite, cu tigna 
vieţii sălășluită 'n lăcașurile Românului. Auziam în amurgul serii 
line glasul duios al fluerului, pe care azi înzadar îl mai pândesc, 
cu siugura-i notă jalnică p'atunci, dorul mândrei din vecini. 

Să fi fost oare atâta vrajă 'n aer, atâta farmec pe pământ 
în trecutul acesta plămădit de fantazia noastră tânără? Nu știu. 
Ştiu, însă, că străinul, muncitor, plin de nădejde dă 'nainte, iar 
Românul, desnădăjduit, să zbate ca peștele pe uscat, scobâlțâud 
din puteri. Până la o vreme mai trage nădejde, ca lupul de gadină, 
doară... doară... mai face Dzeu sfântul vr'o minune. lar când nu 
mai are ce băga 'n gură, dedat cu agoniseala mai lesnicioasă și 
cu belșugul din trecut — în loc să-și întețească puterile, punând 
zăgaz lăcomiei străinului, ia traista 'n bâtă, lumea 'n cap și să- 
nătate bună vatră părintească și plaiuri strămoșești !... 

* 


A doua zi, după o noapte petrecută în gândurile trecutului zu- 
grăvit de Babu Mitiu, m'am abătut iarăși pela căscioara lui, mânat 
de-o dragoste și milă pentru acest om fără noroc, pecare până atunci 
eram obicinuit să-l iau mai iiult în râs, să-mi fac haz de el. 

Un glas muiat în lacrămi își spovedia într'o doină tot po- 
jarul sufletului. 

Nu știu, Doamne, drumu-i greu 
Ori că sânt păcătos eu? 

Nu Știu zilele sânt grele 

Ori mă bat faptele mele? 

Ori am râs de cineva 

Şi-acum i-am ajuns urma? 

Nu știu, râs-am ori mam râs, 
Văd 'că bine n'am ajuns.. 


Nam mai intrat. Mi se umeziră achii 
S. Tamba. 

Traducere din Hafis 


Eu nu-s decât o biată rază 
Pierdută'n noapte — sunt o stea, 
Tu ești lumina dimineţii, 

Tu soare ești, iubita mea. 


Răsai, răsai, 
Spre tine 'ndreaptă 
Steluţa ochii ei orbiţi 
De focul strălucirii tale 
Și sunt atât de fericiţi, 
Sărmanii ochi! 


Răsai, răsai, 

Eu nu-mi doresc 
Pe lume alt noroc mai mare 
Decât în dulcea 'nvăpăiare, 
In raza ta să mă topesc. 


Ecat. Pitiş 


Gurilor mari 
de |. Arany 


Multora dragă le-ar fi 
Țara, de nar trebui 
Să urască pe toţi cei 
Care nu fac cor cu ei, 
Când urlă asurzitor 
Prin adunări de popor. 


In românește de A. B. 

T Lt. invalid loan Meșotă 


Glia cu podoaba de verdeață ofilită de otrava brumei de 
toamnă a înghițit încă pe unul din şirul jertfelor care pare-că nu 
se mai isprăvesc, a jertfelor pe care le-a cerut și le mai cere încă 
întricoşata răfuială a noroadelor lumii... 

Incă unul care n'ar fi trebuit să moară încă... 

Incă unul dintre cei care, rămas în viață n'ar fi făcut ruşine 
nici părinților, nici neamului... 


Ce crud e uneori Destinul şi câtă ironie nu s'ascunde câte 
odată în orânduielile sale!... 

Te ocrotește patru ani de zile în iadul celui mai sângeros 
războiu pe care l-a cunoscut istoria neamurilor, te apără în aceşti 
ani aproape zi de zi de coasa Morţii care seceră fără milă în jurul 
tău primăveri de vieți scumpe, şi te salvează nu numai cu viaţa 
ci şi cu toată tinerețea sufletului, tinerețe sorite de necurmată 
bună dispoziție... Pentru ce? Ca, apoi, după încheierea cumpli- 
tului măcel, să te condamne la o agonie lentă de aproape 10 ani!... 

E sfâșietor de dureros!... 

In faţa atâtor suferințe, în fața mormântului care închide 
atâta mucenicie, cuvintele se pipernicesc sfioase, incapabile de a 
exprima durerea care te stăpâneşte... Ele încremenesc, neputin- 
cioase de a tălmăci măcar mânpăierea pe care ai dori să o tăl- 
măceşti celor cu inima zdrobită, celor care în răposatul nau pierdut 
numai un fiu drag, ci şi un toiag al bătrânețelor, atâtea visuri, 
tot rodul unei vieți de necontenită trudă şi roboteală, toată bucuria 
vieţii lor, închinată, cu un rar devotament şi cu neprecupeţite jertfe, 
salvării celui care s'a dovedit de nemântuit, dar de care ei îşi 
legaseră toate nădejdile lor de mai bine. 

Nedumeriţi, adeseori înmărmuriţi, în fața loviturilor Destinului, 
noi, drumeţii acestei lumi, rămânem doar cu o singură mângăiere: 
mângăierea că mai binele niciodată n'a răsărit din huzur şi răsfâț, 
ci numai din pământul negru al suferinței, stropit de lacrimile 
calde ale durerii. 

De.aceea, se vede, am fost sortiți să nu ne putem apropia 
de marea taină a Dzeirei decât prin lacrimi şi suferinţe. 

Mergi liniştit, trudit călător, pe drumul pe care ai fost chemat! 

Amintirea ta, în loc să se spălăcească cu anii, se va adânci. O 
adânceșțe comparaţia şi contrastul ci sufletele de care ne împie- 
decăm la tot pasul. 

Iubirea de neam pe care o cobori cu tine, va înflori deasupra 
gliei ce te acopere, luminând mai puternic de cât cele mai scumpe 
candele ale noastre. 

* 
Când s'a împărţit norocu, 
Eram la arat cu plugu. 
Când am ven't dela arat, 
Norocu s'a fost gătat 
Şi mie nu mi-a rămas. 


Aşa îşi tânguiește obida sufletului anonimul şi nepretențiosul 
poet al poporului. 

Băiat fără noroc ai fost și tu, loniță Meşotă!... 

După atâta amar de sbucium și chin, fie-ți măcar liniştea 
mormântului netulburată, cum, și în cele mai grele ceasuri ale du- 
rerilor, netulburată şi neşovăitoare ţi-a fost credința în Cel în a 
cărui împărăție ai intrat şi care, pentru sufletul tău frumos, de 
bună seamă te va împărtăși dincolo de ceeace nu ţi-a făcut parte 


dincoace. 
Ax. B. 


Câteva frânturi din „Ziarul“ lui |. M., — mărturii ale sen- 
timentelor ostașului ardelean luptând sub steag străin. 


1917 I1|l. In Carst. „Scriu aceste rânduri la. ora 12 din noapte. Gurile 
blăstămate latră încă destul de înfuriat de ambele părți: la dreapta de noi, 
pe platoul Carstului, acolo pe drumul dela /amiano, calea morţii, de care 
Domnul deocamdată ne-a scăpat, pe care în fiecare noapte copiii morţii tre- 
buie să o străbată ducând pânea cea de toate zilele“. 

Scrie dintr'o odăiță cu o sărăcăcioasă sobă încălzită cu petrol „care 
aruncă numai o lumină palidă de mort, înșelătoare. Acu, acu îşi dă ultima 
suflare“. 

22/11. „După masă, părintele Spartea a fost pe la noi; mi-a predat sa- 
lutările lui. T. Suciu. Băeţii şi „tot natul“ cântă: 


Să se nască 
Și să crească * 


Da să ne mântuiască. „Mântuire, unde întârzii și pentru ai noștri ?...* 

30/1. „Nu mai pot face deosebire între zi și noapte, căci lampa de 
carbid îmi arde întreagă ziua“. 

5/1]. „Are să fie o sărbătoare a sufletului întâlnirea noastră !“... — ex- 
clamă, ştiind că are să întâlnească pe pretinul său Mitică Voina. 

1411. „Peste zi nu ne putem mișca, numai noaptea ieșim ca licurici“. 

18/11. „Aseară am fost la fraţii Pop şi Gabor și cu toții am petrecut 
bine, cântând cu dor și foc cântece de ale noastre. Gabor era aprins rău, 
cânta un cântec pentru sfânta libertate. Dumnezeu cu noi! Nu știm ce ne va 
aduce zilele viitoare“, 

20/11. Când petrecea, petrecea cu „Deşteaptă-te Române“. 

Aminteşte de plânsul lui Vasilovici, în colțul ușii. când ceilalți petrec: 
„Mă, stau de 3 ani! Mă, suntem 12 milioane“. 

16/V. „Nici moartea camarazilor nu mai impresionează pe cei ce au 
grabă“. 


Viaductul Monfalcone 


1917 27/11. Un amic, ofițer la artilerie, Thadeusz Strutynski, m'a rugat să-i scriu 
câteva rânduri în carnetul iui. l-am scris următoarele: 

„Dacă acest războiu înfricoșat, jertfa cea mai mare omenească, a în- 
tărit în naţiunile mari, libere, puterea de viață şi patriotismul, cu atât mai 
mult a trezit simțul de libertate al naţiunilor mici, supuse. 

Soarta, mai curând sau mai târziu, poate târziu de tot, când ultima 
rază de speranță va mai licări în sufletul celor mici și subjugaţi, când tra- 
gedia sorții capricioase își va juca ultimul act, atunci va triumfa adevărul, 
atunci va isbucni cu o putere supraomenească, vulcanică, dorul de libertate 
și independență a micilor națiuni, atunci se vor spune adevăruri cari au fost 
copleșite de puterea pumnului, atunci aceia cari au ţinut în mânile lor dreptul 
de judecată asupra unui popor cu care n'au avut nici o legătură naturală, al 
cărui suflet nu l-au înțeles, — vor dispărea fără urmă la suflul puternic al 


dorului de libertate. 
loan Meșotă. 


13/VI. După 6 luni de zile, ude de sânge cald, părăsim țara pietrilor, 
rămânând în urma noastră atâtea amintiri. Lăsăm în urma noastră reci și 
mute atâtea trupuri de voinici. 

Dormiţi în pace copii ai Ardealului! 

Cine ştie când, şi dacă peste tot cineva va mai plânge pe mormântul 
vosiru, pe locul unde trupurile voastre neingropate se vor face una cu pă- 
mântul! 

Dormiţi în pace voi eroi ce ați murit cu privirea îndreptată spre Ră-: 
sărit, spre Ardealul nostru, unde ați lăsat pentru totdeauna mame și atâţia 
frați și surori cari vă vor plânge cu dor!“... 

28/ VII. Şi ce bucurie, când se apropie de Bucovina. „Dulce Bucovină, 
în curând dom saluta vlăstarele neamului românesc ce cuprinde în acest colț 
de țară trei țări, trei pământuri cu aceiași frați. Când scriu cuvântul frați, 
îmi vin în minte vorbele Basarabeanului, Moldoveanului, făcut prizonier la 

Stanislau: „Măi fraţilor, mă bucur că am dat di voi“. In Carpaţi am vorbit cu 
un domn român de-al vostru și de atunci era să viu la voi. Măi fraților, aju- 
taţi să ducem pe „praporcicul“ nostru, că tare om bun a fost“ (era rănit). 
4I VIII. lar când intră în Basarabia exclamă: „Ah țară scumpă moldo- 
venească a lui Ștefan Vodă, tu nu ştii de celelalte părți ale neamnlui!“ 
„Neam românesc când te vei vedea odată reintrat sub un singur scut... 
27/VIII. „In Moldova, Românii cu eroismul lor, au oprit pe loc pe 
Nemţi“... „Articolele din ziarele ungurești devin tot mai tentative la viața şcoa- 
lelor noastre poporale și mereu voesc să ne ia și limba strămoșească. Au 
pentru ce stăm şi noi aici pe câmpul de luptă, la număr mai mulți ca orice 
popor din colțul acela de ţară, pentruce îndurăm greul războiului? Se înșală 
domnii dela putere, că ne cred mai blânzi ca mai nainte! Se înşală amarnic!“ 
„Cetim tot mai des prin ziare de atacurile asupra școalelor noastre 
confesionale și despre planurile lor. Dar credem că cei din fruntea lor vor 
avea destulă putere ca să apere drepturile noastre băștinașe, sprijinite pe noi 
aceștia de pe câmpul de luptă“. 

Dări de seamă 


loan Georgescu: Dr. Joan Raţiu (1828—1928), 50 de ani 
«din luptele naționale ale Românilor ardeleni; Sibiu 1928. 

Cu tot avântul frumos pe care l'a luat istoriografia noastră 
naţională dela război încoace, istoria noastră contimporană, și 
mai cu seamă a Ardealului, este încă departe de a satisface 
exigenţele unui popor cu trecutul și cu situația actuală a nea- 
mului nostru. 

Direcțiunea critică sănătoasă, inaugurată de Alexandru Papiu 
llarianu pe la mijlocul veacului trecut, și care era mai mult sau 
mai puţin o continuare a școalei lui Gheorghe Şincai, n'a putut 
prinde rădăcini destul de adânci în Ardeal din cauza marilor 
piedeci puse de vrăjmașii noștri și de vitregimea împrejurărilor 
în calea desvoltării noastre independente naţionale. 

Unii dintre puţinii cari nu s'au lăsat înfrânți de curentele 
distrugătoare a școalei sireine, al cărui rezultat era în primul 
rând pierderea încrederii în destinul istoric al neamului nostru, 
a fost Gheorghe Barițiu. Cele trei volume de „Istoria Transil- 
vaniei“, scrise și publicate de el la bătrânețe, și care cuprind 
în cea mai mare parte memoriile sale, au rămas până astăzi 
izvorul principal al istoriei contimporane a Transilvaniei. Dar și 
memoriile lui Barițiu au marele defect de a nu trata în mod 
amănunţit de cât evenimentele de dinaintea epocei dualismului 
austro-ungar. . 

Un început de istorie politică contimporană, critică în sensul 
adevărat al cuvântului, Pa făcut regretatul părinte al autorului 
acestor rânduri în tratatul „Solidaritate“, publicat în 36 de nu- 
mere consecutive ale „Gazetei Transilvaniei“ din 1880 şi 1881, 
prin care sa pregătit sufletește întemeierea și organizarea parti- 
dului naţional unitar al Românilor din Ardeal și Ungaria. Pe- 
_rioada următoare a fost iarăși tratată în mod critic în numeroase 
articole retrospective apărute în aceeași Gazetă a ioni Iane! 
şi datorite aceluiaș autor. 

Sub influinţa confuziei și a desorientării, produse în iii 
locul poporului nostru în urma necurmatelor lovituri și perse- 
cuțiuni din partea guvernelor ungurești din epoca așa numită 
„tiszaistă“, confuzie pe care influința și amestecul în treburile 

noastre interne a politicei de partid din vechea Românie n'a 
putut de cât să o mărească, atât politica tradițională cât și vechea 
școală critică a istoriografiei ardelene suferiră grele înfrângeri. 
Aceasta a fost cauza de căpetenie a scăderii progresive a valorii 
multor publicaţii istorice și politice din această epocă, cari nu 
mai au astăzi de cât.o simplă valoare documentară, fiind uni- 
laterale și tendenţioase. 

Urmările acestor împrejurări nepriincioase istoriografiei 
noastre politice în ultimele decenii de dinainte de război s'au 
resirânt în mod inevitabil și asupra publicațiilor mai nouă de 
acest gen ale Ardealului, cari, de și de o mare valoare docu- 
mentară, sunt lipsite totuși, mai mult sau mai puţin de acea 
cumpănire critică, întemeiată pe trecerea în revistă, în perspec- 
tiva lor întreagă a tuturor oamenilor și faptelor epocei, care dă 
adevărata valoare unei opere. Acesta este cazul și cu cele mai 
multe din biografiile oamenilor mari ai Transilvaniei, apărute în 
ultimii ani, cari fac mai mult impresia unor panegirice, de cât a 
unor istorii serioase şi critice a lor. 

Gheorghe Barițiu. vorbind la moartea tatălui său, parohul 
loan Pop din Petridul de Mijloc, care în școalele dela Blaj fusese 
elevul lui Samuil Micu, Gheorghe Șincai și Petru Maior, despre 
părerile sale asupra dascălilor săi, scria în Gazeta Transilvaniei 
dela 19/7 lunie 1869: „In toată viața sa parohul loan Pop vorbea 
cu mare pietate despre profesorii săi, cunoscuții bărbaţi de știință 
Samuil, Gheorghe și Petru, cum și despre ceilalți protesori con- 
timporani ; nu ascundea defectele lor, ie escuza însă în totdea- 
una cu caracterul timpului, în care au viețuit și cu suferit acei 
oameni“, 

Dacă timpurile care au urmat epocei lui Gheorghe Şincai 
au fost incontestabil mai favorabile neamului nostru româ- 
nesc, nu însemnează că ele și oamenii lor reprezentativi au 
fost lipsiţi de defecte. Știm, dimpotrivă, că după câte o pe- 
rioadă de cel mai ideal avânt naţional a istoriei noastre con- 
timporane a urmat de multe ori una dintre cele mai triste și 
pline de păcate. Istoria, dacă vrea să țină samă de scopul ei 
adevărat educativ, trebue să ia în considerare și desavantagiile 
Și defectele inerente epocei, pe care o tratează, pentru ca prin 
idealizarea și idolatrizarea exagerată a unui singur om să nu 

arunce umbră asupra meritelor celorlalți și asupra caracterului 
unei epoce întregi. 

Căci numai în urma slăbirii sentimentului critic al istorio- 
orafiei noastre contimporane, ne putem explica faptul, că aproape 
fiecare dintre oamenii mari ai Ardealului au fost înfățișaţi pe 
rând de biografii lor drept cea mai reprezentativă figură a Ro- 
mânilor ardeleni. 

Figurile conducătoare ale istoriei contimporane a Românilor 
ardeleni sunt aşa de strâns legate una de alta, încât fără bio- 
grafia uneia este foarte greu a cunoaşte pe cealaltă; fără cu- 
noaşterea epocei întregi este foarte greu a înfățișa biografia 
uneia din-ele. Fără împlinirea acestor condițiuni, istoriograful 
sau biogratul, voind să scrie chiar un panegiric, va aluneca fără 
voia lui pe povârnișul rătăcirilor, a inexactității și mistificaţiei 
istorice. 

La un popor cu o situație atât de strâmtorată, umilită și 
nenorocită în trecut, precum au fost Românii de sub fosta stă- 
pânire austro-ungurească, scopul principal al istoriei trebue să 
fie nu de a face pe rând din fie-care bărbat repgezentativ cel 
mai mare om al epocei sale, ci de a înfățișa aportul său ade- 
vărat și original adus cauzei naționale comune. 

Câștigul pe care istoriografia noastră l-a obținul în ultimul 
timp prin apariția număroaselor biografii ale bărbaţilor mai în- 
semnaţi ai Ardealului este astfel micșorat în mod considerabil 
prin desconsiderarea principiilor de mai sus, profesate de vechea 
şcoală istorică a Ardealului, asupra căreia marea criză politică 
şi socială din ultimele decenii a avut o influință dezastruoasă. 

De inevitabila influență a acestor împrejurări nu a putut 
scăpa nici recenta lucrare a harnicului profesor și fiu de dascăl 
ardelean, /oan Georgescu, asupra fostului președinte al parti- 
dului național din Ardeal, Dr. loan Raţiu, scrisă cu ocazia îm- 
plinirei centenarului nașterii marelui Român, care având în ve- 
dere importanța materialului înedit consultat și adevăratul și 
sincerul zel și patriotism al autorului, ar fi putut deveni una 
dintre cele mai excelente publicaţii mai nouă de acest fel la 
Români. , 

Cel mai mare merit al lui loan Raţiu a fost însuflețirea 
neaoșe și tenacitatea dârză românească cu care a apărat până 

la ultima clipă a vieții sale, alături de marii săi contimporant 
Și soți de luptă, ultimele metereze ale rezistenței și indepen- 
denţei naţionale a Românilor ardeleni, atât față de ademenirile 
vrăjmașilor, cari îi chemau în parlamentul din Budapesta /a ac- 
tivitate comună ca [ii credincioși ai aceleiaşi Ungarii, cât şi tață 
de momelile acelora, cari nu voiau să se lapede de iluzia, de- 
şartă în împrejurările de atunci, a posibilității unei înțelegeri și 
înfrățiri cu Ungurii. 

Cât de puțin a fost înțeles rostul acestei dârze rezistenţe 
a Românilor ardeleni, botezate cu numele impropriu de „pasi- 
vitate“, față de veleitățile de centralizare și desnaţionalizare ale 
națiunei dominante a vechei Ungarii, ne-o dovedește și autorul 
biografiei lui Raţiu, care califică de „greșală“ (p. 46) această 
atitudine a lui. Ce mai rămâne atunci din gloria lui Raţiu? 

Un popor de mai multe milioane împreunat prin nenumărate 
legături istorice și de sânge de frații săi de peste hotarele ar- 
tificiale ale Carpaţilor, nu putea face decât o politică demnă de 
importanța, numărul și de trecutul său, In virtutea acestor drep- 
turi el trebuia să aspire la organizaţia sa independentă, care-și 
avea și temeiul ei în străvechea autonomie a centrului Daciei 
vechi, a Ardealului. El trebuia să ducă o politică de separațiune 
iar nu de colaborare cu elementul maghiar asupritor. Ce rost 
puteau deci avea cei câţi-va deputaţi întrați prin grația ungu- 
rească și prin strâmtorile legei electorale excepționale a Ardea- 
lului în cel mai șovinist parlainent din lume? Nu era aceasta 
incompatibil cu demnitatea unui popor de milioane? 

Conducătorii ieșiți din vechea școală națională a Ardealului, 
cari au hotărît la 1869 la Miercurea, cu o majoritate de 396 
faţă de 4 voturi, abţinerea dela jocul umilitor pentru Români al 
alegerilor în Ardeal, au fost deplini conștienți de responsabi- 
litatea lor în faţa istoriei şi a viitorului neamului lor. 

Cât de întemeiată fu această atitudine a Românilor arde- ; 
leni, o dovedesc și experiențele deputaţilor români din Ungaria i 
propriu zisă, cari în moţiunea lor dela 20 Mai 1875, iscălită de 
președintele clubului lor, Antoniu Mocioni, calificau atitudi- ţ 
nea Românilor ardeleni de „triumf național“ și ziceau între altele: 
„Vedem deci, că chiar şi aceia, cari nu avură destulă ocaziune 
de a învăţa din păţaniile trecutului istoric, se convinseră acum 

prin proprie experiență, că este o nebunie de legat, a mai pune 
vre-un preț pe promisiunile Ungurului și a mai aștepta dela 
dânsul vre-o faptă compatibilă cu simțul de dreptate, de echi- 
tate și frățietate“. 

In faţa alternativei de atunci Românii Ardeleni nu puteau 
găsi altă cale, de cât — precum scria „Gazeta Transilvaniei“, 
dela 21 Mai 1875 — „să salveze ce încă n'au pierdut: adecă 
principiul, demnitatea şi onoarea“. 

Tineretul nostru de atunci păstra încă ceva din mândria 
voevozilor și cnejilor noștri de odinioară. Unul dintre aceștia, 
Nicolae Densușianu, scria la 1868 în „Federațiunea“ lui Alexan- 
dru Roman: „Să nu cugete Maghiarii, că câţi-va indivizi tran- 
silvăneni, sclavi târâți la carul lor de triumf, sunt deputaţii unei 
națiuni libere, ai unei ţări autonome. Poporul român nu voiește 
a lua parte într'o cameră, unde el este condamnat a face cără- 
mizile pentru palatele faraonilor“. 

Fără o luptă defensivă împotriva maghiarismului centrali- 
zator de intensitatea celei din aşa numita epocă a „pasivităţii“, 
cauza Românilor ardeleni n'ar fi avut ecoul pe care la avut în 
streinătate, mai ales dela 1831 încoace, iar legimitatea dreptului 
de autodeterminare națională și de unire cu frații din România 
War îi avut cauze suficiente de a fi recunoscută la momentul 
dat de cătră marele areopag al păcii din inima latinității în- 
vingătoare. 

* 

Am spus că adevărata viață și activitate a bărbaților con- 
ducători ai Românilor ardeleni nu o vom putea înțelege, decât 
studiind întreg ansamblul istoric al epocei lor cu toate calitățile 
sale bune și rele. Cum vom putea deci înțelege adevărarul rot - 
al unuia dintre acești conducători, diformând cu totul și neînţe- 
legând pe al celuilalt? Cercetarea unilaterală a istoriei duce la 
rezultate și aprecieri greşite. 

Acesta este cazul și cu. colaboratorii și înaintașii lui Raţiu, 
cărora în lucrarea de față nu li-se dă atențiunea cuvenită; ba 
unuia dintre dânși, lui Vicenţiu Babeș, și întru cât-va şi lui 
Alexandru «Mocioni, li-se dă o caracteristică cu totul greșită. 

Cine cunoaşte activitatea neobosită și însuilețită a lui 
Babeș pentru cauza naţională a Românilor din imperiu, mai ales 

delia 1860 încoace, nu se va putea nici decum lăsa sedus de 
învectivele aruncate în graba penei și în focul luptei de partid 
într'o scrisoare intimă fie chiar şi a unui om de valoarea ui 
Gheorghe Pop de Băsești. 

Vicențiu Babeș a îost autorul principal al faimoasei broșuri 
„Cauza limbei și naționalităților în Austria“ dela 1860, care a 
adus atâtea servicii neamului românesc, el a fost şi unul dintre 
cei dintâi Români din imperiu cari au înaugurat la 1860 propa- 
ganda în țările latine în interesul cauzei lor, fiind unul dintre 
puținii noștri bărbați conducători de atunci cari au avut viziunea 
clară a importanței solidarităţii latine pentru desvoltarea viitoare 
a neamului nostru. Incă prin anii 1866 scria Babeş în valoroasa 
sa gazetă „Albina“, publicată cu ajutorul Mocioneștilor la Viena, 
despre Bucureşti ca despre un „soare al românismului“. El avu 
curajul să vorbească în foaia lui încă în 1869 despre o „Daco- 
românie morală, culturală, una și indivizibilă“. 

Vicenţiu Babeș a fost unul dintre principalii promotori ai 
solidarității Românilor din Ardeal cu cei din Ungaria și unul 
dintre adevărații stâlpi ai partidului național unic, făurit la 1881, 
iar mai târziu chiar președinte al acestui partid, înaintea lui Raţiu. 
Cum ar fi putut îndeplini acest rol un „om certăreț și intrigant, 
care în loc să cultive solidaritatea dintre membri, ataca pe cei 
mai mulți și era inconsecvent, încât mereu trebuia să dea „ec- 
splicaţii“. In deosebi răspândea svonuri neadevărate despre fraţii 
săi ardeleni în vechiul regat“ ? (Georgescu, pag. 55), 

Viaţa noastră politică internă, turburată de înfrângerile și de- 
zastrele din ultimele decenii, demoralizată de loviturile și succesele 
vrăjmașilor noștri, era întradevăr străbătută până la rărunchi 
de boala intrigelor și a certelor intestine; a pune vina acestora în 
cârca lui Babeş este însă mai mult decâto impietate. Babeș a fost 
bănăţean cu trup şi suflet și toate neînțelegerile ce sau și ivit 
între el şi Ardeleni se pot reduce numai la acea diferență de 
concepție care duce și azi la conilictele dintre „Ardeleni“ și 
„Regăţeni“. Invinuirile de mai sus erau însă pure invenţii ale 
dușmanilor săi politici. lată cum se plânge însuș Babeș într'o 
scrisoare adresată în Decembrie 1882 tatălui autorului acestor 
rânduri, asupra învinuirilor și a neîncrederei fără temei a Arde- 
lenilor: „Trebue, scria el, să mă supăr foarte mult pe dnii tran- 

silvăneni, cari nu vor să cuprindă cu mintea lor, că eu n'am 
șiretie în inima mea, după cum n'am nici rivalifate cu nici um 
român sub soare. Rău semn chiar pentru ei!“ 

Cu totul altă părere aveau despre Babeș aceia, cari au cu- 
noscut mai de aproape activitatea și sufletul lui neaoș românesc. 
lată de pildă cum caracteriza pe Babeş în 1907, cu ocaziunea 
morții sale, unul dintre reprezentanţii tineretului ardelean de: 
atunci, d-l Alexandru Vaida-Voevod, actualul ministru de interne 
al României: „Mare a fost Vincențiu Babeș pe terenul politic, 
mare i-a fost viața lui în toate faptele lui publice, -mari îi sunț 
meriiele ca cel dintâi organizator al partidului naţional, mari ca 
ale celui ce a câștigat și asigurat autonomia și prin ea viitorul 
bisericei greco-orientale române, mari, ca ale aceluia ce a fost 
printre cei mai mari luminători ai Banatului românesc și ai nea- 
mului întreg“. 

Dar dacă despre ceilalți mari bărbați conducători ai Ar-: 
dealului, contimporani cu Raţiu, autorul are o părere mai. 
bună, trebuia să dea o atențiune mai mare și legăturilor lor cu 
Raţiu. La cererea autorului noi i-am pus la dispoziție câte-va 
documente interesante. Intre acestea au fost și două scrisori ale: 
lui Raţiu din timpul misiunei sale la Viena din 1861, adresate: 
viitorului său naș lacob Mureșianu la Brașov, scrisori extrem de 
importante și cari aduceau o mulțime de contribuții nouă pentru 
o epocă din cele mai importante în viața lui Raţiu, tratată însă 
de autor în mod cu totul sumar. Așteptam ceva mai mult și 
despre relațiile lui cu Gheorghe Barițiu, Ilie Măcelariu, primul. 
președinte al partidului național din Ardeal și alți corifei ai: 
timpului. Şi Alexandru Mocioni ar fi fost vrednic de mai multă 
atențiune. Pe ce dovezi se bazează autorul când afirmă inexacti- 
tatea că „Mocioni era cel mai mare dușman al politicei memo- 
randiste“, pe afirmaţiunile tendențioase ale dușmanilor săi politici? 
Este greșită și afirmaţia că „Tribuna ar fi reușit să generalizeze 
politica memorandistă la românii ardeleni...“ Precum am dovedit 
şi în numărul din Aprilie 1920 al revistei „Transilvania“, pre- 
gătirea și înaintarea unui ultim și mare memorand către tron, a 
fost propusă Românilor ardeleni, discutată și bogat argumentată, 
mai întâi de Gazeta Transilvaniei din Brașov, întrun ciclu de: 
articole cu titlul „Românii, tronul și opiniunea publică“, scris- 


OBCU CLUJ 


i Ț8 —— 


și publicat în lanuarie 1885 de Aurel Mureșianu. Totuși ideia 
ma putut răzbi decât în conferința fruntașilor Ardealului dela 
1887, când Aurel Mureșianu își luă asuprăși și însărcinarea pre- 
gătirii primului proiect de memorand. Faptul că conferința dela 
1892 s'a pronunțat cu o mică majoritate (78 contra 56 voturi) 
pentru înaintarea „imediată“ a memoriului, luând. drept bază 
proiectul ginerelui lui Raţiu, a advocatului luliu Coroianu, nu 
alterează. întru nimic meritul și inițiativa „Gazetei Transilvaniei“ 
“Și a directorului ei. 

De altfel însuși bătrânul și experimentatul Gheorghe Barițiu 
găsea în primăvara anului 1892 nepotrivit momentul pentru o 
„acţiune politică de o importanță atât de mare. „80 de ani apasă 
umerii mei — spunea Barițiu întrun interview — şi dela 1888 
stau retras de luptele politice, urmăresc însă cu atențiune eveni- 
mentele, dar aşternerea memoriului român înaintea tronului tocmai 
în preajma jubileului de încoronare (ca rege al Ungariei) de 25 
«de ani al monarhului, am desaprobat-o totdeauna“. 

Nu atât chestiuni de principii, cât mai mult de tactică au 
fost acelea, care au despărțit pe fruntașii poporului nostru de | 
„atunci în două tabere adverse. Dovadă este și faptul stânsei co- 
laborări dintre acuzaţii și apărătorii procesului Memorandului, 
rol straniu şi accidental, care însă nu poate servi în nici un caz 
de măsură a valorii naţionale, a eroismului și meritelor fie- 
căreia dintre părți. Ba rolul apărătorilor în proces a fost covâr- 
'Şitor. Insăși celebra declarație a lui Raţiu dela sfârșitul desba- 
terilor în care spunea că „nu este de demnitatea poporului 
românesc de a se apăra în fața juriului din Cluj“, a fost com- 
pusă din cuvânt în cuvânt în dimineaţa zilei de 23 Mai 1894 
de cătră apărătorii Aurel Mureșianu, Aurel Isac şi Amos Frâncu 
în colaborare cu președintele de atunci al Ligii Culturale, pa- 
triotul român din Ţară, d-l lon C. Grădişteanu. 

loan Raţiu a fost îără îndoială unul din conducătorii de 
-seamă ai Românilor ardeleni din veacul trecut. Faptul că el a 
fost ales în 1892 președinte al partidului național în locul lui 
Vincențiu Babeş, care se retrase, nu însemnează însă că el trebuia 
să fie totodată și „prim reprezentant al mişcării naționale“ (p. 
162) şi „suveran al sufletelor românești“ (p. 84). La alegerea 
preşedinţilor partidului naţional din Ardeal s'au avut în vedere 

și alte considerente, nu numai meritele personale. Așa se cerea 
ca președintele să fie om cu poziție socială independentă și să 
locuiască aproape de centrul Ardealului. În conferința dela 1869, 
dela Miercurea, când sa constituit pentru -prima oară partidul 
național din Ardeal, cei mai mulți. voiau să aleagă președinte 
pe Gheorghe Barițiu, care în funcţia sa de director al îabricei 
de hârtie din Zârnești (lângă Brașov) avea o situație destul de 
independentă, dar adunarea alese totuși pe fostul consilier al 
guvernului Transilvaniei, convocatorul și președintele conferinței, 
Ilie Macellariu, „fiindcă Barițiu era prea îndepărtat cu locuința 
de reședința comitetului (Sibiu) și nu va putea lua parte la şe- 
dințele acestui comitet central“ precum motivează însuși procesul 
verbal al conferinței dela 1869. 

Rolul lui Raţiu întru apropierea și solidarizarea tuturor po- 
poarelor asuprite ale fostului imperiu habsburgic a tost într'adevăr 
irumos și este înfățișat cu multă documentare de cătră autor. 
Această apropiere na fost însă numai opera lui Raţiu şi ea nu 
datează numai dela 1876, precum crede autorul (p. 101). Înce- 
puturile unei apropieri dintre toate popoarele asuprite ale mo- 
narhiei habsburgice, sau făcut în congresul convocat la Praga 
în Mai 1848 de marele conducător ceh Palacky, care lupta încă 
de atunci pentru federalizarea imperiului habsburgic. Solidaritatea 
dintre Românii și Slavii coroanei Sfântului Ştefan luă însă o 
tormă precisă prin înfiinţarea „Clubului central al naționalităților“, 
din capitala Ungariei, în care intrară la 1866 și deputații români 
din Ungaria propriu zisă. Solidaritatea cu Slovacii, cu Sârbii şi 
cu Croaţii a fost preconizată și la conferința dela Miercurea din 
1869, unde s'au ținut și toaste în acest sens. (Telegrama pre- 
ședintelui Macellariu cătră Iacob Mureșianu în colecţia autorului). 
La 1891 tatăl autorului acestor rânduri a realizat și prima apro- 
priere dintre Români și Cehi cu ocazia marei lor expoziţii jubi- 
lare dela Praga. Scrisoarea lui Raţiu din 17/9 1891 relativă la 
vizita dela Praga, reprodusă de autor și în facsimil. la pag. 160 
este arătată greșit ca fiind adresată lui Aurel C. Popovici, care 
pe atunci nu putea fi „redactor“. Ea este răspunsul la învitația 
lui Aurel. Mureșianu și originalul ei se găsește în colecția noastră. 

Pe lângă multe date interesante scoase din corespondența 
lui Raţiu și din publicațiile timpului, autorul reeditează și unele 

erori istorice devenite deja publice. Așa el afirmă încă că „primul 
ziar cotidian“ al Românilor din monarhia habsburgică a fost 
„Tribuna“ din Sibiu. Dacă autorul va cerceta prima colecție a 
acestui ziar și colecţia din 1884 a „Gazetei Transilvaniei“, va 
putea constata că vechea Gazetă a început să apară cotidian la 
4 (16) Aprilie 1884, iar „Tribuna“, numai la 14 (26) Aprilie 
1884, deci cu aproape două săptămâni mai târziu. Meritul prin- 
cipal al întemeierei presei cotidiane este al directorului și pro- 
prietarului de atunci al „Gazetei Transilvaniei“, care încercase 
să realizeze această veche dorință a lui încă în anul 1880 (vezi 
corespondența din Brașov a revistei „Familia“, nr. 30 din 1880). 
Tot brașoveni au fost de altiel și întemeietorii principali ai 
„Tribunei“ şi tot lui Aurel Mureșianu voiau să-i încreadă di- 
recția ei, dar el preferă să rămână în vechiul centru românesc 
al Brașovului. (Autobiografia lui din 1908 și documente în co- 
lecţia noastră). 

Autorul n'a putut afla numele damelor române din Ardeal 
decorate în 1878 de principele României cu „Crucea Elisabeta“, 
pentru ajutoarele date răniților români. Credem că este interesant 
a reproouce astăzi lista lor. lată-o: Eugenia Alduleanu; loana 
Bădilă, Sibiu; Carolina Simeon Balint; Maria P. Cosma, Sibiu; 
Aurelia protopop Giurca din Sarasău; Maria prot. Hannia, Sibiu; 
Maria lliaș; Victoria |. C. luga, Brașov; ludita Macellariu; Ana 
Dr. Moga, Sibiu; Elena Moraitu, Brașov; Sevastia lacob Mureșianu, 
Brașov; Maria Nica, Brașov; D-șoara Elena Pop de Băseşti 
(D-na Hossu-Longin); Emilia Dr. |. Raţiu, Turda; Zinca Roman; 
lulia Rotariu; Hareti T. Stănescu, Brașov; și Elena protopop 
Ţăranu din Lipova. | 

Autorul comite o mare nedreptate acuzând întreagă presă 
ardeleană de atunci, fără deosebire, de „înveninarea raporturilor 
noastre sociale“ (pag. 168). Nici o gazetă românească n'a luptat 
mai mult pentru solidaritatea și înțelegerea dintre Români ca 
„Gazeta Transilvaniei“, care a avut meritul principal în pregă- 
tirea unităţii de vederi și de acțiune, care a dus la strângerea 
tuturor bunilor Români din Ardeat și Ungaria sub steagul unic 
al „partidului naţional unitar“, întemeiat la Sibiu în primăvara 
anului 1881. N'a luptat ea până la sfârșit împotriva curentelor 
subversive care, în deceniile din urmă, făcuseră aproape iiuzorie 

solidaritatea și unitatea „partidului“ național? Citească autorul 
de pildă primul articol al „Gazetei Transilvaniei“, nr. 126 din 
1892. Care gazetă românească a înfățișat cu mai mult curaj și 
cu mai multă iubire de neam următorul, dar adevărat tablou al 
defectelor principale ale Românului: ura, pisma și invidia față 
de proprii săi conaționali, ca „Gazeta Transilvaniei“ în următorul 
ei pasaj din articolul amintit?: 

„Patima și ticăloşia dintre Români a fost arma cea mai 
puternică a duşmanilor lor în toate timpurile. Ei au umblat să-i 
desbine, căci bine ştiau că atunci când vor fi sfășiaţi între ei, 
când se vor mânca și denunța unii pe alții, ei vor fi mai slabi, 
nu vor îi în stare a-și apăra drepturile şi viața națională.“ 

„Şi ce credeţi oare, că dușmanii noștri nu lucră și azi tot 
cu aceleași arme blăstămate contra noastră și a drepturilor noastre 
ca Români, de cari s'au folosit veacuri întregi 2“ 

„Credeţi cumva, că ei nu cu tot dinadinsul se străduesc a 
sădi ură şi desbinare între noi, acum când văd, că întrun pă- 
trar de veac nu le-a fost cu putință a face să îngenunchem 
înaintea lor? Nu vedeţi cum se folosesc de arma calomnierii, 
de a bănuelilor și denunțărilor, numai ca să împiedece legătura 
dintre fraţi, să omoare încrederea poporului nostru în bărbații 
săi cinstiți și devotați binelui lui și să învenineze izvoarele 
iubirii și ale stimei împrumutate, cari singure pot să-i de-a pu- 
țere și avânt în luptele grele, ce-i stau înainte?“ 

„Ba le vedem destul de bine cu toți. Dar ceeace nu văd 
cei mai mulți este, că fot noi, bieții de noi, Suntem aleşi, ca 
unealtă pentru scopurile satanice ale dușmanilor românismului, 
fot între noi și prin noi uneltesc ei ca să spargă legătura frăţiei 
române dintre Tisa și Carpaţi“. 

Ne oprim deocamdată aici. Toată lauda hărniciei cu care 
d-l |. Georgescu, care ne-a mai dat și alte scrieri interesante, 
sa năzuit să ne înfățișeze viața și activitatea uneia dintre cele 
mai caracteristice figuri ale luptătorilor noștri de rassă din trecut. 

Am arătat la începutul acestui articol, cauzele principale 
ale desorientării istoriografiei Ardealului din ultimele decenii. 
Cele mai multe din scăderile operei de față trebue atribuite 
acestei retretabile împrejurări, pe care o agravează și insufi- 
ciența publicaţiilor noastre documentare de până acum. 

Faptul că lucrarea d-lui Georgescu prezintă totuși in unele 
privințe un progres față de publicaţiile similare de până acum, 
ne întărește în nădejdea, că geniul trecutului care apare din 
ce în ce mai majestos pe orizontul vieții noastre, va arunca tot 
mai multă lumină în fața cultivătorilor istoriei neamului nostru, 
descoperindu-le din ce în ce mai bine calea mărețului său în- 
ceput și a glorioasei sale meniri. 


Aurel A. Mureşianu 


se 


Dr. O. Netoliczka și Dr. 1. Wolff: Sammlung deutscher 
Gedichte fiir die Oberklassen der Secundarschulen in Romănien. 
Sibiu, 1928. . 

O analogie care cuprinde în cele peste șase sute de pagini 
un uriaș mănunchiu de poezii, străbătut de firul roşu al esteti- 
cului, dar mai ales al eticului. Concepută, în primul rând pentru 
tânăra generaţie, căreia autorii doresc să-i deie un preţios talis- 
man pentru înfrumsețarea și adâncirea vieții sufletești, preocu- 
parea principală a culegătorilor este aflarea mijlocului celui mai 
potrivit pentru o coordonare rațională, răsărită dintr'o viziune 
sintetică și dintr'o concepție unitară, străbătută de suflul religios, 
care stă la temelia vieții spirituale umane. 

Despre greutatea unei astfel de alegeri nu puate să se în- 
„doiască nici un literat de bună credință. Munca și priceperea 
d-lor O. Netoliczka și |. Wolft în alcătuirea acestei antologii, 
menită să străbată din școală în cercul familiei, sunt vrednice 
să fie subliniate. Preocuparea autorilor de a încadra produsele 
poetice ale versificatorilor sași din Transilvania în ansamblul 
evoluției spirituale germane, este o tendință firească ce repre- 
zintă rezultanta viziunii lor sintetice despre rosturile literaturii 
germane. 

Principiul fundamental al alcătuirii acestei antologii este 
succesiunea, ordinea cronologică și nu aranjarea poeziilor dife- 
riților autori în grupuri, după motive poetice. După însași con- 
cepția autorilor, exprimată în întroducere, această orânduire ar 
prezenta două avantagii principale: 1. Posibilitatea urmăririi des- 
voltării evolutive a unei personalități poetice în cadrul unei vieți, 
dedicată artei, și 2. Prilejul ce se dă în modul acesta elevilor 

de a se întroduce ei înșiși, prin investigaţii proprii, în tainele 
poeziei. Prin aflarea nemijlocită și independentă a înrudirilor 
sufletești a diferiților poeţi, tinerii cercetători care fac cei. dintâi 
pași pe ogorul literaturii își înzecesc bucuria de ordin estetic, 
văzând. că devin capabili să descopere ei înșiși afinităţile -și 
contrastele poetice ale diferiților creatori de valori literare. 

Deși în această antologie a d-lor N. și W. predomină ele- 
mentul liric, totuşi este binișor reprezentată și epica. Important 
de reținut este faptul că această colecție de poezii cuprinde perle 
poetice începând cu anticitatea germană până în zilele noastre. 

Cartea este menită, în primul rând, să încopcieze poezia 
ardeleană în ritmul evolutiv al desvoltării generale a spiritului 
german, exprimat prin realizări poetice. In același timp însă se 
încadrează în graniţele firești ale statului român, publicând tra- 
ducerile mai multor poeți de seamă din literatura română. Cu- 
noaşterea reciprocă a valorilor literare va duce — mai sigur de- 
cât interesatele pacturi electorale — la dobândirea respectului 
reciproc ce și-l datorează aceste două neamuri, cărora soarta 
le-a hotărât o convieţuire comună, pe care o dorim cât mai 
pașnică, cât mai sinceră și mai înfloritoare. 

După întâiele 2 poezi, împrumutate din colecția „Edda“ 
urmează faimosul „Hildebrandslied“ în traducerea lui K. Simrock. 
Deși păstrată numai fragmentar, imaginaţia noastră urmărește cu 
înfrigurare dramatica încăerare dintre tată și fiu. Vedem cu ochii 
sufletești, dar parcă aievea, pe fiul viteaz şi trufaș doborit la 
pământ de încercata experiență răsboinică a oțelitului Hildebrand 
care ar fi suportat orice, în afară de cuvântul injurios al lași- 
tății. Din „Waltharilied“ ni se prezintă numai epilogul luptei, 
cu umorul specific german al eroilor răniți şi totuși plini de 
voioşie. Urmează câteva flori scânteietoare din „Minnesangs 
Frihling“ (din care am fi dorit ceva mai mult), apoi un mă- 
nunchiu drăgălaș de flori de câmp (poezii populare) printre care 
întâlnim, spre bucuria noastră și o doină, în traducerea lui Victor 
Orendi-Hommenau. („Liebessehnsucht“). 

Incepând cu Hans Sachs (Die witembergisch Nachtiggall) și 
Martin Luther (psalmul: 130) trecem, dintro bisericuță într'alta, 
prin fumul de tămâie isvorît din cădelnițele unui Friedrich von 
Spee, Philip Nicolai, Paul Gerhardt (care ne aduce aminte în ai 

său „Sommergesang“ de poezia „Zufriedenheit“ de Miller). Bă- 
trâni cu experiența vieții ne dau sfaturi (Friedrich von Logau), 
tar alţii ne învață să prețuim iubirea și credința (Simon Dach, 
Paul Flemming). /. Rist se înfioară de veșnicia timpului, dorind 
să alerge cât mai curând la sânul Mântuitorului, iar Andreas 
Gryphis desvoltă maxima despre deșertăciunea deșertăciunilor 
bunurilor pământești. /. CA. Giinther ne aduce în schimb aminte 
în „Studentenlied“ de neperitorul „Gaudeamus“; Friedrich von 
Hagedorn ne învaţă cum să ne bucurăm Câr. Fiirchtegott Gellert 
cum să-l preamărim pe Dumnezeu din natură, motiv atât de mi- 
nunat exploatat de genialul Beethoven („Die Himmel riihmen 
des Ewigen Ehre“). 

Ajungem apoi la clasicii atât de bine cunoscuţi K/opstock 
cel falnic, Wieland cel bun și îndrăgostit de frumos, făuritorul 
portretului poetic al genialului Goethe, Lessing cel ager și iscu- 
sit, Flerder, omul pe cât de învățat pe atât de nenorocit. Ne 
oprim apoi o clipă la celebrul motiv eternizat de Schubert: „Der 
“Tod und das Mădchen“ (Mathias Claudius). Ne înfiorăm de re- 
alizarea măeastră a neîntrecutui Geisterrilt din „Lenora“ (Biir- 
ger), care și-a aflat și în literatura română mai mulți tălmăcitori. 
Fugim apoi dimpreună cu Holty din năduful orașului, pentru ca 
să ne îmbătăm de vraja naturii. Ca un cântec duios din alte: 
vremuri, al cărui rost îl pătrundem acum mai temeinic decât 
odinioară, ne răsună în minte sfatul ţăranului dat fiului său: 
Ub immer Treu und Redlichkeit bis an dein kiihles Grab und 
weiche keinen Finger breit vom Gottes Wegen ab“. . .. 

Și astfel, mai trecând prin atelierul câtorva, ajungem în îm- 
părăția fermecată a lui Coethe. Dintre cele 70 de creaţii ale 
„Geisterkănig“-ului, cum îl numește Wieland o bună parte este: 
cunoscută și publicului român, datorită tălmăcirilor harnicilor 
noștri traducători, în fruntea cărora amintim pe N. Schelitti, St. 
O. losif, V. Tempeanu, Const. Morariu, C. Teodorescu, lorgu Gh.. 
Toma, lon Sân-Giorgiu și alţii. Același lucru într'o și mai mare: 
măsură, se poate constata cu privire la poeziile lui F. Schiller. 
Un studiu amănunțit și sistematic ar avea darul să scoată din 
diferitele reviste literare un material mai bogat decât sar crede, 
punând în adevărata lumină influinţa poeţilor mari germani asu- 
pra tinerei literaturi românești. 

Un ochi atent poate să urmărească, pas de pas, iscusința 
autorilor acestei antologii în alegerea şi aranjarea materialului po- 
etic. Desfătarea lectorului este mare, gustând această chintesență 
de poezie, N'am străbătut încă, până la creațiunile lui Goethe şi 
Schiller, nici 200 de pagini din antologie și spaţiul restrâns nu 
ne-ar îngădui să ne extindem, după cum am dori, asupra restu- 
lui de peste 400 de pagini. Trebue să ne mărginim deci să tre- 
cem în revistă principalii poeţi din a căror comoară au adunat 
d-nii O. N. și |. W. ceeace au crezut că este mai de preţ: Arndt, 
H5lderlin, Novalis, Tieck, Brentano, Chamisso, Kerner, Uhland, 
Eichendorff, Riickert, Platen, Droste-Hiilshof, Heine, Lenau, M5- 
mike, Hebbel, Geibel, Herwigh, Storm, Keller, Fontane, C. F. 
Meyer, Greif, Liliencron, Nietzsche, Spitteler, Falke, Dehmel, Rilke, 
Dâubler și atâţia alții. 

Printre perlele străine afiăm presărate și floricelele poeţilor 
scumpi nouă, începând cu Alexandrescu, Boliac, Alexandri şi 
culminând în Eminescu până la Zamfirescu, Vlahuţă, Coșbuc, 
losif, Goga și Crainic. 

Pentru această muncă de iubitoare culegere din ce este 
mai caracteristic și mai reușit din tălmăcirile lui Albert Fiachs, 
Gertruda Alexandru-Hoth, Viktor Orendi-Hommenau și alții ba 
chiar și unul dintr'ai noștri (Lucian Blaga) datorăm autorilor an- 
tologiei cari ne-au făcut prin publicarea acestor poezii române, 
îmbrăcate în haină nemțească, un real serviciu, întreaga și ne- 


precupeţita noastră recunoștință. 
Ion Gherghel 

Răsfoind ziarele și revistele noastre 


II. 


In nr. 4 al acestei reviste arătam cum, imitând modele 
străine, se surghinuesc, pe neobservate, la mânăstirea infirmilor, 
spre a se pregăti pentru obştescul sfârșit, elemente încă pline 
de vigoare, de viaţă. 

O altă dovadă a celorce susțineam acolo,e verbul a opera 
şi familia căreia aparţine. 

Nu va bătut la ochi cum tinde și acesta a camioriza ex- 
presiile : a tâlhări, a fura, a pungăși, a buzunări, a ciupi, a 
şterpeli, a înşela, a lucra, a tăia, a scotoci, a răscoli, a face, a 


executa, a proceda.... precum și substantivele formate din ele, 
înlocuindu-le cu subst. operație? 
Exemple : 


„D-l jude Enescu a plecat la T. pentru a se convinge asupra mo- 
duiui cum s'a operat (în panamaua petroliferă) Cv. 8-VIl 1928 p. 3 c. 3. 

„Cum a început să opereze Lucien Fabre“. 

„operafiile de vămuire ale d-lui Lucien“ (Cr. 14-l 1929 pg. 7. c.1., 

„prefect care operează banditeşte“ (Cr. 25-l 1929 pg. 1. c. 6 jos). 

„operațiuni contabilicești“ (Cv. 28-l 1929 p. 4. c. 5). 

„a pornit să opereze încasări“ (Cr. 22-VIll 929 p. 5 c. 7.) 

„(In această antipatie față de Tancred Constantinescu) mai mult 
opera invidia“ (Cv. 29-1 1929 pg. 1. c. 2.) 

„Ateneu care şi-a fixat zona de operații la şosea“ (Cv. 19-11 1929 
pg. 2. c. 5.) 

„operație de secretariat“ (Cv. 27-Il 1929 p. 1. c. 7.) 

„Criminalul a operat cu dibăcie rară“ (Tot acolo pg. 3. c. 3.) 

„Prin modificările ce se vor opera, trenurile rapide vor avea etc.“ 
(Cv. 27-1V. 1929 p. 4. c. 5.) 

„0 severă operație de verificare“ (Drept. 27-Il 1929 p. 6. c. 2. jos) 

„efectele acestei operații (reportaj senzațional) politice şi de bursă 
au și devenit operante“ (Cv. 28-1 1929 pg. 1. c. 3.) 

„In operația aceasta (a unui împrumut de stat) există o serie de altele 
subsecvente, ca, de pildă, regulări-de operații mai vechi, aranjări de 
litigii etc.“ (Tot acolo) 

„operaţii de industriași sau de comercianți“ (Cr. 21-1 1929 pg. 1 c. 3.) 

„D-l D. Roşca face o operație de revizuire a tuturor comentariilor 
de până aci ale îilosofiei lui Hegel (Cr. 21-1 1929 p. 3. c. 2.) 

„Membrii unor camere de comerț opereau (sic!) diverse furnituri și 
apoi tot ei le aprobau“ (Cv. 26-1 1929 p. 4. c. 1-2 sus) 

Intrun articol scurt din Cv. 9-V 1929 p. 1 se găsește în- 
trebuințată expresia în următoarele construcții : 

„Câţi-va paraziți. operatori în dosul unor personalități de inconte- 
stabilă cinste“ 

„Operații necorecte“ 
„aceia care, profitând de buna d-sale credinţă, vor fi operat în dosul ei“ 

Sau în acelaș număr, aceeași pagină, în alt articol și mai 
scurt „Deosebiri“ : 

„fenomeuul acesta nu e o simplă operație oportunistă de partid. Ase- 
menea operații au încercat alţii. “ 

„Studenţii s'au refuzat acestei operafiuni găinăreşti (de a fi mânuiţi 
în scopuri imediat și mărunt politice)“. 

„Ameninţări ridicole şi inoperante“ 

„lămurirea opiniei publice, operație eminamente democratică“ 

„(Banda fantomă) apoi procedează la operația de golire a buzuna- 
zunarelor“ (Cv. 25-VII 1929 p. 1. c. 7.) 

„Operația unei razzii generale“ (Tot acolo p. 2. c. 4.) 

„tăinuiri operate sub auspiciile faimosului Nissim Adaţki (Ibid. p. 2 
col. 4. sus). 

Toate ziarele vorbesc de operația remanierei 

Perceptorii să înceapă operația înscrierii în carnete a rămășițelor şi 
debitul pe anul 1929 etc. (Univ. 18-X1 1929 pg. 1. c. 8) 

Franța evacuiază și Germania operează (se pregăteşte de revanșă) 
(bid. p. 1.c.7). 

"De câte ori nu cetim sau nu auzim, apoi, că: „Siguranța 
a operat azi două descinderi în legătură cu complotul comunist 
dela X,, iar mâne, după cum se afirmă, va opera câteva arestări 
sensaţionale“. 

ar azi operăm cu toții, nu numai Siguranţa, fără deosebire 
de sex și vârstă, ziua-noaptea, cu pregătire și fără pregătire. 

Despre Terente știm că opera în bălțile Dunării; Mărunțelu, 
Niculiţă, Tomescu, Cocoş, Bălan et Comp. operau unde nu te 
așteptai. 

Mai Știm că în ora de matematică se operează și cu mărimi 
necunoscute, pe când băncile operează numai cu de cele cu- 
noscute. 

Borfașii operează buzunarele, mai ales prin gări și târguri. 
Alţii, operează bătături. Cei mai cu învățătură: guși, anghină 
pectorală, gâici etc. 

Unele ziare operează cu foarfecile. Nan operează ziua 'n 
amiaza mare, Bran, noaptea. 

Unii operează ca 'm Capitală, alții ca 
drumu mare. 

Pare că „numai Opera nu operează, deși numele ar îndrep- 
tăţi-o, și i s'ar ședea mai mult să opereze decât sa șezut celor 
care „aprbape un an au operat stabilizarea fără s'o poată pune 
la punci“. Operată însă acum prin operația împrumutului, să ne 
pregătim pentru operații în stil mai mare !... 


) 


n codru sau ca la 

Simpatia de care se bucură această expresie la modă e atât 
de pronunțată încât, cum s'a putut observa din unele exemple 
înșirate mai sus, o întrebuințăm adeseori numai ca dres, ca un 
fel de pupăză pe colac. Căci ce alt rol poate avea în con- 
strucțiile: . 

“Comisiunea a operat o revizuire sau o verificare a soco- 
telilor, lucrărilor etc. Ori: Siguranța a operat o descindere, sau o 
arestare, — când înțelesul nu sufere nimic dacă aș spune simplu: 
Siguranța a descins în.... a arestat... Comisiunea a revizuit sau 
a verificat socotelile... . 

Şi dacă nu se va mai da peste degete broscoilor operatori 
cari au început să se prea întindă în „tdul“ limbii, ca mâne 
vom auzi că dascălul a operat o urecheală sau o notă rea; 
preotul o liturghie, un botez, o cununie sau o înmormântare; 
crâsnicul o tragere de clopot sau o lumânare, bărbierul o săpu- 
neală; judecătorul o sentință de condamnare; ostașii o victorie, 
bucătarul o ciorbă; generalul o inspecție; banditul o evadare; 
sentinela descărcarea armei în umbra pușcăriașului; corul un 

„In veci pomenirea lui“ ș. a. m. d. 

Nu râdeți. Nu suntem departe. Uniforma e la modă. Nu vă 
pare că după magistratură, școală, armată, spitale, ea dă. din 
coate și-și face loc și în limbă ? 

Ax. Banciu, 

Cronică 


Emil Panaitescu: Protoistoria Daciei. Opera lui V. Pârvan. 
Ardealul — Cluj. 1929. 


Recensia D-lui Em. Panaitescu este o caldă și pricepută 
apreciere a operei celei mai de seamă, pe care ne-a lăsat-o atât 
de mult regretatul savant Vasile Pârvan. Broşura, — care este un: 
extras din Dacoromania volumul V. — în câteva note fugare, ne 
dă note biografice, apoi o înşirare a operilor (nu toate): 

Contribuţii epigrajice la istoria creștinismului daco-roman 
(Bucureşti, 1911); Consideraţii asupra unor nume daco-scitice 
(Bucureşti, 1923). Opera magistrală a lui Pârvan: Getica. O Pro- 
toistorie a Daciei. (Cultura Naţională, București, 1926) e urmărită 
capitol cu capilol. In primul capitol e pusă problema migraţiilor 
cinunero-scythe, pornite aşa de timpuriu, încât pe la anul 1000— 
900 a. Chr. întreg răsăritul Europei era în plină turburare; în te- 
ritoriul carpato-danubian urmele lor nu sunt mai vechi ca sec. VII 
a. Chr. secol în care au năvălit în trei valuri — prin Nordul 
Carpaţilor şi prin Moldova, prin pasul Oituz spre Transilvania şi 
prin câmpia română de azi spre Oltenia, Banat și Bulgaria. Schythii 
au aflat între Nistru şi Tisa pe Geți. 

După cercetarea și revizuirea întregului material literar antic 
— Pârvan precizează, că răspândirea Geţilor nu s'a făcut de la 
Sud spre Nord, ci dimpotrivă. Lumea etică a ieșit biruitoare 
asupra Schythilor, ca şi asupra Celţilor din sec. IV. — ajungând 
la preponderanţă în sec. I. în timpul lui Burebista. Urmează atin- 
gerea cu lumea romană. Capitolul cel mai luminos şi cel mai cald . 
— spune d-l Panaitescu — este acela privitor la civilizația daco- 
getică, materială şi spirituală. Pârvan stabileşte, că atât concepția 
despre lume, ca şi religia Geţilor, este total deosebită de cea 
thracică, şi identitatea lor, admisă în trecut, Pârvan o caracterizează 
„0 naivitate raţionalistă grecească“. Se trece la valorizarea ştirilor 
arheologice asupra Geţilor cu stabilirea influențelor streine, apoi 
se încearcă reconstituirea etnică, în perioada geto-schytică pe baza 
tomponimiei. Concluzia: la venirea Slavilor în Dacia toponimia 
nu era romană, ci aproape peste tot thracică. În ultimul capitol se 
tratează protoistoria Daciei. 

Din recensia d-lui Panaitescu reiasă clar concepția nouă și 
îndrăzneață a lui Pârvan, care bazat pe cunoașterea profundă a 
întregei literaturi antice şi a întregului material documentar, a dat 
în Getica cea mai serioasă lucrare în acest domeniu. Minunat este 
comentariit! lui E. Pottier (Revue Archeologique 1928, p. 223) 
citat de d-nul Panaitescu: „Apres Pavoir lu, on comprend bien 
comment la Roumanie, principaut€ danubienne, est entrâe pour 

toujours dans le cercle des nations qui se font honneur de re- 

connaftre Athenes et Rome pour leurs ancâtres et leurs &ducatrices“. 
Recensia d-lui Panaitescu este un omagiu marelui şi înflă- 

căratului preot al ştiinţei românești, care a fost V. Pârvan. 


e. h. 


Fabiu Sânjoanu, prof. la lic. „Andrei Şaguna“ Braşov. 

Pro Homine. Omul Terţiar şi Omul Paleolit. (Braşov 1929, 
tip. |. Gâtt). 

Broşura d-lui 'Sânjoan face un real serviciu acelora, cari se 
interesează de cercetările asupra descendenței omului. Amintind 
concepțiile filozofilor antici şi medievali asupra acestei descendențe 
— se tratează concepția evoluționistă, cu oprire mai insistentă asupra 
lui C. R. Darwin şi asupra acelora, cari au combătut teoria lui. 
Principiul evoluţiei a lui Darwin a rămas un punct câștigat şi un 
început de asidue şi fructuoase investigaţii asupra resturilor fosile 
pe cari a trebuit să le lase omul terțiar şi paleolit. Cu ajutorul 
unor tablouri comparative şi prin expunerea clară a descoperirilor 
ce s'au tăcut — ni se arată stadiul la care s'a ajuns în cunoașterea 
acelui pithecantropus, strămoşul bătrân de nenumărate mii de ani 
al omului. In partea ultimă se încearcă o lămurire a influențelor 
cari au provocat evoluţia sufletului omenesc: din modificarea pi- 
ciorului în mână rezultă poziţia verticală și întrebuințarea mânii 
la lucru manual, cu consecințe profunde asupra lărgirei sferei de 
cugetare, vorbire, etc. 

Trecând prin timp (etajul chellean, achenlean, mousterian, 
micoquian) omul paleolitic se perfecţionează prin noui funcțiuni 
sufleteşti și evoluiază spre alte cuceriri de inteligenţă, de cunoaștere 
şi artă în noua cultură paleolitică, ridicându-se la creaţiuni (de- 
semne, uneori colorate, de animale, în repaos şi mișcare) artistice, 
aşa că Hauser încearcă chiar să-şi imagineze pe artistul magdo- 
lenian. Scrisoarea, îmbrăcămintea, apar şi ele, complectâud imagina 
asupra omului paleolitic. 

Cuprinzând cercetări aşa de vaste și bogate, pe abia 57 de 
pagini, e firesc să nu fie întotdeauna pe deplin satisfăcută curio- 
sitatea, de lămuririle, uneori prea laconice, ale autorului. Partea a 
doua, în care se tratează. evoluția sufletului omenesc era bine să 
fi fost mai amplificată. Am îi dorit și o anexă bibliografică. 

In tot cazul lucrarea merită atențiune, căci este scrisă cu 'pri- 
cepere, utilizând un material documentar respectabil. 

e. h. 


S. Mehedinţi: Anale politice. Contribuţie la istoria Regenței 
|. Dela moartea Regelui Ferdinand [., până la cel dintâi guvern 
chemat de Regenţă (1927—1928). 

Analele Politice aled-l ui Mehedinţi sunt o reunire de articole, 
publicate în cursul anului 1927—28, la care se adaugă în „Anexe“ 
o sumă de alte observațţiuni, de dată mai veche, începând cu anul 
1920. Sunt, deci, o contribuție proaspătă la discernământul critic 
al fenomenelor de interes obştesc-național, din ultimul deceniu. 
Articolele au fost provocate de manifestările spontane ale menta- 
lităţii politice curente şi de faptele cotidiane, pe cari atâţia dintre 
noi le trec cu vederea sau le dau uitării, ca pe nişte minuscule di- 
verse. Atitudinea critică a d-lui Mehedinți nu este contaminată de 
sectarismul de partid. D-sa pune în evidență numai ce poate fi 
folositor sau stricăcios Statului. Un om care vede în subordonarea 
Statului față de interese personale şi de partid, una din cauzele 
cele puternice a relelor de care suferim, omul care crede, că „iz- 
vorul cel dintâi a păcatului a fost politica“, nu poate îi un politi- 
cian de partid. Nefiind aceasta — vom găsi puţine cuvinte elogi- 
oase în aprecierea realizărilor de până azi. D-sa crede, că n'avem 
incă adevăratul bărbat de stat, care să se fi ridicat la nivelul nevoilor 
statului nostru, având o înaltă concepție etică a politicei „care să-l 
țină departe de orice contact suspect, păstrându-și tot creditul său,— 
numai pentru a servi interesul permanent al poporului pe care îl repre- . 
zintâ“ (pag. 77). Ne trebue oameni reprezentativi, cari să fie în clar, 
că „politica e ştiinţă şi morală aplicată“ (pag. 78). Lipsa unor 
astfel de norme sănătoase s'a resimţit profund asupra prestigiului 
și a creditului nostru extern, atât de jalnic ruinate, dar au avut 
repercusiuni funeste şi asupra operei de consolidare a noului nostru 
stat, operă despre care marele prieten al Românilor Seton Watson 
a declarat, astfel: „nici un semn de restabilire politică, economică 
sau morală, după sguduirea răsboiului mondial“. lată alături şi ju- 
decata d-lui Mehedinţi: „Reforma agrară... un monument de eroare 
economică“ ; „administrația publică — o durere“; „bacalaureatul... 
cea mai vastă încercare de declasare a tineretului“ (pag. 132). In 
activitatea generaţiei tinere, („0 generație în adevăr nouă nu poate 
fi decât aceea, care împlineşte în viața unci națiuni o operă nouă“) 
nu găsește o suficientă chezășie pentru asigurarea viitorului nostru, 
a neamului şi „a Statului cel mai ameninţat din Europa“. 

Relaţiile pe cari le trăim sunt descurajatoare, perspectivele 
sumbre. Dar un popor nu are voie să descurajeze. Conştiinţa că 
suntem stăpâni pe destinele noastre trebue să ne fie un imbold 

spre înfăptuirea cât mai grabnică a temeliei solide şi sănătoase, 
pe care se va ridica statul nostru. Acum — ori niciodată! — 
Aceasta este convingerea, care ne strigă şi ne avertizează din fie- 
care articol al d-lui Mehedinţi din această carte. 

Este de prisos, poate, de adăugat, că limpezimea şi frumu- 
sețea expunerii este ireproşabilă. Constatările din ea, oricât de 
grele şi dureroase ar fi uneori — sunt juste și isvoresc din înţe- 
legerea superioară a omului de cultură şi de pătrundere socială, 
a omului care „ma făcut umbră“ nimănui, şi din locul pe care-l 
ocupă, nu predică decât adevărul pentru întărirea neamului și a 
Statului. 

e.h, 


Buletinul Asociaţiunei pentru literatura română şi 
cultura poporului român. „Astra“, despărțământul centra! 
al jud. Trei-Scaune. Anul | No. 1. 

D-l Dr. |. Vintilă semnează un scurt „Cuvânt înainte“ din 
care aflăm că „nu dorința de a spori numărul publicațiilor periodice 
cu încă una, care după un timp oarecare de vegetaţie să dispară 
fără urmă, ne-a îndemnat să publicăm acest buletin, ci intenţia noastră 
este, să arătăm acelor Români, cari în timpurile de astăzi și-au mai 
păstrat dragostea pentru răspândirea culturei în pătura largă a po- 
poporului că există şi pe aceste meleaguri o mână de intelectuali cari 
se străduesc să întrețină vie flacăra conştiinţei şi culturei românești“. 

Noi cunoaştem acele meleaguri și ştim ce din greu trebuie 
să muncești pentruca să faci ceva în această-direcţie. Şi, totuşi, s'a 
făcut. S'au ținut 17 conferințe, s'au organizat patru cercuri cultu- 
rale, s'a creiat o mică bibliotecă (312 volume citite întrun an nu-i 
mult, dar destul pentru un început), s'a cumpărat o Casă Naţională 
cu 0 mare parte din bani donați. Printre sprijinitori aflăm — în 
frunte — „Astra“ Braşov cu 100.000 lei, apoi diferiți fruntași ai 
oraşului cu sume ce variază între 200 și 30.000. Entuziasmul do- 
natorilor merită să fie subliniat. 

Pentru viitor preşedintele despărțământului, D-l Dr. Vintilă, nu 
promite nimic „în speranța că loți cei cari își iubesc neamul vor 
căuta să ne sprijinească“. 

Cuvinte potrivite pentru ori care alt despărțământ al „Astrei“. 


ÎI. C. 

D-l Dr. 1. Ol. Ştefanovici-Svensk: „Limba engleză în 
lumina linguisticei moderne“. Cluj 1929, 68 pg. 50 Lei. 

Boșura cuprinde trei studii instructive publicate în rev. 
„Societatea de Mâine“: 

|. Insuficienţa învățământului limbei engleze. 
II. Ortografii istorice, pseudo — și quasifonetice. 

III. Ortografii şi accent. 

“Scopul îi este „să ferească pe alții mai tineri de rătăcirile 
răpitoare de mult timp și energie, prin cari a trecut și autorul 
din lipsă de temeinică și competentă îndrumare într'o vreme 
când, din pricina unei organizaţii învechite, învățământul limbei 
engleze e de fapt în mare parte un învățământ de „gibberish“, 

O broșură utilă pentru toți cei care se ocupă cu: instrucția 
limbilor străine, 

Reviste primite la redacţie: 


Arhiva, laşi, 1929 No. 3 şi 4 (lutie- 
Octombrie). Sumar: /lie Bărbulescu: In- 
dividualitatea limbii române și elementul 
slav. Th. Holban: Boierii lui Mihai Vi- 
teazul (urmare). Marg Ștefănescu: Co- 
dex Dragomirnensis. C. Kogălniceanu: 
Românii de dincolo de Carpaţi până la 
intemeierea Țării Românești și a Mol- 
„dovei. Lucian Predescu: Familia Hâj- 
dăilor (urmare). Marg Ștefănescu: Con- 
tribuțiune Ia Istoria literaturii românești 
moderne. Un rotacism. Primul congres 
al filologilor Slavi în Praga. /lie Băr- 
bulescu: Un. aer dela Alexandru Lă- 
puşneanu și domnița Ruxandra. Ta. 
Holban: Despre mănăstirea Secul; Două 
cuvinte specifice moldovenilor. Lucian 
Predescu: Două tipărituri necunoscute 
ale diaconului Coresii, 

Bogate pagini de recenzii. 


* 


Scrisul Nostru. Bârlad, Anul |, Nr. 
8-9. G. Tutoveanu: Mihai Lupescu (Me- 
ritată aducere aminte despre un om și o 
activitate rodnică. N. R.) Versuri semnate 
de G. Ursu, G. Nedelea şi G. Bonga. 
1, Ciocârlan : În amurg (schiţă). D. Făr- 
cășanu : Garoaia lui Patea (schiță). G. 
Ursu recenzează cartea d-lor S. Dan și 
Romulus Dianu: Viaţa minunată a lui 
Anton Pan. , 

Luceafărul literar şi artistic. An.!], 
Nr. 3, 4, 5-6. Strofe frumoasă publică 
d-l A. D. Oprişan în poezia „Amurg de 
toamnă“: 

lar pe aripi de răcoare 
Vine seara gânditoare 
Ca un văl din depărtare 
Plin de stele. 


Și acum din vreme'n vreme 
Vin fantome să mă cheme 
Când prin ramuri vântul geme 
Inserând în ele. 
Ritmuri. Anul |, Nr. 3. Cu următorul 
cuprins: Î. Al. Bran-Lemeny : Problema 


Artei. Emil Isac: Primăvara (poezie). 
Ion Focșeneanu: Ceaţa (poezie). Jo- 


nescu-Olit: Evohe (poezie). Pavel Ne- 
delea: Strofe triste (poezie). N. Nicu- 
lescu - Cantonieru: Lunatecul (schiţă). 
Aurel Marin: Stihuri (poezie). Mia Cer- 
na: lcoane (miniaturi). Grene.: Biserica 
Sf. Nicolae din Schei. Traduceri din Ch. 
Beaudelaire (i. Focşeneanu), Rainer Ma- 
ria Pilke (L.. Costin), Kacs6 Sândor (|. 
AI. Bran-Lemeny). 

Epigrame. Cronica dramatică semnată 
de d-l M. Munteanu. 

Recenzii. Revista revistelor. 


% 


Curentul Juridic. Brașov. Anul VI, 
No. 11. Directori d-nii George P. Aro- 
nescu (Consilier la Curtea de Apel din 
Brașov) și |. I. Popovici (Prim-Procu- 
ror, Braşov). 


Revista Geografică. Anul I, Nr. 10. 
Sumarul: N. Popp: Câteva observări 
asupra Subcarpaților buzoeni. F. Bratu: 
Elemente eterogene din Teleorman. C. 
Stoenescu: O privire generală asupra 
depresiunii Vrancei. M. Țigoiu: Stră- 
bătând Cadrilaterul. 


Cărți primite la redacţie: 
Din Biblioteca poporală a Asociaţiunii: 


Nr. 165. N, 1. Dumitrașcu: Vorbe de 
demult. Povestiri şi legende, 
Sibiu, 1929 p. 45. 

„ Dr. Ioan Lupaș: Inceputul nea- 
mului românesc. Povestire is- 
torică, Sibiu, 1929 p. 104. 

„Dr. 1. Beu: Cărticica sănătății, 
Sibiu, 1929 p. 104. 

„ T. Podariu: Flori de pe câm- 
soi poporale. Sibiu, 1929 


p. 96. 
. Stan Bolovan și alte povești 
ardelenești, culese de Joan Pop- 
Reteganul. Sibiu, 1929 p. 48. 
Calendarul „Astrei“ pe anul 
1930, întocmit de Horia Petra- 
Petrescu. Sibiu, 1929 p. 184. 
Mali Dede ese Viaţa. Craiova î. a. 
p. 10. 
Onisifor Ghibu: Universitatea Daciei 
Superioare. Bucureşti, „Cultura Na- 
țională“, 1929 p. 112-XXXI. 


„173, 

Em. Panaitescu: Protoistoria Daciei. Specialist în materie, D-l Al. Suru a 
Opera lui V. Pârvan. Cluj „Ardealul“, scris o broșură utilă. O adresează 
1929 p. 29. primăriilor comunale, deci, în primul 

Alexandru Suru: Laptele, din punct de rând, paginile vor fi citite la sate. 
vedere alimentar, din punct de ve- Poate mar fi fost rău dacă stilul — 
dere higienic şi din punct de vedere în vederea scopului urmărit de au- 
al economiei naționale. Braşov, Tip. tor,— avea un mai accentuat caracter 
„Unirea“ 1929 p. 31. de popularizare. 

I. C. 
00% 
0,0 


O bibliotecă publică la Brașov. 

La 12 lanuarie 1930 — adică peste câteva săptămâni, — 
biblioteca „Astrei“ Brașov îşi deschide porţile. 

Numai cine cunoaşte istoricul acestui nou aşezământ de cul- 
tură, realizat cu multe şi grele sacrificii, îl poate aprecia aşa cum 
se cuvine. E suficient dacă amintim aici, că în 1926 „Astra“ Bra- 
şov nu avea nici măcar o broșură. Din nimic în vremuri de brutal 
materialism, s'a înfăptuit o operă de indiscutabilă valoare şi bo- 
găție. Pe lângă cele 10—12.000 de volume — unele chiar foarte 
rare, — din literatura română şi streină, parte cumpărate, parte 
donaţiuni, noua instituţie cuprinde o secție a perioadicelor şi alta 
a manuscriselor, ambele la fel de prețioase. Pentru cercetătorul 
istoriei şi istoriei noastre literare, materialul inedit aflător în bi- 
blioteca „Astrei“ nu poate fi lipsit de interes. 

Localul — Casa Prefecturii din B-dul Regele Ferdinand No. 
14 — (Să nădăjduim că oamenii înțelegători ne vor da voie, într'o 
zi, să-i zicem CASA „ASTREI“ !) are, modern aranjate, patru ca- 
mere: Sala de lectură cu 40 de locuri, sala de manuscrise cu 20 
locuri, o cameră a catalogului şi depozitul (Biblioteca propriu-zisă). 

Condiţiunile de admitere în sala de lectură vor fi anunţate 
la timp prin ziarele locale. 

Braşovul îşi continuă astfel! o tradiţie culturală, începută cu 
multe secole în urmă. I. C. 


Expoziţia Doamnei Maria Drăgan Cabadaiev 


Doamna Maria Drăgan-Cabadaiev, cunoscută pictoră sibiană, 
a aranjat în sala „Astra“ o interesantă expoziție de tablouri. D-sa 
expune pentru prima oară în oraşul nostru opere de artă, atât 
de mult apreciate la expozițiile din alte orașe. 

D-na Maria Drăgan-Cabadaiev a studiat pictura la Budapesta 
şi Baia Mare. Aproape un an a petrecut în Italia, unde s'a 
perfecționat în nud. Portretul și nudul sunt specialitatea sa. Din 
acestea ne-a oferit câteva bucăți reuşite. D-na Cabadaiev, redă cu 
preciziune în cap de expresie caracterul, în nud evită minuţiozitățile, 
prinde în peisaje natura lăsându-i sinceritatea, curăţenia, senti- 
mentul. 

E. P. 


Dela ,„Astra'' Braşov 


Donațiuni pentru biobliotecă 


D-nul Candid Muşlea, profesor, donează 40 vol. şi broșuri: 

Liceul „Andreiu Șaguna“, donează din dubletele pe care le-a 
avut, un însemnat număr de cărți, broşuri şi ani de reviste. 

D-nul D, Lupan, profesor 12 vol. şi patru ani din revista 
„Transilvania“. a 

D-şoara Gabriela Ciornei continuă să aducă, număr cu nu- 
măr, trei reviste abonate de D-sa pentru biblioteca Astrei. 


Spre orientare. 


*  Domnii care nu și-au achitat încă abonamentul, vor plăti 
pentru cele 4 numere primite în anul 1929 Lei 174, urmând să 
ne avizeze: dacă doresc să fie. trecuţi între abonaţii anului 
1930 sau ba. i 

*  Abonaţilor cu costul abonamentului achitat pe un an, 
le expiră abonamentul la 1 Mai 1930. 

* Cei care doresc să li se trimită revista recomandat, vor 
plăti peste costul abonamentului un plus de Lei 40. 

* Plata abonamentului se va chita în viitor numai în 
paginile revistei. 


Administraţiunea. 

